പുണ്യങ്ങളുടെ പൂക്കാലം: നോമ്പിന്റെ ലക്ഷ്യങ്ങള്\nജനങ്ങള്‍ക്ക് മാര്‍ഗദര്‍ശനമായിക്കൊണ്ടും, നേര്‍വഴി കാട്ടുന്നതും സത്യവും അസത്യവും വേര്‍തിരിച്ചു കാണിക്കുന്നതുമായ സുവ്യക്ത തെളിവുകളായിക്കൊണ്ടും വിശുദ്ധ ഖുര്‍ആന് അവതരിപ്പിക്കപ്പെട്ട മാസമാകുന്നു റമളാന്. അതു കൊണ്ട് നിങ്ങളില് ആര് ആ മാസത്തില് സന്നിഹിതരാണോ അവര് ആ മാസം വ്രതമനുഷ്ഠിക്കേണ്ടതാണ്. [അദ്ധ്യായം2ബഖറ 185]\n1. തിന്മയെ തടുക്കല്\nപരിശുദ്ധ ഖര്‍ആന് പറയുന്നു : "സത്യവിശ്വാസികളേ, നിങ്ങളുടെ മുമ്പുള്ളവരോട് കല്‍പിച്ചിരുന്നത് പോലെത്തന്നെ നിങ്ങള്‍ക്കും നോമ്പ് നിര്‍ബന്ധമായി കല്‍പിക്കപ്പെട്ടിരിക്കുന്നു. നിങ്ങള് ദോഷബാധയെ സൂക്ഷിക്കുവാന് വേണ്ടിയത്രെ അത്." (അദ്ധ്യായം2ബഖറ 183).\nമനുഷ്യരില് തഖ്'വാ ഉണ്ടാക്കുക എന്നതാണ് നോമ്പിന്‍റെ ലക്ഷ്യമെന്നു അല്ലാഹു ഇവിടെ പ്രസ്താവിക്കുന്നു.തഖ്'വയുടെ ഉദ്യേശ്യം തിന്മയെ പ്രതിരോധിക്കുക എന്നതാണ്. സ്ത്രീക്കും പുരുഷനും തിന്മയെ തടുക്കുവാനുള്ള കഴിവ് അനിവാര്യമാണ്. കാരണം നാം ജീവിക്കുന്നത് ഈ ഭൌതിക ലോകത്താണ്. നമ്മുടെ ചുറ്റുഭാഗത്തും തിന്മ മനോഹരമായ രൂപം ധരിച്ചു അതിലേക്കു നമ്മെ മാടി വിളിക്കുകയാണ്. നോമ്പിനു തിന്മയെ തടുക്കുവാനുള്ള ഒരു പരിശീലനം നമുക്ക് നല്‍കുവാന് സാധിക്കുന്നതാണ്.\nചില ഉദാഹരണങ്ങളിലൂടെ അത് പരിശോദിക്കാം :\nലൈംഗിക ബന്ധം സ്ഥാപിക്കുവാന് അല്ലാഹു അനുവദിച്ച ഇണ നമ്മുടെ മുന്നിലുണ്ട്. എന്നിട്ടും നോമ്പിന്‍റെ പകല്‍സമയം അല്ലാഹു അനുവദിച്ച ഭാര്യയില് നിന്ന് ഭര്‍ത്താവും ഭര്‍ത്താവില് നിന്ന് ഭാര്യയും അകന്നു നില്‍ക്കുന്നു. എന്തിനു വേണ്ടി? അല്ലാഹുവിന്‍റെ സംതൃപ്തിക്ക് വേണ്ടി. സ്വന്തം ഇണയില് നിന്നുപോലും അല്ലാഹുവിന്‍റെ തൃപ്തിക്ക് വേണ്ടി അകന്നുനിന്ന സ്ത്രീ എങ്ങനെയാണ് നോമ്പുകാലം കഴിഞ്ഞാല് അന്യപുരുഷനുമായി വ്യഭിചരിക്കുക? എങ്ങനെയാണ് ഒരു പുരുഷന് അന്യസ്ത്രീയുമായി വ്യഭിചരിക്കുക? ഒരിക്കലുമില്ല. കാരണം നോമ്പ്കാലത്ത് അല്ലാഹു അനുവദിച്ച ഇണയില് നിന്നുപോലും അകന്നു നില്‍ക്കാനുള്ള ഒരു പരിശീലനം അവന്നു ലഭിച്ചിട്ടുണ്ട്.\nകഠിനമായ ദാഹവും വിശപ്പും നോമ്പനുഷ്ടിക്കുന്ന വ്യക്തിക്കുണ്ട്. അവന് അധ്വാനിച്ചു ഉണ്ടാക്കിയ ഭക്ഷണം അവന്‍റെ മുന്നിലുണ്ട്. അല്ലാഹു അനുവദിച്ച പാനീയവുമുണ്ട്. എന്നിട്ടും അവന് ഉപേക്ഷിക്കുകയാണ്. അല്ലാഹുവിന്‍റെ നിര്‍ദേശം പാലിക്കുവാന് വേണ്ടി മാത്രം. അപ്പോള് നോമ്പുകാലം കഴിഞ്ഞാല് ഒരു മനുഷ്യന് എങ്ങനെയാണ് അനാഥയുടെ ധനം ഭക്ഷിക്കുക? എങ്ങനെയാണ് പലിശ തിന്നുക? എങ്ങനെയാണ് മദ്യപാനം നടത്തുക? ഒരിക്കലുമില്ല. കാരണം അല്ലാഹു അനുവദിച്ച ഭക്ഷണപാനീയം പോലും അവന്‍റെ നിര്‍ദേശം പാലിക്കുവാന് ഉപേക്ഷിച്ചു ശീലിച്ച ഒരു പരിശീലനം അവന്നു നോമ്പ് കാലത്ത് ലഭിച്ചിരിക്കുന്നു.\nഇതുകൊണ്ടാണ് നോമ്പിനെക്കുറിച്ച് പ്രവാചകന് (സ) പറഞ്ഞത് : "നോമ്പ് പരിചയാണ്. നരകത്തില് നിന്ന് ഒരു ദാസന് സംരക്ഷണം നല്‍കാനുള്ളതാണ്." [അഹമദ്]. "നോമ്പ് ഒരു കവചവും നരകത്തില്‍നിന്ന് രക്ഷപ്പെടാനുള്ള ഭദ്രമായ ഒരു കോട്ടയുമാണ്." [അഹമദ്].\n"നോമ്പ് നരകത്തെ തടുക്കുവാനുള്ള ഒരു പരിചയാണ്. യുദ്ധത്തില് നിങ്ങള് ഉപയോഗിക്കുന്ന പരിചപോലെ." [ഇബ്നു മാജ].\nഈ ഭൌതിക ജീവിതം ഒരു യുദ്ധക്കളം തന്നെയാണ്. തിന്മകള് നമ്മെ വെട്ടിമുറിക്കുവാന് തന്ത്രപൂര്‍വ്വം ശ്രമിക്കുകയാണ്. ഈ തിന്മയുടെ ആയുധങ്ങളെ തടുക്കുവാനുള്ള ശക്തമായ കവചം തന്നെയാണ് നോമ്പ്. ശത്രുവില് നിന്ന് ഒളിച്ചോടി സുരക്ഷിതത്വം ഉറപ്പു വരുത്തുന്ന ഭദ്രമായ ഒരു കോട്ട തന്നെയാണ് വ്രതം.\n2. ക്ഷമ ശീലിപ്പിക്കല്\nക്ഷമയുടെ പ്രാധാന്യം നമുക്കറിയാം. ക്ഷമയില്ലാത്ത സ്ത്രീയും പുരുഷനും ക്രൂരമായ പല പ്രവര്‍ത്തനത്തിനും തയ്യാറാവും. അല്‍പ്പം പട്ടിണി ബാധിച്ചാല്‍മതി കുടുംബത്തെ നശിപ്പിച്ചു സ്വയം ആത്മഹത്യ ചെയ്യാന്. നോമ്പ് മനുഷ്യരില് ക്ഷമാശീലം ഉണ്ടാക്കുന്നു. ഒരു നോമ്പുകാരന് കഠിന ദാഹവും വിശപ്പുമുണ്ട്. നോമ്പ് മുറിക്കാനുള്ള സമയം വരെ അവന് ക്ഷമയൂടുകൂടി കാത്തിരിക്കുന്നു. അവന്നു വികാരമുണ്ട്. അനുവദിച്ച സമയംവരെ വികാരത്തെ നിയന്ത്രിക്കുന്നു.\nഇത് കൊണ്ടാണ് നബി (സ) പറഞ്ഞത് : "റമദാന് ക്ഷമയുടെ മാസമാണ്. ക്ഷമക്ക് പ്രതിഫലം സ്വര്‍ഗ്ഗവുമാണ്." [ബൈഹഖി]. "മനുഷ്യരെ, നന്മ നിറഞ്ഞതും മഹത്തായതുമായ ഒരു മാസം നിങ്ങള്‍ക്കിതാ നിഴലിട്ടിരിക്കുന്നു. അത് ക്ഷമയുടെ മാസമാണ്." [ഇബ്നു ഖുസൈമ, ഇബ്നു ഹിബ്ബാന്]\n3. പരസ്പര സഹായം\nസമ്പത്തിന്റെ മടിത്തട്ടില് ജനിച്ചുവളര്‍ന്നവര്‍ക്ക് പരസ്പരസഹായത്തിന്‍റെ പ്രാധാന്യം ഒരിക്കലും അറിയുകയില്ല. ദാരിദ്ര്യത്തിന്റെയും പട്ടിണിയുടെയും ഗൌരവം ചിലര് ഗ്രഹിച്ചിരിക്കുകയില്ല. നോമ്പ് മനുഷ്യരെ പരസ്പരസഹായത്തിന്‍റെ പ്രാധാന്യം പഠിപ്പിക്കുന്നു.\nഅതുകൊണ്ട് നബി (സ) പറഞ്ഞു : "റമദാന് പരസ്പരസഹായത്തിന്‍റെ മാസമാണ്".[ബൈഹഖി, ഇബ്നു ഹിബ്ബാന്]\nഇബ്നു അബ്ബാസ് (റ) പറയുന്നു : "റമദാനില് പ്രവേശിച്ചാല് നബി (സ) സര്‍വ്വ ബന്ധനസ്ഥരെയും മോചിപ്പിക്കുകയും ചോദിക്കുന്ന ഏവര്‍ക്കും നല്‍കുകയും ചെയ്യുമായിരുന്നു". [ബൈഹഖി]\nഇബ്നു അബ്ബാസ് (റ) നിവേദനം : "(റമദാനില്) ദാനം ചെയ്യുന്ന വിഷയത്തില് നബി (സ) ഒരു ആഞ്ഞുവീശുന്ന കാറ്റ് പോലെയായിരുന്നു". [ബുഖാരി]\nമനുഷ്യര്‍ക്ക് ഏതു സമയത്തും ഏതു കാലത്തും ദൈവവുമായി അടുത്ത് തങ്ങളുടെ പാപത്തില് നിന്ന് മോചനം നേടാവുന്നതാണ്. എന്നാല് എല്ലാവര്ക്കും ചില സുവര്‍ണ്ണ അവസരങ്ങള് ഉണ്ടാവുമല്ലോ. അതുപോലെ കുറ്റവാളികള്‍ക്ക് തങ്ങളുടെ പാപത്തില് നിന്നും മോചിതരാകുവാന് ഒരു സുവര്‍ണ്ണാവസരമാണ് നോമ്പ് കാലം.\nനബി (സ) പറയുന്നു : "റമദാന് വന്നാല് ഒരു വിളിച്ചുപറയുന്നവന് വിളിച്ചുപറയും : "നന്മ ചെയ്യാന് ആഗ്രഹിക്കുന്ന മനുഷ്യാ, നീ മുന്നിടുക. തിന്മ ചെയ്യാന് ആഗ്രഹിക്കുന്ന മനുഷ്യാ, നീ ചുരുക്കുക'." [തുര്‍മുദി, ഇബ്നു മാജ]\n"നന്മ അന്വേഷിക്കുന്നവനെ, നീ മുന്നോട്ടു വരിക. തിന്മ അന്വേഷിക്കുന്നവനെ, നീ തിന്മയില് നിന്നും മാറിനില്‍ക്കുക" [നസാഈ]\n"റമദാനില് പ്രവേശിച്ചിട്ടും തന്‍റെ പാപത്തില് നിന്നും മോചിതനാവാന് സാധിക്കാതെ നരകാഗ്നിയില് പ്രവേശിച്ചാല് അല്ലാഹു അവനെ അകറ്റട്ടെ ." [ഹാകിം]\n"ഒരാള് റമദാനില് പ്രവേശിച്ചിട്ടും പാപമോചനം ലഭിച്ചിട്ടില്ലെങ്കില് പിന്നെ എപ്പോഴാണ് ലഭിക്കുക?" [ത്വബ്'റാനി]\nഇസ്ലാമിലെ ആരാധനാ കര്‍മ്മങ്ങള്‍ക്ക് രൂപം നല്‍കുന്നത് മനുഷ്യര്‍ക്ക് രണ്ടു ജീവിതത്തിലും നന്മ കൈവരുത്തുന്ന രീതിയിലാണ്. നോമ്പ് കൊണ്ട് മനുഷ്യര്‍ക്ക് അവരുടെ ആരോഗ്യം വര്‍ദ്ധിപ്പിക്കുവാന് സാധിക്കുന്നതാണ്. പല രോഗങ്ങള്‍ക്കും നോമ്പ് ഒരു ചികിത്സയാണ്. ആധുനിക വൈദ്യ ശാസ്ത്രം ഇത് അംഗീകരിക്കുന്നു.\nനബി (സ) അരുളി : "നിങ്ങള് നോമ്പ് നോല്‍ക്കുവിന്. നിങ്ങള് ആരോഗ്യവാന്മാരാകും." [ത്വബ്'റാനി]\nby അബ്ദുസ്സലാം സുല്ലമി\nലൈലത്തുല് ഖദ്റിന്റെ സവിശേഷതകള്\nബദ്റിലെ2പ്രാര്‍ഥനകള്\nനേടിയെടുക്കേണ്ടത് ആത്മീയ വിമലീകരണം\nമനം കനിയട്ടെ, കൈ നീളട്ടെ\nനമ്മെ നാം വിളിച്ചുണര്‍ത്തുക\nഅതിഥിയെ സ്വീകരിക്കാന് തയ്യാറാവുക\nപുണ്യം നേടാന് തയ്യാറെടുക്കുക\nനോമ്പും ചില തെറ്റിധാരണകളും\nറമദാനിന്റെ സംസ്‌കരണ മൂല്യങ്ങള്\nറമദാന്: വിശുദ്ധിയുടെ രാജപാത\nനോമ്പ് മുറിക്കാന് താമസിപ്പിക്കല്\nനോമ്പും ഭാര്യയുമായുള്ള സഹവാസവും\nനോമ്പ് സൂക്ഷ്മതക്ക് -\nഅഹ്‌ലന് റമദാന്; വിടരുന്നു പുണ്യവസന്തം\nവ്രതമാസവും ഖുര്‍ആനിക ജീവിതക്രമവും\nറമദാന് പാപമോചനത്തിന്റെ മാസം\n``സത്യവിശ്വാസികളേ, നിങ്ങള് അല്ലാഹുവെ സൂക്ഷിക്കേണ്ട മുറപ്രകാരം സൂക്ഷിക്കുക, നിങ്ങള് മുസ്‌ലിംകളായിക്കൊണ്ടല്ലാതെ മരിക്കാനിടയാകരുത്.'...\nവിശുദ്ധ റമദാനിലെ ഏറ്റവും പുണ്യമേറിയ സന്ദര്‍ഭമാണ് ലൈലത്തുല് ഖദ്ര് അഥവാ നിര്‍ണയത്തിന്റെ രാവ്. 1000 മാസത്തേക്കാള് ഉത്തമമായ ആ രാത്രി അനുഗ്രഹ...\nസമയം അതിവേഗം സഞ്ചരിച്ചു കൊണ്ടിരിക്കുകയാണ്. കാല ചക്രത്തിന്‍റെ കറക്കം നമുക്ക് വിചാരിക്കാന് കഴിയുന്നതിലപ്പുറം വേഗത്തിലാണ്. ഇന്നലെ നാം യാത്ര...\nനാളെ നോമ്പാണെങ്കില് ഇന്ന് നനച്ചു കുളി എന്ന പേരില് ഒരു സമ്പ്രദായം ചില മുസ്ലിംകള്‍ക്കിടയില് കാണാം. ഈ കുളി നബി (സ)യോ സഹാബിമാരോ മാതൃക കാണിച്ച...\nകാരുണ്യമൊഴുകും പുതു നിലാവാസന്ന മിനി- പുണ്യം നിറഞ്ഞൊഴുകും പകലിരവു താരുണ്യം സ്നേഹം നിറംചേര്‍ത്ത നിമിഷങ്ങളിഴ ചേര്‍ക്കാന് കച്ച മുറുക്കാം ക...\nനോമ്പിന്‍റെ പകല് സമയത്ത് ഭാര്യയുമായി ലൈംഗിക ബന്ധം സ്ഥാപിക്കുന്നത് മാത്രമാണ് ഇസ്‌ലാം നിഷിദ്ധമാക്കുന്നത്. എന്നാല് ഭാര്യയെ ചുംബിക്കുക, ആലിംഗ...\n1. തിന്മയെ തടുക്കല് പരിശുദ്ധ ഖര്‍ആന് പറയുന്നു : "സത്യവിശ്വാസികളേ, നിങ്ങളുടെ മുമ്പുള്ളവരോട് കല്‍പിച്ചിരുന്നത് പോലെത്തന്നെ നിങ്ങള...\nQ : നോമ്പിന് നിയ്യത്ത് നിര്‍ബന്ധമല്ലേ? നബി(സ) പഠിപ്പിച്ച നിയ്യത്തിന്റെ രൂപം എങ്ങനെയാണ്? സുന്നി പള്ളികളില് തറാവീഹിന് ശേഷം ‘നവയ്‌തു സൗമ ...\nപിടിച്ചുവെക്കല്, നിര്‍ത്തിവെക്കല്, നിശബ്ദത എന്നെല്ലാമാണ് 'സ്വൌം' എന്ന വാക്കിനു പ്രസിദ്ധ അറബിഭാഷാ ശാസ്ത്രജ്ഞനായ അല്‍ഖലീലുബ്നു അഹമദ...\nബഖാഉൽ ഈമാൻ നമസ്കാരം - ഈമാൻ നിലനിർത്താനുള്ള നമസ്കാരം എന്നാണ് ബഖാഉൽ ഈമാൻ നമസ്കാരത്തിന്റെ അർത്ഥം. ഒരു അനാചാരമാകുന്നു ഇത്. ഇമാം ശീറാസി (റ) എഴുതുന്നു : ഈമാൻ നിലനിർത്താനുള്ള നമസ്കാരത...\nനന്ദിയുള്ളവനായിരുന്നു ഇബ്‌റാഹീം - ഇബ്‌റാഹീം പ്രവാചകനെക്കുറിച്ച് അല്ലാഹു പറയുന്ന മനോഹരമായ ഒരു വിശേഷണം, `അനുഗ്രഹങ്ങള്‍ക്ക് നന്ദിയുള്ളവന്' എന്നാണ്. അതിനുമാത്രം അനുഗ്രഹങ്ങള് അദ്ദേഹത്തിനു ല...\nപൊരുതുക തന്നെ ജീവിതം - അറിവില്ലാത്തവനും തനിക്ക് അറിവില്ലെന്ന് അറിയാത്തവനും വിഡ്ഢിയാണ്; അവനെ അകറ്റുക. അറിവില്ലാത്തവനും തനിക്ക് അറിവില്ല എന്ന് അറിയുന്നവനും അജ്ഞനാണ്; അവനെ പഠിപ്പിക്...\n© YRCkerala. Watermark theme. Theme images by konradlew. Powered by Blogger.


കെ.എം ജോസഫ്, ഇന്ദു മല്‍ഹോത്ര എന്നിവരെ സുപ്രീംകോടതി ജഡ്ജിമാരായി നിയമിക്കാന് കൊളീജിയം ശിപാര്‍ശ – Chandrika Daily\nBy chandrika Thursday January 11, 2018 20:46 pm\nകെ.എം ജോസഫ്, ഇന്ദു മല്‍ഹോത്ര എന്നിവരെ സുപ്രീംകോടതി ജഡ്ജിമാരായി നിയമിക്കാന് കൊളീജിയം ശിപാര്‍ശ\nന്യൂഡല്‍ഹി: മലയാളിയും ഉത്തരാഖണ്ഡ് ഹൈക്കോടതി ചീഫ് ജസ്റ്റിസുമായ കെ.എം ജോസഫ്, മുതിര്‍ന്ന അഭിഭാഷക ഇന്ദു മല്‍ഹോത്ര എന്നിവരെ സുപ്രീംകോടതി ജഡ്ജിമാരായി നിയമിക്കാന് സുപ്രീംകോടതി കൊളീജിയം കേന്ദ്ര സര്‍ക്കാറിന്…\nന്യൂഡല്‍ഹി: മലയാളിയും ഉത്തരാഖണ്ഡ് ഹൈക്കോടതി ചീഫ് ജസ്റ്റിസുമായ കെ.എം ജോസഫ്, മുതിര്‍ന്ന അഭിഭാഷക ഇന്ദു മല്‍ഹോത്ര എന്നിവരെ സുപ്രീംകോടതി ജഡ്ജിമാരായി നിയമിക്കാന് സുപ്രീംകോടതി കൊളീജിയം കേന്ദ്ര സര്‍ക്കാറിന് ശിപാര്‍ശ നല്‍കി. ഐകകണ്‌ഠ്യേനയാണ് ഇതുസംബന്ധിച്ച തീരുമാനം കൊളീജിയം കൈക്കൊണ്ടത്. അഞ്ച് ഹൈക്കോടതികളിലെ ചീഫ് ജസ്റ്റിസുമാരെ സ്ഥിരം ചീഫ് ജസ്റ്റിസുമാരാക്കാനും കൊളീജിയം തീരുമാനിച്ചു.\n1958 ജൂണ് 17ന് കെ.കെ മാത്യു-അമ്മിണി തരകന് ദമ്പതികളുടെ മകനായിട്ടായിരുന്നു ജസ്റ്റിസ് ജോസഫിന്റെ ജനനം. ഡല്‍ഹി, കൊച്ചി കേന്ദ്രീയ വിദ്യാലയങ്ങളില്‍നിന്നും മദ്രാസിലെ ലയോള കോളജില്‍നിന്നും കൊച്ചി ഗവണ്‍മെന്റ് ലോ കോളജില്‍നിന്നുമായി പഠനം പൂര്‍ത്തിയാക്കി. 1982ല് ഡല്‍ഹി ഹൈക്കോടതിയില് അഭിഭാഷകനായി എന്റോള് ചെയ്തു. 2004ല് കേരള ഹൈക്കോടതി ജഡ്ജിയായി നിയമിതനായി. ഒമ്പതു വര്‍ഷം ഇവിടെ സേവനം തുടര്‍ന്നു. 2014ല് നൈനിറ്റാള് ഹൈക്കോടതിയില് ഉത്തരാഖണ്ഡിന്റെ ഒമ്പതാമത് ചീഫ് ജസ്റ്റിസായി സ്ഥാനക്കയറ്റം ലഭിച്ചു.\nഅഭിഭാഷക വൃത്തിയില്‍നിന്ന് നേരിട്ട് സുപ്രീംകോടതി ജഡ്ജിയായി നിയമനം ലഭിക്കുന്ന ആദ്യ വനിതയാണ് ഇന്ദു മല്‍ഹോത്ര. 30 വര്‍ഷമായി സുപ്രീംകോടതിയില് പ്രാക്ടീസ് ചെയ്യുന്ന ഇന്ദു മല്‍ഹോത്ര, മുതിര്‍ന്ന അഭിഭാഷക പദവി ലഭിക്കുന്ന രണ്ടാമത്തെ വനിത കൂടിയാണ.്\nCategories: Culture, More, Views Tags: Collegium, Judgeship, malayali, supreme court


കേരളത്തിനു പുറത്ത് സി.പി.എമ്മിന് ആകെ മൂന്നു സീറ്റ്… ബംഗാളില് ശരിക്കും നാണം കെട്ടു - The Political Editor\nകേരളത്തിനു പുറത്ത് സി.പി.എമ്മിന് ആകെ മൂന്നു സീറ്റ്… ബംഗാളില് ശരിക്കും നാണം കെട്ടു\nNo Comments on കേരളത്തിനു പുറത്ത് സി.പി.എമ്മിന് ആകെ മൂന്നു സീറ്റ്… ബംഗാളില് ശരിക്കും നാണം കെട്ടു\nകേരളത്തില് 68 സീറ്റ് നേടി സി.പി.എം. ചരിത്രവിജയം നേടിയപ്പോള് അഞ്ച സംസ്ഥാനങ്ങളിലേക്കു നടന്ന തിരഞ്ഞെടുപ്പില് മറ്റ് സംസ്ഥാനങ്ങളിലെല്ലാം കൂടി പാര്‍ടിക്ക് കിട്ടിയത് മൂന്ന് സീറ്റുകള് മാത്രം. ആസ്സാമില് ഒരു സീറ്റും തമിഴ്‌നാട്ടില് ഡി.എം.കെ.സഖ്യത്തിലൂടെ രണ്ട് സീറ്റും കിട്ടിയപ്പോള് 292 സീറ്റുള്ള പശ്ചിമബംഗാളില് മൂന്നര പതിറ്റാണ്ട ഭരണത്തിലിരുന്ന സി.പി.എമ്മിന് ഒരു സീറ്റില് പോലും ജയിക്കാനായില്ല.\nതമിഴ്‌നാട്ടില് ആറ് സീറ്റിലാണ് സി.പി.എം. മല്‍സരിച്ചത്. ഇതില് നാഗപട്ടണം ജില്ലയിലെ കീഴ് വേളൂരിലും ഗന്ധര്‍വ്വക്കോട്ടയിലുമാണ് സി.പി.എം. ജയിച്ചത്. കീഴ് വേളൂരില് പട്ടാളി മക്കള് കച്ചിയെയും ഗന്ധര്‍വ്വക്കോട്ടയില് അണ്ണാ ഡി.എം.കെ.യെയും ആണ് പരാജയപ്പെടുത്തിയത്. തമിഴ്‌നാട്ടില് ഡി.എം.കെയുടെ സഖ്യകക്ഷിയാണ് സി.പി.എമ്മും സി.പി.ഐ.യും. രണ്ട് സീറ്റില് സി.പി.ഐ.യും വിജയിച്ചിട്ടുണ്ട്.\nആസ്സാമില് ബി.ജെ.പി.യുടെ സീറ്റാണ് സി.പി.എം. പിടിച്ചെടുത്തത് എന്നത് ശ്രദ്ധേയമാണ്. സര്‍ഭോഗ് മണ്ഡലത്തില് 22,525 വോട്ടിന്റെ ഭൂരിപക്ഷത്തിലാണ് മനോരഞ്ജന് താലൂക്ക്ദാര് സീറ്റ് പിടിച്ചെടുത്തത്. ചായത്തോട്ടം തൊഴിലാളികളുടെ ശക്തികേന്ദ്രമാണ് സര്‍ഭോഗ്. തോട്ടം തൊഴില് മേഖലയിലാണ് ഇവിടെ സി.പി.എമ്മിന് സ്വാധീനം ഏറെയുള്ളത്.\nബംഗാളില് ഇത്തവണ ഇടതുപാര്‍ടികള് 101 സീറ്റുകളിലും കോണ്‍ഗ്രസ് 92 സീറ്റുകളിലും മല്‍സരിച്ചിരുന്നു. 2016-ലെ തിരഞ്ഞെടുപ്പില് സഖ്യമില്ലാതെ തന്നെ ഇടതുപക്ഷം 33 സീറ്റിലും കോണ്‍ഗ്രസ് 44 സീറ്റിലും ജയിച്ചിരുന്നതാണ്. ഇത്തവണ തൃണമൂല്-ബി.ജെ.പി. യുദ്ധത്തില് മറ്റെല്ലാ കക്ഷികളും ഇല്ലാതായി എന്നതാണ് വാസ്തവം.\nകോണ്‍ഗ്രസുമായി ഇത്തവണ തിരഞ്ഞെടുപ്പു സഖ്യമായിട്ടും അബ്ബാസ് സിദ്ദിഖിയുടെ പാര്‍ടിയുമായി കൈകോര്‍ത്തിട്ടും ഒരു സീറ്റിലും ജയിക്കാന് കോണ്‍ഗ്രസിനോ സി.പി.എമ്മിനോ കഴിഞ്ഞില്ല എന്നത് ചരിത്രത്തിലെ ഏറ്റവും വലിയ അത്ഭുതവും അതേസമയം ദൗര്‍ബല്യവുമായി തീരുന്നുണ്ട്. തൃണമൂല്-ബി.ജെ.പി. യുദ്ധത്തില് കോണ്‍ഗ്രസും സി.പി.എമ്മും എല്ലാം അപ്രസക്തമാകുകയായിരുന്നു.\nജെ.എന്.യു. സമര നായിക ഐഷി ഘോഷ് ഉള്‍പ്പെടെ മല്‍സരിച്ചിട്ടും അബ്ബാസ് സിദ്ദിഖിയുടെ ഇന്ത്യന് സെക്കുലര് പാര്‍ടി എന്ന സംഘടനയുമായി സഖ്യമുണ്ടാക്കി നീങ്ങിയിട്ടും സി.പി.എമ്മിന് സീറ്റൊന്നും നേടാനാവാഞ്ഞത് ഞെട്ടലുണ്ടാക്കുന്ന കാര്യമാണ്. കൊല്‍ക്കത്ത ബ്രിഗേഡ് ഗ്രൗണ്ടില് സംഘടിപ്പിച്ച തിരഞ്ഞെടുപ്പു റാലിയില് ലക്ഷങ്ങള് അണിനിരന്നത് ഇടതുകേന്ദ്രങ്ങളില് വലിയ പ്രതീക്ഷ ഉണര്‍ത്തിയിരുന്നു. എന്നാല് റാലിക്ക് വരുന്ന ലക്ഷങ്ങള് വോട്ടായി മാറുന്നില്ല എന്ന യാഥാര്‍ഥ്യം സി..പി.എമ്മിനെ അങ്കലാപ്പിലാക്കുന്നുണ്ടിപ്പോള്.\nപോണ്ടിച്ചേരിയിലും സി.പി.എമ്മിന് സീറ്റൊന്നും ഇല്ല. അവിടെ അണ്ണാ ഡി.എം.കെ.ക്കും സീറ്റ് കിട്ടിയിട്ടില്ല. എന്.ആര്. കോണ്‍ഗ്രസ്-ബി.ജെ.പി. സഖ്യവും കോണ്‍ഗ്രസ് ഡി.എം.കെ.സഖ്യവും തമ്മിലായിലായിരുന്നു പോരാട്ടം മുഴുവന്.\nആസ്സാമില് ബി.ജെ.പി. സഖ്യത്തിന് 75 സീറ്റോടെ തുടര്‍ഭരണം, കോണ്‍ഗ്രസ്…\nEnglish Summary: cpm gets only three seats outside states in recent election\n← ഒടുവില് കമല് ഹാസന് ജയിച്ചില്ല… → എം.വി.ഗോവിന്ദന് ഇത്രേം വോട്ട് കുറഞ്ഞതില് ഇടതു കേന്ദ്രങ്ങളില് അമ്പരപ്പ്


ഗ്രീൻലാൻഡിലെ നിറപ്പകിട്ടാർന്ന കെട്ടിടങ്ങൾക്ക് പിന്നിൽ രസകരമായൊരു കഥയുണ്ട്.. -\nHome Culture ഗ്രീൻലാൻഡിലെ നിറപ്പകിട്ടാർന്ന കെട്ടിടങ്ങൾക്ക് പിന്നിൽ രസകരമായൊരു കഥയുണ്ട്..\nമറ്റു രാജ്യങ്ങളെ അപേക്ഷിച്ച് ഗ്രീൻലാൻഡ് നിറപ്പകിട്ടിന്റെ കാര്യത്തിൽ പിന്നോട്ടാണ്. കാരണം, പേരിൽ പച്ചപ്പുണ്ടെങ്കിലും പൊതുവെ മഞ്ഞുമൂടിയ നിലയിലാണ് ഗ്രീൻലാൻഡ്. എന്നാൽ, ഈ കുറവ് അവിടുത്തെ കെട്ടിടങ്ങൾക്ക് നിറങ്ങൾ ചാർത്തിയാണ് ഗ്രീൻലാൻഡ് മറികടക്കുന്നത്. ഒട്ടേറെ മൾട്ടി- കളർ കെട്ടിടങ്ങളാണ് ഗ്രീൻലാൻഡിന്റെ ഏറ്റവും വലിയ ആകർഷണീയത. മഞ്ഞിൽ പല പല നിറങ്ങളിൽ ഒരേ മോഡലിലുള്ള, ഒരേ തരത്തിലുള്ള മേൽക്കൂരകളുള്ള കെട്ടിടങ്ങൾ നിൽക്കുന്നത് കാണാൻ തന്നെ ഭംഗിയാണ്. സഞ്ചാരികളെ ആകർഷിക്കാനാണ് ഇങ്ങനെ കെട്ടിടങ്ങൾ അണിയിച്ചൊരുക്കുന്നത് എന്ന് ഒരു തെറ്റിദ്ധാരണ പൊതുവെ ഗ്രീൻലാൻഡിനെ കുറിച്ച് നിലനിൽക്കുന്നുണ്ട്.\nയഥാർത്ഥത്തിൽ ഈ നിറപ്പകിട്ടാർന്ന കെട്ടിടങ്ങൾക്ക് പിന്നിൽ മറ്റൊരു കാരണമുണ്ട്. ഗ്രീൻ‌ലാൻഡിലെ കെട്ടിടങ്ങളുടെയും വീടുകളുടെയും കളർ കോഡിംഗ് പതിനെട്ടാം നൂറ്റാണ്ടിലെ കൊളോണിയൽ കാലഘട്ടത്തിലാണ് ആരംഭിച്ചത്. സ്കാൻഡിനേവിയയിൽ നിന്ന് തടി വീടുകൾ നിർമിക്കാനായി തടികൾ ആ കാലത്ത് കിറ്റുകളായി അയച്ചിരുന്നു. വീടിന് നമ്പറുകളോ തെരുവ് നാമങ്ങളോ ഇല്ലാത്തതിനാൽ എല്ലാ കെട്ടിടങ്ങളും ചുവപ്പ്, കറുപ്പ്, മഞ്ഞ, പച്ച, നീല എന്നീ അഞ്ച് അടിസ്ഥാന നിറങ്ങളിൽ ഒന്നായിരുന്നു നൽകിയിരുന്നത്, ഒപ്പം ഓരോ നിറത്തിനും ഒരു പ്രത്യേക അർത്ഥമുണ്ട്.\nചുവപ്പ് നിറം വ്യാപാര സ്ഥാപനങ്ങളെയും ആരാധനാലയങ്ങളെയുമാണ് പ്രതിനിധീകരിക്കുന്നത്. ഇതിനർത്ഥം, ഇവയുമായി ബന്ധപ്പെട്ട എല്ലാ കെട്ടിടങ്ങളും, അത് പള്ളിയോ കടയോ അല്ലെങ്കിൽ പുരോഹിതനോ ഷോപ്പ് ഉടമയോ ഗുമസ്തനോ താമസിച്ചിരുന്ന വീടോ ആകട്ടെ, ചുവപ്പ്‌നിറം പൂശിയ വീടായിരിക്കും. കുറച്ച് കാലങ്ങൾക്ക് ശേഷം വ്യാപാര സ്ഥാപനങ്ങൾ കറുത്ത നിറം തിരഞ്ഞെടുത്തു.\nമഞ്ഞനിറം ആരോഗ്യവുമായി ബന്ധപ്പെട്ട എന്തിനെയും പ്രതിനിധീകരിക്കുന്നു. ഡോക്ടർമാരും നഴ്സുമാരും താമസികുന്ന വീടുകൾ ഉൾപ്പെടെ എല്ലാ ആശുപത്രികളിലും മഞ്ഞ ചായം പൂശി. പച്ചനിറം മുൻപ് റേഡിയോ നിലയത്തിന്റെ പ്രതീകമായിരുന്നു. പിന്നീടത് ടെലികമ്മ്യൂണിക്കേഷന്റെ നിറമായി.\nജിടിഒയ്ക്കും (ഗ്രീൻ‌ലാൻഡിക് ടെക്നിക്കൽ ഓർഗനൈസേഷൻ) ഫാക്ടറികൾക്കുമായി നീല നിറമാണ് നൽകുന്നത്. ഇങ്ങനെ കെട്ടിടങ്ങൾക്ക് നിറങ്ങൾ നൽകിയതിന്റെ പ്രധാന കാരണം, തെരുവ് നാമങ്ങൾക്കും വീട്ടു നമ്പറുകൾക്കും മുമ്പുള്ള ഒരു സമയത്ത് വീടുകൾ തിരിച്ചറിയാൻ ഒരു മാർഗം ആവശ്യമായിരുന്നു.\nഎങ്കിലും ഈ സിസ്റ്റം പൂർണമായും ആളുകൾ പാലിച്ചിരുന്നില്ല. അതുകൊണ്ട് തന്നെ സ്വാഭാവികമായ അപാകതകൾ ഈ രീതിക്ക് ഉണ്ട്. അന്ന് വീടുകൾക്ക് കയ്യിലുള്ള നിറമുപയോഗിക്കേണ്ടതുണ്ടാ‌യിരുന്നു. അതുകൊണ്ടുതന്നെ അവ ചിലപ്പോൾ വ്യാപാര സ്ഥാപനങ്ങളുമായും കെട്ടിടങ്ങളുമായുമെല്ലാം ആശയകുഴപ്പം സൃഷ്ടിച്ചിരുന്നു. മാത്രമല്ല, കൊളോണിയൽ കാലത്തെ ഗ്രീൻ‌ലാൻഡിൽ പെയിന്റ് കൊണ്ട് വരുന്നത് വളരെ ബുദ്ധിമുട്ടായിരുന്നു, അതിനാൽ കയ്യിലുള്ള നിറങ്ങളുമായി ഒരാൾക്ക് വീട് പെയിന്റ് ചെയ്യേണ്ടതുണ്ടായിരുന്നു.\nഇന്നത്തെ ഉടമകൾക്ക് അവരുടെ വാസസ്ഥലം അവർ തിരഞ്ഞെടുക്കുന്ന ഏത് നിറത്തിലും വരയ്ക്കാൻ സ്വാതന്ത്ര്യമുണ്ട്.എന്തായാലും, ഇന്ന് ഇവിടുത്തെ ആശുപത്രികൾ ഇപ്പോഴും മഞ്ഞയാണ്,ഗ്രീൻ‌ലാൻഡിന്റെ കത്തീഡ്രൽ ഇപ്പോഴും ചുവപ്പാണ്.\nStory highlights- How the buildings in Greenland are colour-coded\nകണ്ണുകെട്ടി അതിഗംഭീരമായി കീബോര്‍ഡ് വായിച്ച് റെക്കോര്‍ഡ് സ്വന്തമാക്കിയ മിടുക്കന്


Malayalam News - മീനാക്ഷിയുടെ പിറന്നാൾ ആഘോഷിച്ച് ദിലീപും കാവ്യയും; ചിത്രങ്ങൾ പങ്കുവെച്ച് താരപുത്രി | Dileep and Kavya Madhavan celebrates birthday party for Meenakshi | News18 Kerala, Buzz Latest Malayalam News | ലേറ്റസ്റ്റ് മലയാളം വാർത്ത\nമീനാക്ഷിയുടെ പിറന്നാൾ ആഘോഷിച്ച് ദിലീപും കാവ്യയും; ചിത്രങ്ങൾ പങ്കുവെച്ച് താരപുത്രി\nമീനാക്ഷിയാണ് ഇൻസ്റ്റഗ്രാമിൽ ചിത്രം പങ്കുവെച്ചിരിക്കുന്നത്\nNews18 Malayalam | March 24, 2021, 12:49 PM IST\nകഴിഞ്ഞ ദിവസമായിരുന്നു സിനിമാ താരങ്ങളായ ദിലീപിന്റേയും മഞ്ജു വാര്യരുടേയും മകൾ മീനാക്ഷിയുടെ പിറന്നാൾ. കഴിഞ്ഞ ദിവസം മുതൽ സോഷ്യൽമീഡിയിയൽ ഏറ്റവും കൂടുതൽ വൈറലായ ചിത്രങ്ങളിൽ ഒന്ന് മീനാക്ഷിയുടേതായിരുന്നു.\nഇപ്പോഴിതാ മീനാക്ഷിയുടെ പിറന്നാൾ ആഘോഷിക്കുന്ന ദിലീപിന്റേയും കാവ്യയുടേയും ചിത്രം കൂടി പുറത്തു വന്നിരിക്കുന്നു. മീനാക്ഷി തന്നെയാണ് ഇൻസ്റ്റഗ്രാമിലൂടെ ചിത്രം പുറത്തു വിട്ടിരിക്കുന്നത്. കാവ്യയ്ക്കും ദിലീപിനും നടുവിൽ നിന്ന് സന്തോഷത്തോടെ കേക്ക് മുറിക്കുന്ന ചിത്രമാണ് മീനാക്ഷി പങ്കുവെച്ചിരിക്കുന്നത്.\nസോഷ്യൽമീഡിയയിൽ അത്ര സജീവമല്ലെങ്കിലും മീനാക്ഷിയുടെ ചിത്രങ്ങൾ സോഷ്യൽ മീഡിയയിൽ പലപ്പോഴും വൈറലാകാറുണ്ട്. അടുത്തിടെ നാദിർഷയുടെ മകളുടെ വിവാഹ ചിത്രങ്ങൾ പുറത്തു വന്നപ്പോൾ എല്ലാവരും ശ്രദ്ധിച്ചത് മീനാക്ഷിയെയായിരുന്നു. വിവാഹത്തിന് മീനാക്ഷിയുടെ നൃത്തവും അന്ന് വൈറലായിരുന്നു.\nഏറെനാളുകൾക്കു ശേഷമായിരുന്നു താര കുടുംബം ഒരു പൊതുചടങ്ങിൽ പ്രത്യക്ഷപ്പെടുന്നത്. മീനാക്ഷിയുടെ അടുത്ത കൂട്ടുകാരാണ് നാദിർഷായുടെ മക്കളായ ആയിഷയും ഖദീജയും\nനടി നമിത പ്രമോദും മീനാക്ഷിയും അടുത്ത സുഹൃത്തുക്കളാണ്. മീനാക്ഷിക്ക് പിറന്നാൾ ആശംസ നേർന്ന് നമിത കഴിഞ്ഞ ദിവസം ഒരു ബ്ലാക്ക് ആന്റ് വൈറ്റ് ചിത്രമായിരുന്നു നമിത പങ്കുവെച്ചത്.\nനമിതയെ കൂടാതെ, നടി ചിപ്പിയുടേയും സംവിധായകൻ രഞ്ജിത്തിന്റേയും മകൾ അവന്തികയും മീനാക്ഷിക്ക് പിറന്നാൾ ആശംസ നേർന്നിരുന്നു.\nഇന്നലെ പിറന്നാൾ ആഘോഷത്തിന് മുമ്പ് ചുവപ്പ് ഗൗൺ ധരിച്ചുള്ള ചിത്രം മീനാക്ഷി ഇൻസ്റ്റഗ്രാമിൽ പോസ്റ്റ് ചെയ്തിരുന്നു. ഇതും ദിലീപ് ആരാധകർ ഇരുകൈയ്യും നീട്ടിയാണ് സ്വീകരിച്ചത്.\n2000 മാർച്ച് 23 നായിരുന്നു മീനാക്ഷിയുടെ ജനനം.


'ജിമിക്കി കമ്മലി'ന്റെ ഡല്‍ഹി പതിപ്പൊരുക്കി യുവാക്കള്\nPublished: Oct 4, 2017, 01:00 AM IST\nന്യൂഡല്‍ഹി: നാട്ടിലും മറുനാട്ടിലും തരംഗമായ ജിമിക്കി കമ്മല് പാട്ടിന് ഡല്‍ഹിയിലും നൃത്താവിഷ്‌കാരം. ഇന്ത്യാഗേറ്റിലാണ് ഡല്‍ഹി മലയാളികള് പാട്ടിനൊപ്പം ചുവടുവെച്ചത്. കേരളീയ വേഷവും കൂളിങ് ഗ്ലാസുമായി ഇന്ത്യാ ഗേറ്റിനടുത്ത പുല്‍ത്തകിടിയില് ഒത്തുകൂടിയവരെക്കണ്ട് ആദ്യം കാര്യം പിടികിട്ടിയില്ലെങ്കിലും പാട്ടുകേട്ടതോടെ ഇന്ത്യാഗേറ്റിലെ സന്ദര്‍ശകരും ആവേശത്തിലായി. സ്‌കൂള് വിദ്യാര്‍ഥിനിയായ ലൈലമുതല് ഗൂഗിളില് ഉദ്യോഗസ്ഥയായ ദീപ്തി മേനോന്‍വരെ ഇരുപതോളം പേരാണ് ചുവടുവെച്ചത്.\nമണി എസ്. അടൂരിന്റെ നേതൃത്വത്തിലാണ് ജിമിക്കി കമ്മലിന്റെ ഡല്‍ഹി പതിപ്പൊരുങ്ങിയത്. 'നൃത്തം ചെയ്യാം എല്ലാവര്‍ക്കും' എന്ന ആഹ്വാനത്തോടെയുള്ള പ്രകടനം ഇന്ത്യാഗേറ്റിലെ സായാഹ്നസന്ദര്‍ശകര്‍ക്കും കൗതുകമായി. യൂട്യൂബില് മികച്ച പ്രതികരണമാണ് ഡാന്‍സ് വീഡിയോക്ക് ലഭിക്കുന്നത്. തുടര്‍ന്നും ഇത്തരം പരിപാടികളുമായി മുന്നോട്ടുപോകാനാണ് ഈ കൂട്ടായ്മയുടെ തീരുമാനം.\n'കൈവിടരുത് നിങ്ങള്‍ക്കൊപ്പം ഞങ്ങളുണ്ട്'- കേരളത്തോടൊപ്പം ദുബായ് പോലീസും\nവെള്ളപ്പൊക്കം; കൂടുതല് സേവനങ്ങളുമായി ടെലികോം കമ്പനികള്\nഅമ്പതോളം ഇടത്ത് ഉരുള്‍പൊട്ടിയ പൊഴുതന അതിജീവിക്കുകയാണ്; മനുഷ്യ സ്‌നേഹികളുടെ കരുത്തില്\nജീവന് തിരിച്ചുപിടിക്കാന് കാണിച്ച ആവേശം ഇനിയും വേണം-മമ്മൂട്ടി\nസമൻസ് റദ്ദാക്കണമെന്ന് കമ്പനികൾ അമിത ചാർജ് ഈടാക്കിയതായി പരാതി\nകേരള ഹൗസിൽ കിട്ടിയത് 1.14 കോടി രൂപ; അഞ്ചു ടൺ സാധനസാമഗ്രികളയച്ചു\nവികാസ്‌പുരി കേരള സ്‌കൂളിൽ സഹായത്തിന് കൗണ്ടർ തുറന്നു\nസർക്കാർ പദ്ധതികൾക്ക് ‘ആം ആദ്മി’ പേര് പാടില്ലെന്ന ഹർജി തള്ളി\nഡി.എൻ.ഡി. പാതയിൽ ഗതാഗതക്കുരുക്ക്


സംസ്ഥാനത്തൊട്ടാകെ കനത്ത മഴ; നാലു പേര് മരിച്ചു; മുല്ലപ്പെരിയാര് ഉള്‍പ്പെടെ 33 ഡാമുകള് തുറന്നുവിട്ടു; നെടുമ്പാശേരി വിമാനത്താവളം അടച്ചു | Malayalam UK\nസംസ്ഥാനത്തൊട്ടാകെ കനത്ത മഴ; നാലു പേര് മരിച്ചു; മുല്ലപ്പെരിയാര് ഉള്‍പ്പെടെ 33 ഡാമുകള് തുറന്നുവിട്ടു; നെടുമ്പാശേരി വിമാനത്താവളം അടച്ചു\nAugust 15 06:12 2018 by News Desk 5\tPrint This Article\nകൊച്ചി: സംസ്ഥാനത്ത കനത്ത മഴയില് കനത്ത നാശനഷ്ടം. നാലുപേര് വിവിധ സംഭവങ്ങളിലായി മരിച്ചു. ഒരാളെ കാണാതായിട്ടുണ്ട്. മലപ്പുറത്ത് വീടിനു മുകളിലേക്ക് മണ്ണിടിഞ്ഞ് വീണ് രണ്ടു പേരും മൂന്നാറില് ലോഡ്ജ് തകര്‍ന്ന് ഒരാളും റാന്നിയില് ഷോക്കേറ്റ് ഒരാളുമാണ് മരിച്ചത്. മുല്ലപ്പെരിയാര് ഉള്‍പ്പെടെ 33ഡാമുകളാണ് സംസ്ഥാനത്ത് തുറന്നു വിട്ടിരിക്കുന്നത്. ഇതേത്തുടര്‍ന്ന് ഇടുക്കി അണക്കെട്ടില് നിന്ന് പുറത്തു വിടുന്ന വെള്ളത്തിന്റെ അളവ് വര്‍ദ്ധിപ്പിച്ചിട്ടുണ്ട്.\nപെരിയാറില് ജലനിരപ്പ് ഉയര്‍ന്നതിനെത്തുടര്‍ന്ന് നെടുമ്പാശേരി വിമാനത്താവളത്തില് വെള്ളം കയറി. ഇതേത്തുടര്‍ന്ന് വിമാനത്താവളത്തിന്റെ പ്രവര്‍ത്തനം നിര്‍ത്തി വെച്ചിരിക്കുകയാണ്. ഇടമലയാര് അണക്കെട്ടില് നിന്നും കൂടുതല് വെള്ളമെത്തുന്നതിനാല് പെരിയാറിന്റെ തീരപ്രദേശങ്ങളില് വെള്ളം കയറി. കനത്ത ജാഗ്രതാ നിര്‍ദേശമാണ് സര്‍ക്കാരും ജില്ലാ ഭരണകൂടങ്ങളും ദുരന്ത നിവാരണ അതോറിറ്റിയും പുറപ്പെടുവിച്ചിരിക്കുന്നത്. മുല്ലപ്പെരിയാര് അണക്കെട്ട് തുറന്നു വിട്ടതിനെത്തുടര്‍ന്ന് വള്ളക്കടവിലും പരിസരങ്ങളിലും പെരിയാറിന്റെ തീരത്ത് താമസിക്കുന്നവരെ ഇന്നലെ രാത്രി തന്നെ സുരക്ഷിത പ്രദേശങ്ങളിലേക്ക് മാറ്റിയിരുന്നു.\nനെടുമ്പാശ്ശേരി വിമാനത്താവളം അടച്ചു; ദുരിതപെയ്ത്തില് ഇന്ന് മാത്രം ജീവന് നഷ്ടപ്പെട്ടവരുടെ എണ്ണം ആറ്


തലപ്പെരുമണ്ണ ഉപതെരഞ്ഞെടുപ്പ്: യുഡിഎഫ്, എല്‍ഡിഎഫ് സ്ഥാനാര്‍ഥികള് പത്രിക നല്‍കി\nSunday,7March 2021 08:39:58 PM\nBy | Thursday February 8th, 2018\nകൊടുവളളി: നഗരസഭയിലെ 19-ാം ഡിവിഷന് തലപ്പെരുമണ്ണ ഉപതെരഞ്ഞെടുപ്പില് യുഡിഎഫ്, എല്‍ഡിഎഫ് സ്ഥാനാര്‍ഥികള് പത്രിക നല്‍കി. 28നാണ് തെരഞ്ഞെടുപ്പ് നടക്കുന്നത്.\nവ്യാഴാഴ്ച പകല് 11 മണിയോടെ എല്‍ഡിഎഫ് സ്ഥാനാര്‍ഥിയായ ഷബ്‌ന നൗഫല് ആണ് വരണാധികാരിയായ ജില്ലാ പട്ടികവികസന ഓഫീസര് സി വിനോദ്കുമാര് മുമ്പാകെ ആദ്യം പത്രിക സമര്‍പ്പിച്ചത്. എല്‍ഡിഎഫ് നേതാക്കളായ കെ ബാബു, വായോളി മുഹമ്മദ്, സി പി നാസര്‍കോയ തങ്ങള്, കെ സി എന് അഹമ്മദ് കുട്ടി, ഒ ടി സുലൈമാന്, ഇ സി മുഹമ്മദ് എന്നിവര് സ്ഥാനാര്‍ഥിയെ അനുഗമിച്ചു.\nയുഡിഎഫ് സ്ഥാനാര്‍ഥിയായി മുസ്ലിം ലീഗിലെ സറീന റഫീഖാണ് നാമനിര്‍ദ്ദേശ പത്രിക നല്‍കിയത്. പകല് പന്ത്രണ്ടരയോടെ ലീഗ് ഓഫീസില് നിന്ന് പ്രകടനമായെത്തിയാണ് സ്ഥാനാര്‍ഥി പത്രിക നല്‍കിയത്. മുന് എംഎല്‍എ വി എം ഉമ്മര് മാസ്റ്റര്,വി കെ അബ്ദുഹാജി, എ പി മജീദ് മാസ്റ്റര്, കെ കെ എ കാദര്, ഷെരീഫ കണ്ണാടിപ്പൊയില് തുടങ്ങിയ നേതാക്കള് സ്ഥാനാര്‍ഥിക്കൊപ്പമുണ്ടായിരുന്നു. പത്രിക സമര്‍പ്പണത്തില് കോണ്‍ഗ്രസ് നേതാക്കള് വിട്ടു നിന്നത് ചര്‍ച്ചയായിട്ടുണ്ട്. സ്ഥാനാര്‍ഥി നിര്‍ണയ ചര്‍ച്ചയില് തങ്ങളെ പരിഗണിച്ചില്ലെന്നാണ് കോണ്‍ഗ്രസ് ആരോപിക്കുന്നത്.\nതെരഞ്ഞടുപ്പ് കൊടുവള്ളിയില് ഇരുമുന്നണികള്‍ക്കും നിര്‍ണായകമാണ്. സിറ്റിങ് സീറ്റും ഭരണവും നിലനിര്‍ത്താന് യുഡിഎഫും സീറ്റും ഭരണവും പിടിച്ചെടുക്കാന് എല്‍ഡിഎഫും കച്ചമുറുക്കുമ്പോള് പോരാട്ടം തീപറക്കാനാണ് സാധ്യത.\nമുസ്ലീംലീഗ് അംഗമായിരുന്ന റസിയ ഇബ്രാഹിം രാജിവെച്ചതിനെ തുടര്‍ന്നാണ് ഉപതെരഞ്ഞെടുപ്പിന് കളമൊരുങ്ങിയത്. സിപിഐ എം നേതൃത്വം നല്‍കുന്ന അഴിമതി വിരുദ്ധ ജനപക്ഷ മുന്നണിയും യുഡിഎഫും തമ്മിലാണ് പ്രധാന മത്സരം.\n1001 വോട്ടര്‍മാരുണ്ടായിരുന്ന ഡിവിഷനില് ഉപതെരഞ്ഞെടുപ്പിന് മുന്നോടിയായി ഇലക്ഷന് കമ്മീഷന് വോട്ടര് പട്ടിക പുതുക്കിയതില് 185 വോട്ടര്‍മാരെ പുതുതായി ചേര്‍ത്തു. 203 പേരെ പുറത്താക്കിയിട്ടുമുണ്ട്. മാര്‍ച്ച് ഒന്നിനാണ് വോട്ടെണ്ണല്.\nTags: kdly election pathriaka nalki


ഭക്തിയും കാരുണ്യവും | ramayanam\nAug 2, 2020, 08:04 PM IST\nശ്രീരാമന്റെ ശബ്ദാർഥ ഗുണസമ്മിശ്രമായ വർഷകാല വർണനയും ശരത്‌കാലവർണനയും ഹൃദ്യം. സുഗ്രീവൻ സീതാന്വേഷണം മറന്നമട്ടാണ്. ഹനുമാൻ കർത്തവ്യം ഓർമിപ്പിക്കുന്നു. ശ്രീരാമൻ വാക്കുപാലിച്ചതാണ്. സീതയെ തിരയാൻ സപ്തദ്വീപുകളിൽനിന്നും വാനരപ്പടയെ എത്തിക്കാൻ സുഗ്രീവൻ കല്പിക്കുന്നു. വീണ്ടും മദ്യത്തിനും മദിരാക്ഷിയിലും ആഴ്‌ന്നിറങ്ങുകയാണ് സുഗ്രീവൻ.\nജ്യേഷ്ഠന്റെ ആജ്ഞയനുസരിച്ച് ലക്ഷ്മണൻ കിഷ്‌കിന്ധാ രാജധാനിയിലേക്ക് യാത്രയാവുന്നു. ക്ഷിപ്രകോപിയായിട്ടാണ് വരവ്! ഹനുമാനും അംഗദനും സമാശ്വാസത്തിനെത്തുന്നു. നയതന്ത്രഞജ്ഞയായ താരയുടെ സാരസ്യ വാക്കുകകളാണ് ലക്ഷ്മണനെ തെല്ലെങ്കിലും സമാധാനിപ്പിക്കുന്നത്. കപിവരാദികൾ ശ്രീരാമഭദ്രനെ സമീപിച്ചു. ശ്രീരാമന്റെ കാരുണ്യവും സുഗ്രീവന്റെ ഭക്തിയും സംഗമിക്കുന്ന മുന്തിയ മാത്രകൾ!\n‘ഗഹ്വരദ്വാരി ശിലാതലേ വാഴുന്ന\nവിഹ്വല മാനസം ചീരാജിനധരം\nശ്യാമം ജടാ മകുടോജ്ജ്വലം മാനവം\nശാന്തം മൃദുസ്മിത ചാരുമുഖാംബുജം\nശ്രീരാമപാദദ്വയത്തിൽ സുഗ്രീവൻ ഭക്തിപ്രശ്രയപൂർവം വീണു നമസ്കരിക്കുന്നു. ‘‘ഇവിടെ വന്നുചേർന്നിരിക്കുന്ന വാനര സമൂഹത്തെ അങ്ങ് തൃക്കൺപാർക്കണം’’ - സുഗ്രീവൻ ഭക്തപ്രിയനോടുണർത്തിക്കുന്നു. സീതാന്വേഷണോദ്യോഗം ശുഭപര്യവസായിയാകട്ടെ!\nബ്രഹ്മപുത്രനും മർക്കടകുലനായകനും ചിരഞ്ജീവിയുമായ ജാംബവാനും മന്ത്രിയും വായുപുത്രനുമായ ഹനുമാനും ഭടജനങ്ങൾക്കു ശക്തിപകരുന്നു. ബാലിപുത്രനും വീരനുമായ അംഗദനാണ് സർവസൈന്യാധിപൻ. ദേവാംശവും മനുഷ്യാംശവും മൃഗാംശവും സമഞ്ജസമായി വാനരന്മാരിൽ സമന്വയിക്കുന്നു.\nContent Highlights: ramayanamasam 2020 Devotion and Mercy


ബാൽസിയാണ് താരം | 02May2021\nതൃശ്ശൂർ: നിശ്ശബ്‌ദപോരാളി എന്നോ കറുത്ത കുതിര എന്നോ വിശേഷിപ്പിച്ചാൽ അധികമാവില്ല, തൃശ്ശൂർ മണ്ഡലത്തിൽ ജയിച്ച ഇടതുസ്ഥാനാർഥി പി. ബാലചന്ദ്രനെ. ജില്ലയിൽ ഏറ്റവും ജയസാധ്യത കുറഞ്ഞ മണ്ഡലമെന്ന് സ്വന്തം മുന്നണിപോലും വിലയിരുത്തിയ സീറ്റിലെ ജയം രാഷ്ട്രീയനിരീക്ഷകരെ അമ്പരപ്പിച്ചിട്ടുണ്ട്. മുതിർന്ന പല രാഷ്ട്രീയ, സാമൂഹിക പ്രവർത്തകരും തിരഞ്ഞെടുപ്പ് വിലയിരുത്തലുകളിൽ ബാലചന്ദ്രനെ ദുർബലനായ സ്ഥാനാർഥിയെന്ന് വിശേഷിപ്പിക്കുകയുണ്ടായി.\nഎപ്പോഴും ചിരിച്ചും പരിചിതരെ കെട്ടിപ്പിടിച്ചും നടക്കുന്നില്ല എന്നതുകൊണ്ട് മികച്ച പോരാളിയല്ല എന്നും പറഞ്ഞവരുണ്ട്. എന്നാൽ, വായനയിലും താത്ത്വികാവലോകനത്തിലും ഗാംഭീര്യമുള്ള പ്രഭാഷണത്തിലും ഊന്നൽക്കൊടുക്കുന്ന ബാലചന്ദ്രനെ അടുത്തറിയാവുന്നവർക്കെല്ലാം ബഹുമാനമായിരുന്നു. അവർക്കെല്ലാം ബാലചന്ദ്രൻ ‘ബാൽസി’ ആണ്. വാക്കുകളിൽ ആശയതീക്ഷ്‌ണതയും ആർജവവും പുലർത്തുന്നയാൾ. സാധാരണക്കാരുടെ വികാരങ്ങൾക്കൊപ്പം സഞ്ചരിക്കുന്നയാൾ...\nകേരളവർമ കോളേജിലെ പഠനകാലത്ത് വലിയൊരു ആരാധകവൃന്ദംതന്നെ ഇദ്ദേഹത്തിനുണ്ടായിരുന്നു. യൂണിവേഴ്സിറ്റി യൂണിയൻ കൗൺസിലർ സ്ഥാനത്തേക്കുള്ള മത്സരത്തിൽ സ്വന്തം മുന്നണിയിലെ എസ്.എഫ്.ഐ. കൗൺസിലറേക്കാൾ വലിയ ഭൂരിപക്ഷമാണ് ബാലചന്ദ്രൻ നേടിയത്. സമരമുഖത്തിൽ സജീവസാന്നിധ്യമായിരിക്കുമ്പോൾത്തന്നെ രാഷ്ട്രീയവ്യത്യാസമില്ലാത്ത സൗഹൃദവലയം എപ്പോഴും കൂടെയുണ്ടായിരുന്നു.\nപല തിരഞ്ഞെടുപ്പ് പ്രവചനങ്ങളിലും ബാലചന്ദ്രൻ മൂന്നാംസ്ഥാനത്താവും എന്നു പറഞ്ഞപ്പോൾ, മാതൃഭൂമി ചാനലിന്റെ എക്സിറ്റ് പോൾ മാത്രമാണ് ഇദ്ദേഹത്തിന് ജയം പ്രവചിച്ചത്. ഈ പ്രവചനത്തിനെതിരേ കോൺഗ്രസ് ഭാരവാഹികൾ പ്രതിഷേധിക്കുകയും ചെയ്തിരുന്നു. പക്ഷേ, ഒടുവിലത്തെ ചിരി ബാൽസിയുടേതായി. \nവിജയത്തിന്റെ മാറ്റുകൂട്ടുന്ന പ്രധാനഘടകമായി മന്ത്രി വി.എസ്. സുനിൽകുമാറുണ്ട്. മത്സരിച്ചിരുന്നെങ്കിൽ നിശ്ചയമായും ജയിക്കുമെന്ന് നിരീക്ഷകരെല്ലാം പറഞ്ഞിരിക്കുമ്പോഴാണ് സുനിൽ മാനദണ്ഡക്കുടുക്കിലാകുന്നത്. പലവിധ സമ്മർദങ്ങളുമുണ്ടായെങ്കിലും പാർട്ടി വഴങ്ങിയില്ല. തെല്ലുപോലും നീരസം കാണിക്കാതെ സ്വയം സ്ഥാനാർഥിയെന്ന നില ഏറ്റെടുക്കുകയായിരുന്നു അദ്ദേഹം. പി. ബാലചന്ദ്രനൊപ്പം എപ്പോഴും കൈവീശി സുനിൽകുമാറുമുണ്ടായിരുന്നു, വികസനത്തിന്റെ തുടർച്ചയ്ക്ക് പിന്തുണ തേടി ഉടനീളം.


എന്റിക് അമൊറിം - വിക്കിപീഡിയ\nഉറുഗ്വേയൻ (സ്പാനിഷ്) നോവലിസ്റ്റും ചെറുകഥാകൃത്തുമായിരുന്നു എന്റിക് അമൊറിം(ജൂലൈ 25, 1900 – ജൂലൈ 28, 1960). ഇദ്ദേഹം സാൽറ്റോയിൽ ജനിച്ചു. ബൊയ്ദോ സ്ട്രീറ്റ് സ്കൂൾ സാഹിത്യകാരന്മാരിൽ ഒരാളായിരുന്നു അമൊറിം. (ബൊയ്ദോ സ്ട്രീറ്റ് സ്കൂൾ: 1920-കളിൽ നിലനിന്നിരുന്ന ഒരു ലാറ്റിനമേരിക്കൻ സാഹിത്യപ്രസ്ഥാനം). ബ്യൂനസ് അയഴ്സിൽ താഴ്ന്ന വിഭാഗക്കാർ വസിച്ചിരുന്ന ഒരു പ്രദേശത്തിൽനിന്നാണ് പ്രസ്തുത പേര് പ്രസ്ഥാനത്തിന് ലഭിച്ചിട്ടുള്ളത്. ഗ്രാമജീവിതചിത്രീകരണത്തിനു പ്രാധാന്യം നൽകി എന്നതുകൊണ്ടുമാത്രം ഒരു പ്രാദേശിക നോവലിസ്റ്റ് എന്നിദ്ദേഹത്തെ വിളിക്കാൻ പാടില്ലെന്നാണ് നിരൂപകമതം.\nഎന്റിക് അമൊറിമിന്റെ രചനകൾ[തിരുത്തുക]\n1934-ൽ പ്രസിദ്ധീകരിച്ച എൽപാസിയാനോ അഗ്വിലാറിലെ പ്രതിപാദ്യം നഗരത്തിൽ വിദ്യാഭ്യാസം പൂർത്തിയാക്കിയശേഷം സ്വന്തം എസ്റ്റേറ്റുകളിൽ മടങ്ങിയെത്തുന്ന ഒരു നിലമുടമയ്ക്ക് അഭിമുഖീകരിക്കേണ്ടിവരുന്ന പ്രശ്നങ്ങളാണ്. സ്ഥലവാസിയായ ഒരു എസ്റ്റേറ്റുടമ ഇറ്റാലിയൻ കുടിയേറ്റക്കാരിൽ ഒരാളുടെ കുട്ടിയുടെ മരണത്തിനു കാരണമാകുന്നതും കുട്ടിയുടെ അച്ഛൻ അയാളെ കൊല്ലുന്നതുമാണ് എൽ കബല്ലോ ഇ സുസോംബ്രയിലെ കഥ. ല ദെ സെംബോ കാദുവ (1958) ആദ്യകാല കുടിയേറ്റക്കാരുടെ കഥയാണ്. വ്യവസായത്തിന്റെയും നവീന വാർത്താവിതരണമാധ്യമങ്ങളുടെയും വരവോടെ അവരുടെ ജീവിത രീതികളിൽ ചടുലമായ പരിവർത്തനങ്ങളുണ്ടാകുന്നു. ഒഴിവാക്കാനാകാത്തതെങ്കിലും ഈ വ്യതിയാനങ്ങൾ എത്രമാത്രം ദുഃഖകരമാണെന്നു നോവലിസ്റ്റ് ഹൃദയസ്പർശിയായി വരച്ചുകാട്ടുന്നു. പട്ടിണിയും കുറ്റകൃത്യങ്ങളും തമ്മിലുള്ള ബന്ധത്തെ അപഗ്രഥിക്കുന്ന കോറൽ ആബ്രീയെറൊറ്റോ (1956), വനവാസികളെപ്പറ്റിയുള്ള ലോസ്മോൺറ്റാറെയ്സസ് (1957) എന്നിവയും ഇദ്ദേഹത്തിന്റെ മുഖ്യകൃതികളുടെ പട്ടികയിൽപ്പെടുന്നു. ഐശ്വര്യസമൃദ്ധിയാൽ അനുഗൃഹീതയാകുന്ന ഒരു വേശ്യയുടെ ദുരന്തകഥയായ ഇവ ബർഗോസ് (1960) ഇദ്ദേഹത്തിന്റെ മരണാനന്തരമാണു പ്രസിദ്ധീകരിച്ചത്. പല വിഭാഗങ്ങളിൽ ഉൾപ്പെടുത്താവുന്ന നോവലുകൾ അമൊറിം രചിച്ചിട്ടുണ്ട്. ശ്രദ്ധേയമായ കുറെ ചെറുകഥകളുടെ കർത്താവുകൂടിയാണിദ്ദേഹം. അലങ്കാരരഹിതമായ ലളിതശൈലി, ശക്തമായ കല്പനാവൈഭവം, കുറ്റമറ്റ ആഖ്യാനപാടവം എന്നിവ ഇദ്ദേഹത്തിന്റെ രചനകളുടെ പ്രത്യേകതകളാണ്. 1960-ൽ അമൊറിം നിര്യാതനായി.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമൊറിം, എന്റിക് (1900 - 60) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=എന്റിക്_അമൊറിം&oldid=1688715" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 00:41, 24 മാർച്ച് 2013.


ചരിത്രമുറങ്ങുന്ന ഗോവയിലെ അഗ്വാഡ ഫോർട്ട് വിശേഷങ്ങൾ •Tech Travel Eat\nചരിത്രമുറങ്ങുന്ന ഗോവയിലെ അഗ്വാഡ ഫോർട്ട് വിശേഷങ്ങൾ\nസഞ്ചാരികള്‍ക്കെന്നും കണ് കുളിര്‍ക്കുന്ന കാഴ്ചയാണ് ഫോർട്ട് അഗ്വാഡ സമ്മാനിക്കുന്നത്. ചരിത്ര പ്രാധാനമേറിയ ഗോവയിലെ ഈ കോട്ട ഗോവയിൽ എത്തുന്ന ഒരു സഞ്ചാരിയും മാറ്റി വെക്കില്ല.\nഏകദേശം ഉച്ച സമയമായി കോട്ട കാണാനെത്തിയപ്പോൾ സഞ്ചാരികളുടെ തിക്കും , തിരക്കും കൂടാതെ കഠിനമായ ചൂടാണ് എന്ന് സൂചിപ്പിച്ച് കൊണ്ട് ഫോൺ സന്ദേശവും അതിനൊപ്പം ശരീരം തുളച്ച് കയറി ഇറങ്ങുന്ന ചൂടും. മനസ്സ് വല്ലാതെ അസ്വസ്ഥമാക്കിയ സമയം. എങ്ങനെയും കോട്ടക്കുള്ളിൽ കയറണം അതാണ് ഒരേ ഒരു ലക്ഷ്യം.\nഒരു വിധം ഗൈഡ് അനീഷ് ടിക്കറ്റ് എടുത്ത് ഞങ്ങള് കോട്ടയ്ക്ക് അകത്തേക്ക് കടന്നു. സാമാന്യം നല്ല ഉയരമുള്ള തുരങ്കം പോലുള്ള ഇടനാഴിയിലൂടെ നീങ്ങി കോട്ടയുടെ ഉള്‍ഭാഗത്തെ തുറസ്സായ ഭാഗത്തേക്ക് എത്തി ചേർന്നു.\nയാത്രകളിൽ മാർഗ്ഗ തടസ്സങ്ങൾ ഒരു പാട് നേരിടേണ്ടി വന്നിട്ടുണ്ട് എനിക്ക് പക്ഷേ മനസ്സിന് ആത്മധൈര്യം കൊടുത്ത് ഞാൻ യാത്രകളുടെ വഴികളിൽ മുന്നേറിയിട്ടേ ഉള്ളു. മാതാപിതാക്കളുടെയും, സഞ്ചാരി ഗുരുക്കൻമ്മാരുടെയും, സഞ്ചാരി സുഹൃത്തുക്കളുടെയും, ഈശ്വരന്റെയും അനുഗ്രഹം ഒന്ന് കൊണ്ട് മാത്രമാണ്.\nയാത്രികനായ ഞാൻ ഓരോ പ്രാവശ്യവും ശ്വസിക്കുന്ന പ്രാണ വായുവിലും എന്റെ യാത്രയുടെ മനോഹരമായ വർണ്ണിക്കാൻ കഴിയാത്ത അനുഭവ സമ്പത്താണ് കിട്ടുന്നത്. അതാണ് എന്റെ സ്നേഹമുള്ള യാത്രികരിലേക്ക് എത്തിക്കുന്നതും. കണ്ണ് വേഗത്തിൽ മുന്നോട്ട് യാത്ര ചെയ്യുന്നതും , മനസ്സ് അതിവേഗത്തിൽ ഓർമ്മകളിലേക്ക് സഞ്ചരിക്കുന്നതും യാത്രകളിലാണ്.\nമണ്ടോവിപ്പുഴ കടലിലേക്ക് ചേരുന്ന മുനമ്പിന്റെ വടക്കു ഭാഗത്ത് വളരെ തന്ത്ര പ്രധാനമായ ഇടത്തിലാണ് അഗ്വാഡ ഫോര്‍ട്ട് നിലകൊള്ളുന്നത്. കോട്ട ഇപ്പോൾ ഗോവ ആര്‍ക്കിയോളജി വകുപ്പിന്റെ സംരക്ഷണത്തിലാണ്. കോട്ടയ്ക്കകത്തെ പ്രധാന ആകര്‍ഷണം നാല് നിലകളുള്ള ലൈറ്റ് ഹൗസാണ്. ഏഷ്യയിലെ തന്നെ ഏറ്റവും പഴയ ലൈറ്റ് ഹൗസാണ് ഇതെന്ന് പറയപ്പെടുന്നു.\nഅഗ്വാഡ എന്ന പേര് ആദ്യമായാണ് ഞാൻ കേൾക്കുന്നത് എങ്കിൽ അർത്ഥം കണ്ട് പിടിച്ചിട്ടേ കാര്യമുള്ളു . ഡിഷ്നറി എടുത്തു നോക്കി. അഗ്വാഡാ (Aguada) എന്നാല് Watering Place എന്നാണ് (നനയ്ക്കുന്ന സ്ഥലം ) പോര്‍ച്ചുഗീസ് ഭാഷയിലെ അര്‍ത്ഥം. പണ്ട് കാലത്ത് അഗ്വാഡ ഫോര്‍ട്ട് ഒരു ജയിലായും ഉപയോഗിച്ചിട്ടുണ്ട് എന്ന് ഇവിടെ സന്ദർശനം നടത്തുന്ന ഏതൊരു സഞ്ചാരിക്കും മനസ്സിലാക്കാവുന്നതേ ഉള്ളു.\nകുറച്ച് ചരിത്രത്തിലേക്ക് – 1612 ലാണ് പോര്‍ച്ചുഗീസുകാര് തങ്ങളുടെ പ്രധാന ശത്രുക്കളായ മാറാഠകളുടേയും ലന്തക്കാരുടേയും (ഡച്ച്) ആക്രമണത്തെ ചെറുക്കാനായി അഗ്വാഡ ഫോര്‍ട്ട് പണിതീര്‍ത്തത്. 79 ല് അധികം പീരങ്കികളും, വെള്ളം നിറച്ച കിടങ്ങുകളും, കനത്ത കോട്ടമതിലുകളും അഗ്വാഡ ഫോര്‍ട്ടിനെ അജയ്യമാക്കി. 450 കൊല്ലം നീണ്ടു നിന്ന പറങ്കി ഭരണത്തിനിടയില് ശത്രുക്കളാല് കീഴടക്കപ്പെടാത്ത ഏക പോര്‍ച്ചുഗീസ് കോട്ട എന്ന ബഹുമതി അഗ്വാഡ ഫോര്‍ട്ടിനുള്ളതാണ്. ഇതാണ് ഈ ഫോർട്ടിന്റെ ചരിത്ര മാഹാത്മ്യം.\nകോട്ട മുഴുവനും കണ്ട് തീർക്കണമെങ്കിൽ കുറച്ച് സമയം വേണം . ഫോട്ടോകളും , വീഡിയോകളും ചിത്രീകരിക്കാൻ വീണ്ടും ഫോൺ എടുക്കുമ്പോൾ കഠിനമായ ചൂട് ആണ് ഫോൺ Switch off ആക്കാനുള്ള സന്ദേശമാണ് ഫോണിൽ നിന്ന് ലഭ്യമാക്കുന്നത്. ചൂട് കാരണം കണ്ണുകൾ തീ പൊളലേറ്റ് ഇരിക്കുന്ന ഒരു അവസ്ഥയും. ഒരു വിധം കോട്ടയുടെ കുറച്ച് ചിത്രങ്ങളും , വീഡിയോയും പകർത്തി അഗ്വാഡ കോട്ടയോട് തൽക്കാലം വിട പറഞ്ഞ് ഇറങ്ങി.\nഓരോ യാത്രയും പ്രാഥമികമായി മനസ്സിലാക്കിത്തരുന്ന ഒരേ ഒരു കാര്യം ഇനിയും കാണാനുള്ള സ്ഥലങ്ങളുടെ വ്യാപ്തിയാണ്. നമ്മുടെ ചുറ്റുവട്ടത്തെ സ്ഥലങ്ങൾ പോലും നാം ശരിക്ക് കണ്ട് തീർക്കാറില്ലല്ലോ. നമ്മുടെ നാട്ടിൽ തന്നെ കാണാൻ വിട്ടുപോയ സവിശേഷമായ ഭൂഭാഗങ്ങൾ അനേകം വേറെയും ഉണ്ടാവും എന്ന മനസ്സിലാക്കലിൽ യാത്ര തുടരുന്നു.


വയസ്സ് കൂടുമ്പോള് ഭക്ഷണത്തില് മാറ്റം വരുത്തണോ? | Eat for Your age| Food and Age\nApr 18, 2019, 04:42 PM IST\nവാര്‍ധക്യത്തില് നമുക്ക് എങ്ങനെ ശരീരത്തിനും ബജറ്റിനും ഒതുങ്ങുന്ന ഏറ്റവും മികച്ച ഭക്ഷണങ്ങള് കണ്ടെത്താം എന്നതിനുള്ള ചില നുറുങ്ങുകള് ഇതാ..\nകൃത്യമായ ഭക്ഷണവും ആരോഗ്യകരമായ ജീവിതവും ഒരു നാണയത്തിന്റെ രണ്ടു വശങ്ങളാണ്. ലോകാരോഗ്യ സംഘടനയുടെ റിപ്പോര്‍ട്ടനുസരിച്ച്, പ്രായമായ ആളുകള്‍ക്കുണ്ടാകുന്ന രോഗങ്ങളില് ഭൂരിഭാഗവും ശരിയായ ഭക്ഷണത്തിന്റെ അഭാവം മൂലമാണ്.\nആരോഗ്യകരമായ ഭക്ഷണം വഴി ശരീരത്തിന് വേണ്ടുന്ന പോഷകങ്ങള് നല്‍കിയും ആരോഗ്യകരമായ ശരീരഭാരം നിലനിര്‍ത്തിയും വാര്‍ധക്യത്തില് ഉന്മേഷത്തോടെയും ആരുടെയും സഹായമില്ലാതെയും കാര്യങ്ങള് നോക്കിനടത്താന് നമുക്ക് കഴിയും.\nആരോഗ്യകരമായ ഭക്ഷണത്തിന്റെ നിര്‍വചനം പ്രായം കൂടുന്നതനുസരിച്ച് ചെറുതായി മാറുന്നു. ഉദാഹരണത്തിന്, വയസ്സാകുമ്പോള് നമ്മുടെ ചയാപചയം (metabolism) കുറയുന്നു. അതിനാല്, പണ്ടത്തെ അപേക്ഷിച്ച് കുറഞ്ഞ കലോറിയുടെ ആവശ്യമേയുള്ളു. എന്നാല്, ചില പ്രത്യേക പോഷണങ്ങളുടെ ആവശ്യം കൂടുതലുമാകുന്നു. ചുരുക്കിപ്പറഞ്ഞാല്, ഏറ്റവും മികച്ച പോഷകാഹാര മൂല്യം നല്‍കുന്ന ഭക്ഷണങ്ങള് തിരഞ്ഞെടുക്കുന്നതിന് മുമ്പത്തേതിനേക്കാള് പ്രാധാന്യമുണ്ട് ഇന്ന്.\nഎന്ത് ഭക്ഷണമായാലും പ്രധാന പോഷകങ്ങള്‍ക്കായി നോക്കുക\nനിങ്ങള്‍ക്ക് ആവശ്യമായ എല്ലാ പോഷകങ്ങളും ലഭിക്കുന്നതിന് പലതരം ആഹാരങ്ങള് ഭക്ഷണക്രമത്തില് ഉള്‍പ്പെടുത്താന് ഓര്‍മിക്കുക. നിങ്ങളുടെ ഭക്ഷണ പ്ലേറ്റ് ഒരു മഴവില്ല് പോലെ ആയിരിക്കണം. തിളങ്ങുന്ന, നിറമുള്ള ആഹാരങ്ങള് എല്ലായ്‌പോഴും ഏറ്റവും മികച്ചതാണ്! ഉദാഹരണത്തിന്, വയലറ്റ് -വഴുതനങ്ങ, നീല/ഇന്‍ഡിഗോ -ബ്ലൂബെറി, പച്ച -ബ്രോക്കോളി/ചീര/ബീന്‍സ്, മഞ്ഞ -പരിപ്പ് വര്‍ഗങ്ങള്, മത്തങ്ങ, ഓറഞ്ച്/ചുവപ്പ് നിറങ്ങളില് ഉള്ളത് -കാരറ്റ്/ടൊമാറ്റോ എന്നിവ. നാരുകള് അധികമുള്ള ഭക്ഷണങ്ങള് ഭക്ഷണക്രമത്തില് ഉള്‍പ്പെടുത്താന് നോക്കുക.\nആരോഗ്യകരമായ ഭക്ഷണം: തീര്‍ച്ചയായും താഴെ പറയുന്നവയില് നിന്നുള്ളവ ഉള്‍പ്പെടുത്തണം\nലീന് പ്രോട്ടീന് (ലീന് ഇറച്ചി -ചിക്കന്, മത്സ്യം, മുട്ട, ബീന്‍സ്).\nപഴങ്ങളും പച്ചക്കറികളും (ഓറഞ്ച്, ആപ്പിള്, ബ്രോക്കോളി, ഇലവര്‍ഗങ്ങള്, ബീന്‍സ്, കാരറ്റ്).\nമുഴുവന് ധാന്യങ്ങള് (ബ്രൗണ് അരി, ഗോതമ്പ്).\nകൊഴുപ്പ് കുറഞ്ഞ ക്ഷീരോത്പന്നം (പാലും തൈരും).\nപ്രായമാകുമ്പോള് നമ്മുടെ ശരീരത്തിന്റെ ആവശ്യങ്ങള് എങ്ങനെ വ്യത്യാസപ്പെടുന്നുവെന്നും എങ്ങനെ നമ്മുടെ ഭക്ഷണക്രമത്തെ, ശരീര പ്രവര്‍ത്തനങ്ങളെ അതനുസരിച്ച് മാറ്റണമെന്നും നോക്കാം\nആരോഗ്യത്തിലെ മാറ്റങ്ങളും അസുഖങ്ങളും\nഎത്രയൊക്കെ സൂക്ഷിച്ചാലും പ്രായം കൂടുന്നതനുസരിച്ച് നമ്മുടെ പ്രതിരോധ സംവിധാനം ചില വ്യതിയാനങ്ങളില്‍ക്കൂടി പോകാറുണ്ട്. അത് പല അനാരോഗ്യാവസ്ഥകളിലേക്കും നിങ്ങളെ കൊണ്ടെത്തിക്കും. പ്രമേഹം, തിമിരം, മാക്രോലര് ഡീജനറേഷന്, കാര്‍ഡിയോ വാസ്‌കുലര് രോഗം, ഓസ്റ്റിയോപൊറോസിസ്, ഡിമെന്‍ഷ്യ, അല്‍ഷിമേഴ്‌സ് രോഗം തുടങ്ങിയവ ഇതില് ഉള്‍പ്പെടുന്നു. എന്നാല്, ആരോഗ്യകരമായ ഭക്ഷണങ്ങളിലൂടെ പോഷകങ്ങള് ശരീരത്തില് എത്തിച്ചുകൊണ്ട് നമുക്ക് ഇവയെ ഒരു പരിധിവരെ തടയാന് സാധിക്കും.\nവെള്ളം ഒരു പ്രധാന പോഷകമാണ്. ദിവസവും സ്ഥിരമായി പാനീയങ്ങള് കുടിക്കുക. നിര്‍ജലീകരണം (ഡീഹൈഡ്രേഷന്) തടയാന് ഇത് സഹായിക്കുന്നു. അധികം ഉപ്പോ, മധുരമോ ഇല്ലാത്ത പാനീയങ്ങള് ആണ് ശരീരത്തിന് നല്ലത്. നിങ്ങളുടെ ഡോക്ടറുടെ നിര്‍ദേശം ഉണ്ടെങ്കില് ഇതില് വ്യതിയാനം വരുത്തുക.\nവേണ്ടരീതിയില് വ്യായാമങ്ങളും ആരോഗ്യകരമായ രീതിയില് ഭക്ഷണക്രമവും ചിട്ടപ്പെടുത്തുകയാണെങ്കില് അത് ആയുസ്സിനും ആരോഗ്യത്തിനും ഏറെ വേണ്ട ഒരു മാന്ത്രികവിദ്യ തന്നെയാകും. ഓരോ ദിവസവും കുറഞ്ഞത് 30 മിനിറ്റ് ദൈര്‍ഘ്യമുള്ള വ്യായാമങ്ങള് ചെയ്യുക -ഇത് ഒരുമിച്ച് ഒരുനേരം തന്നെ ചെയ്യണമെന്നില്ല, 10 മിനിറ്റ് സെഷനുകളായി ദിവസത്തില് ഇടയ്ക്കിടയ്ക്കും ചെയ്യാം. ഇതുവരെ തീരെ വ്യായാമം ചെയ്യാത്തവര് ചെറുതായി അഞ്ച് മിനിറ്റ് നടക്കുകയോ ചെറിയ വ്യായാമങ്ങളില് അഞ്ച് മിനിറ്റ് ഏര്‍പ്പെടുകയോ ചെയ്യുക. പിന്നീട് നിങ്ങളില് വേണ്ടുന്ന ഊര്‍ജം ഉണ്ടെന്ന് തോന്നുമ്പോള്, പതിയെ ക്രമേണ സമയം വര്‍ധിപ്പിക്കുക. ഒരു പുതിയ ശാരീരിക പ്രവര്‍ത്തന പരിപാടി ആരംഭിക്കുന്നതിനു മുമ്പായി നിങ്ങളുടെ ഡോക്ടറോട് നിര്‍ദേശം ആരായുക.\nകാത്സ്യം അടങ്ങിയിട്ടുള്ള ഭക്ഷണങ്ങള്\nകാത്സ്യം നമ്മുടെ ശരീരത്തില് ആരോഗ്യമുള്ള അസ്ഥികളെ കെട്ടിപ്പടുക്കുകയും നിലനിര്‍ത്തുകയും ചെയ്യുന്നു.\nകാത്സ്യം എന്നത് ശരീരത്തിന് വളരെ അത്യാവശ്യമാണ്. ഭക്ഷണത്തിലൂടെ ആവശ്യമായ കാത്സ്യം ലഭിക്കുന്നില്ലെങ്കില് ശരീരം അസ്ഥികളില് നിന്ന് അത് പുനരുത്പാദിപ്പിക്കാന് തുടങ്ങും. ഇത് അസ്ഥികള് ദുര്‍ബലമാക്കുകയും പൊട്ടാനുള്ള സാധ്യത വര്‍ധിപ്പിക്കുകയും ചെയ്യും. പാല്, തൈര്, ചീസ്, പയറുള്ള പച്ചക്കറികള്, ധാന്യങ്ങള് എന്നിവയില് കാത്സ്യം അടങ്ങിയിട്ടുണ്ട്.\n50 വയസ്സിന് മുകളിലുള്ളവര്‍ക്ക് 1,200 മില്ലിഗ്രാം കാത്സ്യം ദിനംപ്രതി ഉപയോഗിക്കാമെന്ന് ലോകാരോഗ്യ സംഘടന നിര്‍ദേശിക്കുന്നു. ഇത് ഏകദേശം നാല് കപ്പ് ഓറഞ്ച് ജ്യൂസ്, പാല്, സോയ അല്ലെങ്കില് ബദാം പാല് എന്നിവയില് നിന്ന് ലഭിക്കുന്നതാണ്. ചിലരില് ഭക്ഷണത്തിലൂടെ ലഭിക്കുന്ന കാത്സ്യം ആഗിരണം ചെയ്യാനുള്ള കഴിവ് ഉണ്ടാകുകയില്ല. ഇങ്ങനെയുള്ളവര് ഡോക്ടറുടെ നിര്‍ദേശപ്രകാരം കാത്സ്യം സപ്ലിമെന്റായി ഗുളിക രൂപത്തിലോ മറ്റോ കഴിക്കണം.\nപ്രായമാകല് അനിവാര്യമാണ്. നല്ലൊരു ഡോക്ടറെ കണ്ട് എല്ലാ വര്‍ഷവും പരിശോധനകള് നടത്തുകയും ഡോക്ടര്‍മാരുടെ, അല്ലെങ്കില് അംഗീകൃത ഡയറ്റീഷ്യന്‍മാരുടെ സഹായത്തോടെ മികച്ച ഭക്ഷണരീതി ചിട്ടപ്പെടുത്തുകയും ചെയ്യുന്നത് വളരെ അനിവാര്യമായ ഒന്നാണ്.\nഓര്‍മിക്കുക, വാര്‍ധക്യത്തെ തടയാന് നമുക്കാകില്ല. എന്നാല് സന്തോഷംനിറഞ്ഞതും ആരോഗ്യകരവുമായ വാര്‍ധക്യത്തിലേക്ക് കടക്കാന് ചിട്ടയായ ഭക്ഷണക്രമവും വ്യായാമങ്ങളും നമ്മളെ സഹായിക്കും.\nഇന്നത്തെ ഫുഡ് ആര്‍ട്ട്: വിഷു പ്രമാണിച്ചുണ്ടാക്കിയതാണ്. അമ്മ മകളെ വിഷുക്കണി കാണിക്കുന്ന രംഗം. ഉപയോഗിച്ചിരിക്കുന്നത്: ചോറ്, പരിപ്പ്, ബീറ്റ്‌റൂട്ട്, ബ്ലാക്‌ബെറി, ബ്ലൂബെറി, ഗ്രീന്‍പീസ്, കോണ്, കാരറ്റ്, മാങ്ങ, ബീന്‍സ്, ബ്രോക്കോളി എന്നിവ.\nContent Highlight: Eat for Your age, Food and Age


ജനങ്ങള് കൊവിഡ് നിയന്ത്രണങ്ങളോട് സഹകരിക്കുന്നുണ്ട്, സിപിഎമ്മാണ് സഹകരിക്കാതിരിക്കുന്നത് : പി.എം.എ സലാം – Chandrika Daily\nBy web desk3Friday January 21, 2022 16:10 pm\n‘കാസര്‍കോട് ജില്ലാ കലക്ടര് ഇറക്കിയ ഉത്തരവ് സിപിഎം സമ്മര്‍ദ്ദം ചെലുത്തി പിന്‍വലിപ്പിച്ചു, സംസ്ഥാനത്ത് ജനങ്ങള്‍ക്ക് ഒരു നിയമവും സിപിഎമ്മുകാര്‍ക്ക് മറ്റൊരു നിയമവുമാണ്’, സലാം തുറന്നടിച്ചു.\nസിപിഎമ്മിനെതിരെ രൂക്ഷ വിമര്‍ശനവുമായി മുസ്ലിം ലീഗ് സംസ്ഥാന ജനറല് സെക്രട്ടറി ഇന് ചാര്‍ജ്ജ് പി.എം.എ സലാം. കൊവിഡ് വ്യാപനം രൂക്ഷമായ സാഹചര്യത്തില് പാര്‍ട്ടി സമ്മേളനങ്ങളും കെ റെയില് വിശദീകരണ യോഗങ്ങളുമായി സിപിഎം മുന്നോട്ട് പോകുന്നവെന്നാണ് സലാമിന്റെ വിമര്‍ശനം. ഇതെല്ലാം സര്‍ക്കാരിന്റെ ധിക്കാരമാണെന്നും സര്‍ക്കാരിനെ സിപിഎം നേതാക്കള് നിയന്ത്രിക്കുകയാണെന്നും അദ്ദേഹം കുറ്റപ്പെടുത്തി.\n‘ജനങ്ങള് കൊവിഡ് നിയന്ത്രണങ്ങളോട് സഹകരിക്കുന്നുണ്ട്, സിപിഎമ്മാണ് സഹകരിക്കാതിരിക്കുന്നത്’, സലാം പറഞ്ഞു.\nസമ്മേളനങ്ങള് മാറ്റാതെ സിപിഎം എന്തുകൊണ്ടാണ് പിടിവാശി കാണിക്കുന്നതെന്നും സിപിഎം നിയന്ത്രണങ്ങള് ലംഘിച്ചാല് ബാക്കിയുള്ളവരും ലംഘിക്കുമെന്നും അദ്ദേഹം പറഞ്ഞു. ‘കാസര്‍കോട് ജില്ലാ കലക്ടര് ഇറക്കിയ ഉത്തരവ് സിപിഎം സമ്മര്‍ദ്ദം ചെലുത്തി പിന്‍വലിപ്പിച്ചു, സംസ്ഥാനത്ത് ജനങ്ങള്‍ക്ക് ഒരു നിയമവും സിപിഎമ്മുകാര്‍ക്ക് മറ്റൊരു നിയമവുമാണ്’, സലാം തുറന്നടിച്ചു.\nനിലവില് നടക്കുന്ന കെ റെയില് വിശദീകരണ യോഗങ്ങളെയും സലാം വിമര്‍ശിച്ചു. ആദ്യം ജനങ്ങളുടെ ജീവന് രക്ഷിക്കണമെന്നും ശേഷമാവാം കെ റെയില് എന്നും അദ്ദേഹം പറഞ്ഞു.


മാധ്യമം, മീഡിയാവൺ തലപ്പത്ത് നിന്ന് ഒ അബ്ദുറഹ്ഹിമാൻ മാറുന്നു – Janashakthi Online\nകോഴിക്കോട്: മാധ്യമം ദിനപത്രം പത്രാധിപർ, മീഡിയാ വൺ ചാനൽ ഗ്രൂപ്പ് എഡിറ്റർ പദവികളിൽ നിന്നും പ്രമുഖ ജമാഅത്തെ ഇസ്ലാമി ചിന്തകൻ ഒ അബ്ദുറഹിമാൻ മാറുന്നു.\nഇത് സംബന്ധിച്ച അറിയിപ്പ് കഴിഞ്ഞ ദിവസം പുലാമന്തോൾ റിസോർട്ടിൽ നടന്ന യോഗത്തിൽ ജമാഅത്ത് സെക്രട്ടറി വി ടി അബ്ദുല്ലക്കോയ മദനി പ്രഖ്യാപിച്ചു. 1987 മുതൽ മാധ്യമം എഡിറ്റർ ഇൻ ചാർജ്, എഡിറ്റർ പദവികളിൽ തുടരുകയാണ് ഒ അബ്ദുറഹിമാൻ. അദ്ദേഹം ചീഫ് എഡിറ്റർ പദവിയിൽ തുടരുമെന്ന് ഔദ്യോഗിക വൃത്തങ്ങൾ വിശദീകരിക്കുന്നു. അതേസമയം കഴിഞ്ഞ തദ്ദേശ തിരഞ്ഞെടുപ്പ് മുതൽ ജമാഅത്ത്, വെൽഫയർ പാർട്ടി എന്നിവ എടുത്തു വരുന്ന യുഡിഎഫ് അനുകൂല നയങ്ങൾ സംബന്ധിച്ച ഭിന്നതകളാണ് ഇപ്പോഴത്തെ മാറ്റങ്ങൾക്ക് കാരണമെന്ന് ഒരു വിഭാഗം പറയുന്നു.\nതദ്ദേശ തിരഞ്ഞെടുപ്പ് കാലത്ത് ജമാഅത്ത് മുഖവാരിക പ്രബോധനത്തിൽ കോൺഗ്രസ്സുകാർ ഓർക്കേണ്ടത് എന്ന പേരിൽ അദ്ദേഹത്തിൻ്റെ ഒരു ലേഖനം ഷെഡ്യൂൾ ചെയ്തിരുന്നു. പക്ഷേ അത് വാരിക പ്രസിദ്ധീകരിക്കുകയുണ്ടായി ല്ല. പിന്നീട് അത് മാധ്യമം ദിനപത്രം പ്രസിദ്ധീകരിച്ചു. ഇത് ഭിന്നതകളുടെ പരസ്യ പ്രകടനമായി വിലയിരുത്തപ്പെടുന്നു.\nഇനി മുതൽ മാധ്യമം പത്രാധിപർ സ്ഥാനത്ത് ഇപ്പോഴത്തെ എക്സിക്യൂട്ടീവ് എഡിറ്റർ വി എം ഇബ്രാഹിം പ്രവർത്തിക്കും. മീഡിയാ വൺ എംഡിയായി ഡോ. യാസീൻ അശ്റഫ് തുടരും.


Irshad morayoor on higher secondary education scenario in Kerala | എസ്എസ്എൽസി പരീക്ഷ ജയിച്ച കുട്ടികൾക്ക് ഉപരിപഠനത്തിന് ഏറ്റവും സീറ്റ് കുറവുള്ളത് മലബാറിൽ; മലപ്പുറത്ത് കുട്ടികൾ ജയിച്ചത് കോപ്പിയടിച്ചാണ് എന്നും പറഞ്ഞ അച്യുതാനന്ദന്റെ പിന്മുറക്കാർ എന്തെങ്കിലും ചെയ്യുമെന്ന് ഓർക്കുക വയ്യ; ജയിച്ചിട്ടും തോറ്റുപോയവർ: ഇർഷാദ് മൊറയൂർ എഴുതുന്നു - MarunadanMalayalee.com\nJuly 17, 202109:40 PM IST Permalink\nസംസ്ഥാനത്തെ എസ്എസ്എൽസി റിസൾട്ട് വന്നു. ആഹാ.. ഗംഭീര വിജയം. പിതൃത്വം ഏറ്റെടുക്കലും അവകാശവാദങ്ങളും ഏതാണ്ട് ഒതുങ്ങിയ മട്ടാണ്. ഇനി ബാക്കിയുള്ളത് വിജയിച്ച കുട്ടികളുടെ സ്വപ്നങ്ങളും ആഗ്രഹങ്ങളുമാണ്. അതിന് ഇത്തവണയെങ്കിലും അധികൃതർ കണ്ണ് തുറക്കുമോ എന്നാണ് കണ്ടറിയേണ്ടത്. മുൻ അനുഭവങ്ങൾ നമുക്ക് മുന്നിലുള്ളപ്പോൾ സർക്കാർ കനിയുമെന്ന് ഒട്ടും പ്രതീക്ഷയുമില്ല.\nസംസ്ഥാനത്ത് ആകെ 4,21,887 കുട്ടികളാണ് എസ്എസ്എൽസി പരീക്ഷ എഴുതിയത്. അതിൽ 4,19,651 പേരും ഉപരിപഠനത്തിനു യോഗ്യത നേടി. സേ പരീക്ഷ, സി.ബി.എസ്.ഇ, ഐ.ജി.സി.എസ്.ഇ സിലബസ് റിസൾട്ട് കൂടി വന്നാൽ എണ്ണം ഇനിയും കൂടും. എന്നാൽ ഇത്രയും കുട്ടികൾക്ക് സംസ്ഥാനത്ത് ആകെയുള്ളത് 3,61,742 സീറ്റുകളാണ്. 57905 സീറ്റുകളുടെ കുറവ്. ഇനി ഈ കുറവ് എവിടെയാണ് എന്നു നോക്കിയപ്പോഴാണ് കാര്യങ്ങൾ ഒന്നുകൂടി വ്യക്തമാവുക. നമ്മുടെ വികസന മോഡൽ എത്ര വിവേചനപരമായിരുന്നു എന്നതിന് ജീവിച്ചിരിക്കുന്ന ഉദാഹരണം.\nകുറവുള്ള 57905 സീറ്റുകളും മലബാർ ജില്ലകളിലാണ്. അതിൽ കൂടുതൽ മലപ്പുറത്തും. 75554 കുട്ടികളാണ് ഇത്തവണ മലപ്പുറത്ത് ഉപരിപഠനത്തിനു യോഗ്യത നേടിയത്. ഇതിന് മലപ്പുറത്തുള്ളത് 41200 സീറ്റുകളാണ്. ഇതിൽ തന്നെ 6463 എണ്ണം നോൺ മെറിറ്റ് സീറ്റുകളാണ്. ഇനി മറ്റു സാധ്യതകൾ കൂടി പരിഗണിച്ചാൽ തന്നെ ആകെയുള്ളത് 46257 സീറ്റുകൾ മാത്രമാണ്. മറ്റൊന്ന്, 18970 കുട്ടികൾക്ക് എല്ലാ വിഷയങ്ങളിലും എ പ്ലസും ലഭിച്ചു. എല്ലാ വിഷയങ്ങളും എ പ്ലസ് നേടിയ ഒരു കുട്ടി തനിക്ക് ആഗ്രമുള്ള സ്‌കൂളിൽ പഠിക്കണമെന്നോ അവർ സയൻസ് വിഷയം എടുക്കണമെന്നോ ആഗ്രഹിച്ചാൽ മലപ്പുറത്ത് അത് നടക്കണമെന്നില്ല. പിന്നെ, ബാക്കിയുള്ളവരുടെ കാര്യം പിന്നെ പറയേണ്ടതില്ലല്ലോ!\nകാസർകോട് മുതൽ തൃശൂർ വരെയുള്ള ജില്ലകളിലാണ് സീറ്റ് കുറവുള്ളത്. അതിൽ പോളി, ഐ.ടി.ഐ, വി.എച്ച്.എസ്. സീറ്റുകൾ പരിഗണിച്ചാൽ മലപ്പുറം ഒഴികെ മറ്റെല്ലാ ജില്ലകളിലും സീറ്റുകൾ ഒപ്പിക്കാം. സർക്കാരിന്റെ മാർജിനൽ ഇൻക്രീസ് കൂടിയാകുമ്പോൾ ആ കടമ്പ കടക്കാം. എന്നാലും മലപ്പുറത്ത് 29297 കുട്ടികൾക്ക് സ്‌കൂൾ വരാന്തകൾ അന്യമാകും.\nഇത് ഈ വർഷം മാത്രമുള്ള പ്രതിഭാസമാണ് എന്നു കരുതരുത്. കഴിഞ്ഞ യു.ഡി.എഫ് സർക്കാരിന്റെ തുടക്കം മുതൽ മലപ്പുറത്തുകാർ ഇത് അനുഭവിക്കുന്നതാണ്. വർഷവും കാണിക്കുന്ന ചില തട്ടിക്കൂട്ട് നാടകങ്ങൾ ഒഴിച്ചാൽ മലപ്പുറത്തിന്റെ വിഭ്യാഭ്യാസ പിന്നോക്കാവസ്ഥ പരിഹരിക്കാൻ മാറി മാറി വന്ന സർക്കാറുകൾ ഒന്നും ചെയ്തില്ല എന്നതാണ് വസ്തുത. ജില്ലയിൽ നിന്ന് വിദ്യാഭ്യാസ മന്ത്രിമാർ വരെ ഉണ്ടായിരുന്നിട്ടും വിദ്യാർത്ഥികളുടെ അവകാശങ്ങൾ നേടിയെടുക്കാൻ ജനപ്രതിനിധികൾക്ക് സാധിച്ചില്ല. കൂടുതൽ കാലം വിഭ്യാഭ്യാസ വകുപ്പ് കൈകാര്യം ചെയ്ത ലീഗിനും യു.ഡി.എഫിനും അതിൽ കൂടുതൽ ഉത്തരവാദിത്വമുണ്ട്.\nകേരളത്തെ രണ്ടായി വെട്ടിമുറിച്ചാണ് ഇരു മുന്നണികളും കേരളം ഭരിച്ചിരുന്നത് എന്നതിന് ഈ കണക്കുകൾ സാക്ഷിയാണ്. മലപ്പുറത്തെ നയിക്കാൻ ജനങ്ങൾ ഏല്പിച്ചവർ ആവട്ടെ, ആയ കാലത്ത് സർക്കാർ, എയ്ഡഡ് സ്‌കൂളുകൾ ഉണ്ടാക്കുന്നതിന് പകരം കോഴ വാങ്ങാൻ പാകത്തിൽ അൺ എയ്ഡഡ് സ്‌കൂളുകൾ ഉണ്ടാക്കുന്ന തിരക്കിലുമായിരുന്നു. സംസ്ഥാനത്ത് ഏറ്റവും കൂടുതൽ അൺ എയ്ഡഡ് സ്‌കൂളുകൾ മലപ്പുറം ജില്ലയിലാണ് എന്നത് ഇത് ശരിവെക്കുന്നു. തെക്കൻ ജില്ലകളിൽ ഈ പണി നടന്നപ്പോൾ ഞമ്മള് അഞ്ചാം മന്ത്രിയുടെ പിന്നാലെയായിരുന്നു.\nകാലങ്ങളായി മലപ്പുറം ജില്ല നേരിടുന്ന വിഷയമായതുകൊണ്ട് തന്നെ മുൻകൂട്ടി പരിഹരിക്കാനുള്ള ശ്രമം സർക്കാറുകൾ നടത്തിയിട്ടില്ല എന്നതാണ് വസ്തുുത. ജില്ലക്ക് പ്രത്യേക പാക്കേജായി നിലവിലെ ഹയർ സെക്കണ്ടറി സ്‌കൂളുകളിൽ ബാച്ചുകളുടെ എണ്ണങ്ങൾ വർദ്ധിപ്പിക്കാനോ ഹൈസ്‌ക്കൂളുകൾ ഹയർ സെക്കണ്ടറിയാക്കി അപ്ഗ്രേഡ് ചെയ്യാനോ ഒരു ശ്രമവും സർക്കാറോ മലപ്പുറം ജില്ലയെ ഏറെ കാലം പ്രതിനിധാനം ചെയ്ത മുസ്ലിം ലീഗോ നടത്തിയിട്ടില്ല. അഞ്ച് വർഷം കൂടുമ്പോൾ കിട്ടുന്ന മന്ത്രി സ്ഥാനവും കൊടിവെച്ച കാറും മാത്രമാണ് ലീഗിന് വിശയമായുള്ളത്. മലപ്പുറത്ത് കുട്ടികൾ ജയിച്ചത് കോപ്പിയടിച്ചാണ് എന്നും പറഞ്ഞ അച്യുതാനന്ദന്റെ പിന്മുറക്കാർ ഇതിലെന്തെങ്കിലും ചെയ്യുമെന്ന് ഓർക്കുക കൂടി വയ്യ.\n50 കുട്ടികളാണ് ഇപ്പോൾ ഓരോ ക്ലാസിലുമുള്ളത്. മാർജിനൽ ഇൻക്രീസ് വരുത്തിയാൽ 60 കഴിയും. അതുകൊണ്ട് തന്നെ ഇത് അപ്രയോഗികമാണ്. കൂടുതൽ സ്‌കൂളുകളും അധിക ബാച്ചുകളും അനുവദിക്കുക എന്നതാണ് പ്രശ്‌നം പൂർണമായി പരിഹരിക്കാൻ ആത്മാർഥ ഉണ്ടെങ്കിൽ സർക്കാർ ചെയ്യേണ്ടത്.\nഉള്ള അവസരങ്ങൾ പ്രയോജനപ്പെടുത്തി മലപ്പുറത്തെ കുട്ടികൾ ഏറെ ബുദ്ധിമുട്ടി ഉയർന്ന മാർക്ക് വാങ്ങുമ്പോൾ അത് സർക്കാറിന്റെയോ ഭരണ സംവിധാനത്തിന്റെയോ വിജയമായി കോലാഹലങ്ങൾ നടത്താൻ ഇവരാറും മറക്കാറില്ല. എന്നാൽ വിദ്യാർത്ഥികൾക്കുള്ള പഠന സൗകര്യം ഒരുക്കാൻ ബാധ്യതയുള്ള സർക്കാർ ആ അവകാശങ്ങൾ ഹനിക്കാൻ കൂട്ടുനിൽക്കുന്നു എന്ന ദൗർഭാഗ്യകരമായ സാഹചര്യമാണ് നിലവിലുള്ളത്. 'അതേ മികച്ച വിജയം നേടിയിട്ടും തോറ്റുപോയവർ..'\nകോവിഡ് ഭീതിയിൽ ഹയർ സെക്കന്ററി പ്രായോഗിക പരീക്ഷകൾ മാറ്റിവെച്ചു


പറണേറ്റ് - വിക്കിപീഡിയ\nകുംഭം മീനം മാസങ്ങളിൽ തെക്കൻ കേരളത്തിലെ ഭദ്രകാളീക്ഷേത്രങ്ങളിൽ ഉത്സവങ്ങളോടനുബന്ധിച്ച് നടത്തപ്പെടുന്ന ഒരു അനുഷ്ഠാന കലാരൂപമാണ് പറണേറ്റ്. ദാരികാസുരൻ എന്ന അസുരനെ ഭദ്രകാളി നിഗ്രഹിക്കുന്നതാണ് ഈ കലയിൽ അടങ്ങിയിരിക്കുന്ന കാതലായ വിഷയം.\nപത്തടി സമചതുരത്തിൽ തെങ്ങ്, കമുക്, കുലവാഴ, കുരുത്തോല, പൂക്കൾ എന്നിവ കൊണ്ട് അലങ്കരിച്ച പൊക്കമുള്ള തട്ടുകളെയാണ് പറണ് എന്ന് പറയപ്പെടുന്നത്. ഭദ്രകാളിയുടെ പറണിന് 10 അടി സമചതുരത്തിൽ നാല് പൊക്കമുള്ള തെങ്ങുകൾ കുഴിച്ചുനിർത്തി, അതിനുമുകളിൽ തണ്ടുണ്ടാക്കി അതിൽ കുരുത്തോല, പൂവ് എന്നിവയാൽ അലങ്കരിക്കുന്നു. ഈ തട്ടിലേയ്ക്ക് കയറുന്നതിനായി ഒരു ഗോവണിയും ഉണ്ടായിരിക്കും. എന്നാൽ ദാരികന്റെ പറണിന് ഭദ്രകാളിയുടെ പറണീന്റെയത്ര പൊക്കവുമില്ല; തെങ്ങിനു പകരം കമുകുമാണ് ഉപയോഗിച്ചിരിക്കുന്നത്.\n"https://ml.wikipedia.org/w/index.php?title=പറണേറ്റ്&oldid=1763988" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 20:49, 30 മേയ് 2013.


കോവിഡിന്റെ പുതിയ വകഭേദം: വീണ്ടും ലോക്ഡൗണ് വരുമോ? പുതിയ വൈറസിനെ കുറിച്ച് അറിഞ്ഞിരിക്കേണ്ട കാര്യങ്ങള് ഇവയാണ് – Chandrika Daily\nBy web desk Tuesday December 22, 2020 21:40 pm\nകോവിഡിന്റെ പുതിയ വകഭേദം: വീണ്ടും ലോക്ഡൗണ് വരുമോ? പുതിയ വൈറസിനെ കുറിച്ച് അറിഞ്ഞിരിക്കേണ്ട കാര്യങ്ങള് ഇവയാണ്\nഎല്ലാ വൈറസുകളും കാലക്രമേണ ജനിതക മാറ്റങ്ങള്‍ക്ക് വിധേയമാവാറുണ്ട്. ബ്രിട്ടനിലും ദക്ഷിണാഫ്രിക്കയിലും വൈറസുകള്‍ക്ക് എന്ത് തരം മാറ്റമാണ് ഉണ്ടായതെന്ന് മനസിലാക്കാന് കൂടുതല് പഠനങ്ങള് നടക്കേണ്ടതുണ്ട്.\nകോഴിക്കോട്: കോവിഡിന്റെ ജനിതകമാറ്റം സംഭവിച്ച പുതിയ വകഭേദം ലണ്ടനില് കണ്ടെത്തിയ വാര്‍ത്ത വലിയ ആശങ്കയോടെയാണ് ലോകം കേട്ടത്. ഇതിന് പിന്നാലെ ഇറ്റലി, സ്‌പെയിന്, ഓസ്‌ട്രേലിയ, നെതര്‍ലന്‍ഡ്‌സ് തുടങ്ങിയ രാജ്യങ്ങളും ലോക്ഡൗണ് അടക്കമുള്ള മുന്‍കരുതല് നടപടികളിലേക്ക് നീങ്ങിയിരിക്കുകയാണ്. സൗദി അടക്കമുള്ള രാജ്യങ്ങള് യാത്രാവിലക്ക് ഏര്‍പ്പെടുത്തിയിട്ടുണ്ട്.\nഎല്ലാ വൈറസുകളും കാലക്രമേണ ജനിതക മാറ്റങ്ങള്‍ക്ക് വിധേയമാവാറുണ്ട്. ബ്രിട്ടനിലും ദക്ഷിണാഫ്രിക്കയിലും വൈറസുകള്‍ക്ക് എന്ത് തരം മാറ്റമാണ് ഉണ്ടായതെന്ന് മനസിലാക്കാന് കൂടുതല് പഠനങ്ങള് നടക്കേണ്ടതുണ്ട്. അതിവേഗം പടരുന്നതാണ് പുതിയ വൈറസ് കൂടുതല് അപകടകരമാവാന് കാരണമെന്നാണ് പ്രാഥമിക വിലയിരുത്തല്.\nവാക്‌സിന് ഫലപ്രാപ്തിയെ വൈറസിന്റെ ജനിതകമാറ്റം സ്വാധീനിക്കില്ലെന്നാണ് ഗവേഷകര് പറയുന്നത്. കുറഞ്ഞകാലം കൊണ്ട് വൈറസുകള്‍ക്ക് നിലവില് നേരിയ ചില മാറ്റങ്ങള് മാത്രമേ സംഭവിക്കുകയുള്ളൂ. കാര്യമായ മാറ്റം നിലവില് കൊറോണ വൈറസിന് സംഭവിക്കുന്നില്ലെന്നാണ് ഗവേഷകര് പറയുന്നത്. മാത്രമല്ല സ്വഭാവത്തില് സ്ഥിരത കാട്ടുന്ന വൈറസാണിതെന്നും പഠനങ്ങള് ചൂണ്ടിക്കാട്ടുന്നു. ഇത് വാക്‌സിന് കൂടുതല് കരുത്ത് നല്‍കുമെന്നാണ് പഠനങ്ങള് നല്‍കുന്ന സൂചന.\nകോവിഡിനെ തുരത്തുക എന്ന ലക്ഷ്യത്തിലേക്ക് ഇനിയും കാത്തിരിക്കേണ്ടിവരും എന്നതാണ് ജനിതകമാറ്റം സൃഷ്ടിക്കുന്ന പ്രധാന പ്രശ്‌നം. മുമ്പുണ്ടായിരുന്നതിനെക്കാള് കരുത്തനാണ് ജനിതകമാറ്റം സംഭവിച്ച പുതിയ വൈറസ്. കൈമാറ്റം ചെയ്യപ്പെടാനുള്ള ശേഷിയില് നേരത്തെയുള്ള വൈറസിനെക്കാള് 70 ശതമാനം വരെ കരുത്ത് കൂടുതലാണ് പുതിയ വൈറസിന്. ഇതാണ് പുതിയ വൈറസ് സൃഷ്ടിക്കുന്ന പ്രധാന വെല്ലുവിളി.\nരാജ്യങ്ങള് യാത്രാവിലക്ക് പ്രഖ്യാപിച്ചെങ്കിലും വീണ്ടും ലോക്ഡൗണിലേക്ക് പോവാന് താല്‍പര്യമില്ലെന്നാണ് സൂചന. തകര്‍ന്നടിഞ്ഞ സാമ്പത്തിക മേഖലയില് കൂടുതല് പ്രതിസന്ധിക്ക് ഇത് കാരണമാവുമെന്നതാണ് ലോകരാജ്യങ്ങള് നേരിടുന്ന വെല്ലുവിളി. അതുകൊണ്ട് തന്നെ മറ്റു മാര്‍ഗങ്ങളിലൂടെ വൈറസ് പടരുന്നത് തടയാനുള്ള പദ്ധതികള് ആവിഷ്‌കരിക്കാനാണ് ഇന്ത്യയടക്കമുള്ള രാജ്യങ്ങള് ആലോചിക്കുന്നത്.


കോട്ടയം നഗരത്തില് കേക്ക് വിപണി സജീവം | Kairali News | kairalinewsonline.com\nകോട്ടയം നഗരത്തില് കേക്ക് വിപണി സജീവം\nക്രിസ്മസ് പുതുവത്സര ആഘോഷങ്ങള്‍ക്ക് ദിവസങ്ങള് മാത്രം ശേഷിക്കേ കോട്ടയം നഗരത്തില് കേക്ക് വിപണി സജീവമായി. വിലപൊള്ളുന്നതാണെങ്കിലും പുത്തന് വെറ്റൈറികളാണ് വിപണിയെ ആകര്‍ഷകമാക്കുന്നത്..\nക്രിസ്മസ് ലഹരിയിലായ കോട്ടയം നഗരം കേക്ക് കാലത്തിന്റെ മധുരത്തിലാണ്. രൂചികളില് മാത്രമല്ല രൂപത്തിലും ഗന്ധത്തിലും വര്‍ണങ്ങളിലുമാണ് വെറൈറ്റികള് ഒരുങ്ങുന്നത്. വട്ടത്തിലും ചതുരത്തിലുമുള്ള പരമ്പരാഗത രൂപങ്ങള് മാറ്റി കാര്‍ട്ടൂണ് കഥാപാത്രങ്ങളുടേയും പഴവര്‍ഗ്ഗങ്ങളുടേയും രൂപത്തില് കേക്കുകള് വിപണി കൈയ്യടക്കുന്നു.\nപ്രമേഹ രോഗികള്‍ക്കായി ഷുഗര് ഫ്രീ കേക്കുകളും ബേക്കറികളില് ഇടംപിടിച്ചിട്ടുണ്ട്. വിദ്യാര്‍ഥികള്‍ക്കും യുവാക്കള്‍ക്കും ഏറെ പ്രിയപ്പെട്ട ഐസിങ് കേക്കുകളി്ല് ഇക്കുറിയും പുതുമുഖങ്ങളുണ്ട്. ഡെത്ത് ബൈ ചോക്കലേറ്റ്, നട്സ് ബബ്ളി, സ്നിക്കേഴ്സ് ഡിലൈറ്റ് തുടങ്ങിയവ ബ്ലാക്ക് ഫോറസ്റ്റ്ിനും വൈറ്റ് ഫോറസ്റ്റിനും ഒപ്പം സ്ഥാനം പിടിച്ചു.\nകിലോയ്ക്ക് 600 മുതല് 1800 രൂപവരെയാണ് ഇവയുടെ വില. നഗരത്തിലെ ബേക്കറികളില് നിന്ന് ശരാശരി 100 കിലോയിലധികം കേക്കുകളാണ്് ദിവസേന വിറ്റ് പോകുന്നുതെന്ന് ബേക്കറി ഉടമകള് പറയുന്നു. ഹോം മെയ്ഡ് കേക്കുകള്‍ക്ക് പ്രിയം ഏറെയാണ്. കേക്ക് നിര്‍മ്മാണം ഒരു സംരംഭമാക്കി വര്‍ഷങ്ങളായി ഈ രംഗത്ത് പ്രവര്‍ത്തിക്കുന്ന വീട്ടമ്മമാരും നിരവധിയാണ്.\nകിസ്മസ് കാലത്ത് വിപണിയില് ബ്രാന്‍ഡഡും ഹോം മേയ്ഡും തമ്മിലാണ് പ്രധാന മത്സരം. മുന്‍നിര കമ്പനികള് തകര്‍പ്പന് പരസ്യം നല്‍കി കേക്ക് വിപണി പിടിച്ചടക്കാന് ശ്രമിക്കുമ്പോള് കുടുംബശ്രീയടക്കമുള്ള വിവിധ ചെറുകിട യൂണിറ്റുകള് ഗുണനിലവാരം കൊണ്ടാണ് വിപണി കീഴടക്കുന്നത്.\nTags: cake marketKottayamxmas celebration


യോഗ്യതയില്ലാത്ത അധ്യാപകര് പുറത്തേക്ക് | HRD Minister Prakash Javadekar\nയോഗ്യതയില്ലാത്ത അധ്യാപകര് പുറത്തേക്ക്\nAug 22, 2017, 11:13 AM IST\nപ്രാഥമിക അധ്യാപന പരിശീലനം പൂര്‍ത്തിയാക്കാത്ത അധ്യാപകര്‍ക്ക് തുടരാനാകില്ല. നിലവില് ജോലിചെയ്യുന്ന ഇവര് രണ്ടു വര്‍ഷത്തിനകം യോഗ്യത നേടണം. ഇതിന് തയ്യാറല്ലാത്തവര് പുറത്തുപോകേണ്ടിവരുമെന്ന് മുന്നറിയിപ്പു നല്‍കി.\nകൊച്ചി: 'ആരോഗ്യമുള്ള കുട്ടികള്, ആരോഗ്യമുള്ള രാജ്യം' (സ്വസ്ത് ബച്ചേ, സ്വസ്ത് ഭാരത്) പദ്ധതി രാജ്യത്തെ എല്ലാ സ്‌കൂളുകളിലേക്കും വ്യാപിപ്പിക്കുമെന്ന് കേന്ദ്ര മാനവവിഭവശേഷി മന്ത്രി പ്രകാശ് ജാവഡേക്കര്. വിദ്യാലയങ്ങളില്‍നിന്ന് കുട്ടികള്‍ക്കെന്താണ് കിട്ടുന്നതെന്നകാര്യം പരിശോധിക്കപ്പെടുമെന്നും അദ്ദേഹം വ്യക്തമാക്കി. കേന്ദ്രീയ വിദ്യാലയങ്ങളിലെ കുട്ടികള്‍ക്കായി തുടങ്ങിയ ആരോഗ്യസംരക്ഷണ പദ്ധതിയുടെ ദേശീയതല ഉദ്ഘാടനം ആലുവ എന്.എ.ഡി. കേന്ദ്രീയവിദ്യാലയത്തില് നിര്‍വഹിക്കുകായായിരുന്ന മന്ത്രി.\nസര്‍ക്കാര് സ്‌കൂളുകള് മോശമാണെന്ന ധാരണ തിരുത്തുന്ന ഉദാഹരണങ്ങളാണ് കേന്ദ്രീയ-നവോദയ വിദ്യാലയങ്ങള്. എന്നാല് സര്‍വ ശിക്ഷാ അഭിയാന്റെ കീഴിലുള്ള സ്‌കൂളുകള് പല കാരണങ്ങള്‍കൊണ്ടും ഈയവസ്ഥയിലേക്കെത്തുന്നില്ല. ഇത് മാറ്റാന് ശ്രമം ഉണ്ടാകും.\nപ്രാഥമിക അധ്യാപന പരിശീലനം പൂര്‍ത്തിയാക്കാത്ത അധ്യാപകര്‍ക്ക് തുടരാനാകില്ല. നിലവില് ജോലിചെയ്യുന്ന ഇവര് രണ്ടു വര്‍ഷത്തിനകം യോഗ്യത നേടണം. ഇതിന് തയ്യാറല്ലാത്തവര് പുറത്തുപോകേണ്ടിവരുമെന്ന് അദ്ദേഹം മുന്നറിയിപ്പുനല്‍കി.\nഒന്നുമുതല് പന്ത്രണ്ടുവരെ കേന്ദ്രീയ വിദ്യാലയത്തില് പഠിക്കുന്ന കുട്ടിക്ക് അഞ്ചുലക്ഷം രൂപയാണ് പൊതുഫണ്ടില്‍നിന്ന് ചെലവാക്കുന്നതെന്ന് മന്ത്രി പറഞ്ഞു. കേന്ദ്രീയവിദ്യാലയങ്ങളുടെ കമ്മിഷണര് സന്തോഷ് കുമാര് മല്, അഡീഷണല് കമ്മിഷണര് യു.എന്. ഖവാരെ, ജില്ലാ കളക്ടര് മുഹമ്മദ് വൈ. സഫറുള്ള, റിയര് അഡ്മിറല് നട്കര്‍ണി എന്നിവര് സംബന്ധിച്ചു.\nആരോഗ്യമുള്ള കുട്ടി പദ്ധതി\nഎല്ലാ പ്രായത്തിലും വ്യത്യസ്ത കഴിവുകളുമുള്ള കുട്ടികളുടെ സമഗ്രമായ കഴിവുകള് വിശദമാക്കുന്ന റിപ്പോര്‍ട്ട് കാര്‍ഡ്.\nദിവസേന ഒരു മണിക്കൂറെങ്കിലും കായികവിനോദങ്ങള്‍ക്കായി ചെലവാക്കേണ്ടതിന്റെ ആവശ്യകത ബോധ്യപ്പെടുത്തുന്ന വിവരണം.\nവിവിധ ഇനങ്ങളില് മികവ് പ്രകടിപ്പിക്കുന്നവരെ ഒളിമ്പിക്‌സിന്റെ നിലവാരത്തില് മികവിലേക്ക് പ്രോത്സാഹിപ്പിക്കുക.\nഭിന്നശേഷിക്കാര്‍ക്കും അവസരംനല്‍കുന്ന സംവിധാനം.\nകൃത്യമായ വിലയിരുത്തലും തുടര് നടപടികളും സ്വീകരിക്കാനാകും വിധത്തിലാണ് കാര്‍ഡിന്റെ രൂപകല്‍പ്പന.


മീൻവെട്ടുന്നവരും കറിവെക്കുന്നവരും, അറിഞ്ഞിരിക്കേണ്ട ചില സൂത്രവിദ്യകൾ ആണ് ഇത്. നമ്മൾ ചെയ്യുന്ന പണികൾ എളുപ്പത്തിലാക്കാനും പാചകം രുചികരമാക്കാൻ ഈ വിദ്യകൾ നമ്മെ സഹായിക്കും. ചെമ്മീൻ ഉണക്കമീൻ എന്നിവ വൃത്തിയാക്കുമ്പോൾ ഈ ചെറിയ ചില കാര്യങ്ങൾ കൂടി ശ്രദ്ധിച്ചാൽ വളരെ എളുപ്പത്തിൽ ഇവ വൃത്തിയാക്കി എടുക്കാനും\nവളരെ രുചികരമായി പാചകം ചെയ്യാനും നമുക്ക് സാധിക്കും. ആറ്റിൽ നിന്നും പിടിക്കുന്ന മീനുകൾ വളരെ രുചി ഉള്ളവയാണ്. പക്ഷേ പലപ്പോഴും കറിവെച്ച് കഴിയുമ്പോൾ ഒരു ചെളി ചുവ ഇവയ്ക്ക് ഉണ്ടാകാറുണ്ട്. അതുകൊണ്ടു തന്നെ പലരും ആറ്റിലെ മീൻ കറി വച്ചു കൂട്ടാൻ ഒന്ന് മടിക്കും. എന്നാൽ ചെളിയുടെ ചുവ കളയാൻ ഒരു എളുപ്പ വഴി ഉണ്ട്.\nമീൻ ക്ലീൻ ആക്കിയതിന് ശേഷം ആദ്യം കല്ലുപ്പ് അല്ലെങ്കിൽ പൊടിയുപ്പ് ഉപയോഗിച്ച് നന്നായി ഉരച്ച് കഴുകുക. ശേഷം ഒരു ചട്ടിയിൽ അല്പം വെള്ളം എടുത്ത് അതിലേക്ക് ഒരു സ്പൂൺ വിനാഗിരി അല്ലെങ്കിൽ നാരങ്ങാനീര്, ഒരു ടീസ്പൂൺ മഞ്ഞൾപ്പൊടി, ഒരു സ്പൂൺ ഉപ്പ് എന്നിവ ചേർത്ത് നന്നായി ഇളക്കുക. ശേഷം ഒരു 10 മിനിറ്റ് ക്ലീനാക്കിയ മീൻ അതിൽ ഇട്ടുവയ്ക്കുക.\nഇങ്ങനെ ചെയ്തതിനു ശേഷം കറിവെച്ചാൽ മീൻകറിയുടെ ചെളി ചുവ മാറും. ചില മീനുകൾക്ക് എത്ര കഴുകിയാലും ഒരു ഉളുമ്പ് മണമുണ്ടാകും. ഇതു പോകാനായി മീൻ കറിയിൽ ഇടാൻ എടുക്കുന്ന കുടംപുളി ആദ്യം തന്നെ വെള്ളത്തിൽ ഇട്ട് നന്നായി കഴുകുക. ബാക്കി വിവരങ്ങൾ അറിയാൻ വീഡിയോ മുഴുവനായും കാണുക. Video credit : Ansi’s Vlog


LUKA 19, സത്യവേദപുസ്തകം C.L. (BSI) (MALCL-BSI) | The Bible App\n1യേശു യെരിഹോവിൽ പ്രവേശിച്ചു യാത്ര തുടർന്നു. 2അവിടെ സഖായി എന്നൊരാളുണ്ടായിരുന്നു. ചുങ്കം പിരിവുകാരിൽ പ്രധാനിയും ധനികനുമായിരുന്നു സഖായി. 3യേശു ആരാണെന്നു കാണാൻ സഖായി അഭിവാഞ്ഛിച്ചു; പക്ഷേ, പൊക്കം കുറഞ്ഞവനായിരുന്നതിനാൽ ജനബാഹുല്യം മൂലം സഖായിക്ക് യേശുവിനെ കാണാൻ കഴിഞ്ഞില്ല. 4അതുകൊണ്ട് അവിടുത്തെ കാണാൻ സഖായി മുമ്പേ ഓടി ഒരു കാട്ടത്തിമരത്തിൽ കയറി ഇരുന്നു. യേശുവിന് ആ വഴിയാണു കടന്നുപോകേണ്ടിയിരുന്നത്. 5അവിടെയെത്തിയപ്പോൾ യേശു മുകളിലേക്കു നോക്കി, “സഖായീ, വേഗം ഇറങ്ങിവരൂ, ഇന്ന് താങ്കളുടെ വീട്ടിലാണ് എനിക്കു പാർക്കേണ്ടത്” എന്നു പറഞ്ഞു.\n6സഖായി വേഗം താഴെയിറങ്ങി യേശുവിനെ സന്തോഷപൂർവം സ്വീകരിച്ചു. 7ഇതു കണ്ടപ്പോൾ പാപിയായ ഒരു മനുഷ്യന്റെ അതിഥിയായിട്ടാണല്ലോ അദ്ദേഹം പോയിരിക്കുന്നത് എന്നു പറഞ്ഞ് എല്ലാവരും പിറുപിറുത്തു.\n8സഖായി എഴുന്നേറ്റു നിന്ന് കർത്താവിനോടു പറഞ്ഞു: “ഗുരോ, ഇതാ എന്റെ സമ്പാദ്യത്തിൽ പകുതി ഞാൻ ദരിദ്രർക്കു കൊടുക്കുവാൻ പോകുന്നു. ആരിൽനിന്നെങ്കിലും എന്തെങ്കിലും ഞാൻ വഞ്ചിച്ചെടുത്തിട്ടുണ്ടെങ്കിൽ നാലുമടങ്ങു തിരിച്ചുകൊടുക്കും.”\n9യേശു അരുൾചെയ്തു: “ഇന്ന് ഈ ഭവനത്തിനു രക്ഷ കൈവന്നിരിക്കുന്നു. ഇയാളും അബ്രഹാമിന്റെ വംശജനാണല്ലോ. 10നഷ്ടപ്പെട്ടുപോയതിനെ തേടിപ്പിടിച്ചു രക്ഷിക്കുവാനത്രേ മനുഷ്യപുത്രൻ വന്നത്.”\nസ്വർണനാണയങ്ങളുടെ ദൃഷ്ടാന്ത കഥ\n11അവർ യേശുവിന്റെ പ്രഭാഷണം കേട്ടുകൊണ്ടിരിക്കുകയായിരുന്നു. യേശു യെരൂശലേമിനെ സമീപിച്ചിരുന്നതുകൊണ്ടും ദൈവരാജ്യം ഉടനെ പ്രത്യക്ഷമാകുമെന്ന് അവർ കരുതിയിരുന്നതുകൊണ്ടും അവിടുന്ന് ഒരു ദൃഷ്ടാന്ത കഥ അവരോടു പറഞ്ഞു: 12“രാജാധികാരം പ്രാപിച്ചു തിരിച്ചുവരുന്നതിനുവേണ്ടി ഒരു പ്രഭു വിദേശത്തേക്കു പോയി. 13പോകുന്നതിനുമുമ്പ് അദ്ദേഹം പത്തു ഭൃത്യന്മാരെ വിളിച്ച് ഓരോ സ്വർണനാണയം കൊടുത്തശേഷം ‘ഞാൻ തിരിച്ചുവരുന്നതുവരെ ഇതുകൊണ്ടു നിങ്ങൾ വ്യാപാരം ചെയ്യുക’ എന്നു പറഞ്ഞു. 14ആ നാട്ടിലെ പൗരജനങ്ങൾ ആ പ്രഭുവിനെ വെറുത്തിരുന്നതുകൊണ്ട് ‘ഞങ്ങളെ ഭരിക്കുവാൻ ഈ മനുഷ്യൻ വേണ്ടാ’ എന്നു പറയുന്നതിന് അദ്ദേഹം പോയശേഷം ഒരു പ്രതിനിധിസംഘത്തെ അവർ അദ്ദേഹത്തിന്റെ പിന്നാലെ അയച്ചു.\n15“രാജാധികാരം പ്രാപിച്ച് ആ പ്രഭു തിരിച്ചുവന്നു താൻ കൊടുത്തിരുന്ന പണംകൊണ്ട് ഓരോരുത്തനും എങ്ങനെ വ്യാപാരം ചെയ്തു എന്ന് അറിയുന്നതിന് ആ ഭൃത്യന്മാരെ വിളിക്കുവാൻ അദ്ദേഹം ആജ്ഞാപിച്ചു. 16ആദ്യത്തെ ആൾ വന്നു പറഞ്ഞു: ‘പ്രഭോ, അങ്ങു തന്ന സ്വർണനാണയംകൊണ്ട് ഞാൻ പത്തുകൂടി നേടിയിരിക്കുന്നു.’ 17അദ്ദേഹം അയാളോട് ‘കൊള്ളാം ഉത്തമനായ ഭൃത്യാ, അല്പകാര്യത്തിൽ വിശ്വസ്തനായിരുന്നതുകൊണ്ട് നീ പത്തു നഗരങ്ങളുടെ അധിപതിയായിരിക്കുക’ എന്നു പറഞ്ഞു. 18രണ്ടാമൻ വന്ന് ‘പ്രഭോ, അങ്ങ് എന്നെ ഏല്പിച്ച നാണയംകൊണ്ട് അഞ്ചുകൂടി സമ്പാദിച്ചിരിക്കുന്നു’ എന്നു പറഞ്ഞു. 19‘നീ അഞ്ചു നഗരങ്ങളുടെ അധിപനായിരിക്കുക’ എന്നു രാജാവ് കല്പിച്ചു.\n20“മൂന്നാമത്തവൻ വന്ന് പ്രഭോ, ‘ഇതാ എന്നെ ഏല്പിച്ച നാണയം; ഇത് ഒരു തൂവാലയിൽ പൊതിഞ്ഞ് ഞാൻ ഭദ്രമായി സൂക്ഷിച്ചിരുന്നു. 21അങ്ങു വയ്‍ക്കാത്തത് എടുക്കുകയും വിതയ്‍ക്കാത്തതു കൊയ്യുകയും ചെയ്യുന്ന കർക്കശക്കാരനായതുകൊണ്ട് എനിക്ക് അങ്ങയെ ഭയമായിരുന്നു.’ 22രാജാവ് അവനോടു പറഞ്ഞു: ‘ദുഷ്ടഭൃത്യാ, നിന്റെ വാക്കുകളാൽത്തന്നെ നിന്നെ ഞാൻ വിധിക്കുന്നു. ഞാൻ വയ്‍ക്കാത്തത് എടുക്കുകയും വിതയ്‍ക്കാത്തതു കൊയ്യുകയും ചെയ്യുന്ന കർക്കശക്കാരനാണെന്നു നിനക്ക് അറിയാമായിരുന്നല്ലോ; എന്നിട്ട് എന്തുകൊണ്ട് എന്റെ പണം പണമിടപാടുകാരെ ഏല്പിച്ചില്ല? 23ഏല്പിച്ചിരുന്നെങ്കിൽ ഞാൻ മടങ്ങിവന്ന് പലിശയോടുകൂടി അതു തിരിച്ചു വാങ്ങിക്കൊള്ളുമായിരുന്നല്ലോ.\n24“പിന്നീട് അടുത്തുനിന്നവരോട് അദ്ദേഹം കല്പിച്ചു: ‘അവന്റെ പക്കൽനിന്ന് ആ നാണയമെടുത്ത് പത്തു നാണയം നേടിയവനു കൊടുക്കുക.’ 25‘പ്രഭോ, അയാൾക്കു പത്തു നാണയമുണ്ടല്ലോ’ എന്ന് അവർ പറഞ്ഞു. 26‘ഞാൻ പറയുന്നു, ഉള്ളവന് പിന്നെയും നല്‌കപ്പെടും; ഇല്ലാത്തവനിൽനിന്ന് അവനുള്ളതുപോലും എടുത്തുകളയും.’\n27“എന്റെ ഭരണം ഇഷ്ടപ്പെടാത്ത എന്റെ ശത്രുക്കളെ കൊണ്ടുവന്ന് എന്റെ മുമ്പിൽ വച്ചുതന്നെ വധിക്കുക.”\n(മത്താ. 21:1-11; മർക്കോ. 11:1-11; യോഹ. 12:12-19)\n28“ഇതു പറഞ്ഞുകഴിഞ്ഞു യേശു യെരൂശലേം ലക്ഷ്യമാക്കി, അവരോടൊപ്പം മുൻപേ നടന്നു. 29ഒലിവുമലയ്‍ക്കടുത്തുള്ള ബേഥാന്യക്കും ബേത്ഫാഗയ്‍ക്കും അടുത്തെത്തിയപ്പോൾ യേശു ശിഷ്യന്മാരിൽ രണ്ടുപേരെ വിളിച്ച് ഇപ്രകാരം പറഞ്ഞയച്ചു: 30‘മുമ്പിൽ കാണുന്ന ആ ഗ്രാമത്തിലേക്കു ചെല്ലുക; അവിടെ പ്രവേശിക്കുമ്പോൾ ആരും ഇതുവരെ കയറിയിട്ടില്ലാത്ത ഒരു കഴുതക്കുട്ടിയെ കെട്ടിയിരിക്കുന്നതു നിങ്ങൾ കാണും. 31അതിനെ അഴിച്ചുകൊണ്ടുവരിക. ‘അതിനെ അഴിക്കുന്നതെന്തിന്?’ എന്ന് ആരെങ്കിലും ചോദിച്ചാൽ ‘ഗുരുവിന് ഇതിനെ ആവശ്യമുണ്ട്’ എന്നു പറയണം.”\n32അവർ ചെന്നപ്പോൾ അവിടുന്നു പറഞ്ഞതുപോലെ കണ്ടു. 33അവർ കഴുതക്കുട്ടിയെ അഴിക്കുന്നത് അതിന്റെ ഉടമസ്ഥൻ കണ്ടപ്പോൾ “എന്തിനാണ് അതിനെ അഴിക്കുന്നത്?” എന്നു ചോദിച്ചു.\n34“ഗുരുവിന് ഇതിനെ ആവശ്യമുണ്ട്” എന്ന് അവർ പറഞ്ഞു. 35അവർ അതിനെ യേശുവിന്റെ അടുത്തുകൊണ്ടുവന്നു. അവരുടെ മേലങ്കികൾ അതിന്റെ പുറത്തു വിരിച്ചശേഷം യേശുവിനെ അതിന്റെ പുറത്തു കയറ്റി ഇരുത്തി. 36അവിടുന്ന് മുമ്പോട്ടു നീങ്ങിയപ്പോൾ ജനങ്ങൾ തങ്ങളുടെ മേലങ്കികൾ വഴിയിൽ വിരിച്ചു.\n37ഒലിവുമലയുടെ ഇറക്കത്തോടു സമീപിച്ചപ്പോൾ ശിഷ്യസമൂഹം ഒന്നടങ്കം തങ്ങൾ കണ്ട എല്ലാ അദ്ഭുതപ്രവൃത്തികൾ മൂലം ആഹ്ലാദഭരിതരായി അത്യുച്ചത്തിൽ ദൈവത്തെ വാഴ്ത്തിപ്പാടി: 38“ദൈവത്തിന്റെ നാമത്തിൽ വരുന്ന രാജാവു വാഴ്ത്തപ്പെട്ടവൻ! സ്വർഗത്തിൽ സമാധാനം! അത്യുന്നതങ്ങളിൽ ദൈവത്തിനു മഹത്ത്വം!”\n39ആൾക്കൂട്ടത്തിലുണ്ടായിരുന്ന ഏതാനും പരീശന്മാർ “ഗുരോ, അങ്ങയുടെ ശിഷ്യന്മാരോട് ശബ്ദിക്കരുതെന്നു കല്പിക്കുക” എന്ന് യേശുവിനോടു പറഞ്ഞു.\n40“അവർ നിശ്ശബ്ദരായിരുന്നാൽ ഈ കല്ലുകൾ ആർത്തുവിളിക്കും എന്നു ഞാൻ നിങ്ങളോടു പറയുന്നു” എന്ന് യേശു പ്രതിവചിച്ചു.\n41യേശു യെരൂശലേമിന്റെ സമീപം എത്തി. നഗരം കണ്ടപ്പോൾ അതിനെക്കുറിച്ചു വിലപിച്ചുകൊണ്ട് ഇപ്രകാരം പറഞ്ഞു: 42“ഇപ്പോഴെങ്കിലും സമാധാനത്തിന്റെ മാർഗം നീ അറിഞ്ഞിരുന്നു എങ്കിൽ! പക്ഷേ, അത് ഇപ്പോൾ നിന്റെ കണ്ണുകൾക്ക് മറഞ്ഞിരിക്കുന്നു. 43-44ദൈവം നിന്നെ രക്ഷിക്കുവാൻ വന്നുചേർന്ന അവസരം നീ തിരിച്ചറിയാഞ്ഞതുകൊണ്ട്, ശത്രുക്കൾ നിന്റെ ചുറ്റും മൺകോട്ട നിർമിച്ച്, നിന്നെ വളഞ്ഞ്, എല്ലാവശങ്ങളിൽനിന്നും നിന്നെ ഞെരുക്കുന്ന കാലം ഇതാ വരുന്നു. അവർ നിന്നെയും നിന്റെ മതിൽക്കെട്ടിനുള്ളിലുള്ള ജനങ്ങളെയും നിശ്ശേഷം നശിപ്പിക്കുകയും അങ്ങനെ നിന്നിൽ കല്ലിന്മേൽ കല്ലു ശേഷിക്കാതിരിക്കുകയും ചെയ്യും.”\n(മത്താ. 21:12-17; മർക്കോ. 11:15-19; യോഹ. 2:13-22)\n45യേശു ദേവാലയത്തിൽ പ്രവേശിച്ച് അവിടെ കച്ചവടം നടത്തിക്കൊണ്ടിരുന്നവരെ പുറത്താക്കുവാൻ തുടങ്ങി. 46“എന്റെ ഭവനം പ്രാർഥനാലയം ആയിരിക്കുമെന്ന് എഴുതപ്പെട്ടിരിക്കുന്നു; നിങ്ങളാകട്ടെ അതിനെ കൊള്ളക്കാരുടെ താവളം ആക്കിത്തീർത്തിരിക്കുന്നു” എന്ന് അവരോടു പറഞ്ഞു.\n47അവിടുന്നു ദിവസംതോറും ദേവാലയത്തിൽ ചെന്നു പഠിപ്പിച്ചു പോന്നു. പുരോഹിതമുഖ്യന്മാരും മതപണ്ഡിതന്മാരും ജനപ്രമാണിമാരും അവിടുത്തെ അപായപ്പെടുത്തുന്നതിനുള്ള അവസരം അന്വേഷിച്ചുകൊണ്ടിരുന്നു. 48പക്ഷേ, ജനം വിട്ടുമാറാതെ അവിടുത്തെ പ്രഭാഷണം ശ്രദ്ധിച്ചുകൊണ്ടിരുന്നതിനാൽ എന്തെങ്കിലും ചെയ്യുന്നതിനുള്ള തക്കം അവർ കണ്ടെത്തിയില്ല.\nExplore LUKA 19 by Verse


സൗരഭ് ശുക്ല ഏഴരശ്ശനി Bollywood, Film Actor\nസൗരഭ് ശുക്ല ജാതകം and Astrology\nപേര് സൗരഭ് ശുക്ല\nജനന തിയതി5:3: 1963 ജനന സമയം 12 :0: 30\nജന്മ സ്ഥലം Gorakhpur\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ സൗരഭ് ശുക്ല ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. സൗരഭ് ശുക്ല സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. സൗരഭ് ശുക്ല കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും സൗരഭ് ശുക്ല ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. സൗരഭ് ശുക്ല രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. സൗരഭ് ശുക്ല നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. സൗരഭ് ശുക്ല വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. സൗരഭ് ശുക്ല ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. സൗരഭ് ശുക്ല കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. സൗരഭ് ശുക്ല കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ സൗരഭ് ശുക്ല വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. സൗരഭ് ശുക്ല സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


Punjab| രണ്ടിടത്തും തോറ്റ് മുഖ്യമന്ത്രി ഛന്നി; പട്യാലയിൽ അമരീന്ദർ, അമൃത്സറിൽ സിദ്ദു; ലാംബിയിൽ ബാദൽ; AAPന്റെ തേരോട്ടത്തിൽ കടപുഴകിയ പ്രമുഖർ| Assembly Election Results 2022: Bigwigs Who Lost their Seats in punjab – News18 Malayalam\nPunjab| രണ്ടിടത്തും തോറ്റ് മുഖ്യമന്ത്രി ഛന്നി; പട്യാലയിൽ അമരീന്ദർ, അമൃത്സറിൽ സിദ്ദു; ലാംബിയിൽ ബാദൽ; AAPന്റെ തേരോട്ടത്തിൽ കടപുഴകിയ പ്രമുഖർ\nരണ്ടു സീറ്റിൽ മത്സരിച്ച നിലവിലെ മുഖ്യമന്ത്രിയും കോൺഗ്രസിന്റെ മുഖ്യമന്ത്രി സ്ഥാനാർഥിയുമായ ചരൺജിത് സിംഗ് ഛന്നി രണ്ടിടത്തും തോറ്റു.\nനവജ്യോത് സിംഗ് സിദ്ദു, ചരൺജിത് സിംഗ് ഛന്നി\nന്യൂഡൽഹി: പഞ്ചാബ് നിയമസഭാ തെഞ്ഞെടുപ്പിൽ ആംആദ്മി പാർട്ടിയുടെ തരംഗത്തിൽ പലപ്രമുഖരും അടിതെറ്റി വീണു. ആകെയുള്ള 117 സീറ്റുകളിലും വോട്ടെണ്ണൽ പുരോഗമിക്കുമ്പോൾ 92 സീറ്റിലും എഎപി മുന്നേറുകയാണ്. ഭരണകക്ഷിയായ കോൺഗ്രസ് 18 സീറ്റിലും ശിരോമണി അകാലിദൾ4സീറ്റിലും ലീഡ് ചെയ്യുന്നു. ബിജെപി സഖ്യം രണ്ടു സീറ്റിലാണ് മുന്നിൽ. പഞ്ചാബിൽ കേവല ഭൂരിപക്ഷത്തിന് 59 സീറ്റുകളാണ് വേണ്ടത്. ഡൽഹിക്ക് പുറത്ത് ആദ്യമായാണ് ഒരു സംസ്ഥാനത്ത് എഎപി ഭരണത്തിലേക്ക് വരുന്നത്. എഎപിയുടെ മുഖ്യമന്ത്രി സ്ഥാനാർഥി ഭഗവന്ത് സിംഗ് മാൻ ധൂരിയിൽ തകർപ്പൻ വിജയം നേടി.\nആംആദ്മി പാർട്ടിയുടെ കുതിപ്പിൽ സംസ്ഥാന രാഷ്ട്രീയത്തിലെ പല വമ്പൻമാർക്കും കാലിടറി. രണ്ടു സീറ്റിൽ മത്സരിച്ച നിലവിലെ മുഖ്യമന്ത്രിയും കോൺഗ്രസിന്റെ മുഖ്യമന്ത്രി സ്ഥാനാർഥിയുമായ ചരൺജിത് സിംഗ് ഛന്നി രണ്ടിടത്തും തോറ്റു. ചംകോർ സാഹിബ് മണ്ഡലത്തിലും ബർണാല ജില്ലയിലെ ബദൗർ മണ്ഡലത്തിലുമാണ് ഛന്നി ഭാഗ്യം പരീക്ഷിച്ചത്.\nAlso Read- Assembly Election Result 2022| നാലിടത്തും ബിജെപിയുടെ തേരോട്ടം; പഞ്ചാബിൽ ആം ആദ്മിയുടെ ആറാട്ട്; തകർന്നടിഞ്ഞ് കോൺഗ്രസ്\nകോൺഗ്രസ് വിട്ട് ബിജെപി പാളയത്തിൽ ചേക്കേറിയ അമരീന്ദർ സിങ് പട്യാലയിൽ തോറ്റു. 19,873 വോട്ടുകൾക്കായിരുന്നു തോൽവി. പഞ്ചാബ് പിസിസി അധ്യക്ഷൻ നവ്ജ്യോത് സിങ് സിദ്ദു അമൃത്‌സർ ഈസ്റ്റിൽ തോറ്റു. 6750 വോട്ടിനാണ് തോൽവി. ഇവിടുത്തെ ശിരോമണി അകാലിദൾ സ്ഥാനാർഥി ബിക്രം സിങ് മജീദിയ മൂന്നാം സ്ഥാനത്തേക്ക് പിന്തള്ളപ്പെട്ടു. എഎപി സ്ഥാനാർഥി ജീവൻജ്യോത് കൗറാണ് ഇവിടെ വിജയിച്ചത്. ശിരോമണി അകാലിദൾ നേതാവും മുൻ മുഖ്യമന്ത്രിയുമായ പ്രകാശ് സിങ് ബാദൽ ലാംബിയിൽ പരാജയപ്പെട്ടു.\nപഞ്ചാബിൽ ആകെ 117 നിയമസഭാ മണ്ഡലങ്ങളിലേക്കാണ് തിരഞ്ഞെടുപ്പു നടന്നത്. ആകെ 1304 സ്ഥാനാർഥികളാണ് മത്സര രംഗത്തുണ്ടായിരുന്നത്. ഇതിൽ 93 സ്ത്രീകളും രണ്ട് ട്രാൻസ്ജൻഡേഴ്സും ഉൾപ്പെടുന്നു. ശിരോമണി അകാലദളുമായുള്ള ദീർഘകാല ബന്ധം വേർപെടുത്തിയ ബിജെപി ഇത്തവണ ക്യാപ്റ്റൻ അമരീന്ദർ സിങ്ങിന്റെ പഞ്ചാബ് ലോക് കോൺഗ്രസ്, ശിരോമണി അകാലിദൾ (സംയുക്ത്) എന്നിവരുമായി ചേർന്നാണ് മത്സരിച്ചത്. ശിരോമണി അകാലിദൾ ബിഎസ്പിയുമായി ചേർന്നാണ് തെരഞ്ഞെടുപ്പിനെ നേരിട്ടത്.


ആദ്യ വെടി പൊട്ടിച്ചു ബാബര് അസം. പാക്കിസ്ഥാന് ജയത്തോടെ തുടങ്ങും\nഒക്ടോബര് 24 നാണ് ലോകം കാത്തിരിക്കുന്ന ഇന്ത്യ – പാക്കിസ്ഥാന് പോരാട്ടം. യുഏഈയില് നടക്കുന്ന ടി20 ലോകകപ്പിലാണ് ക്ലാസിക്ക് പോരാട്ടം അരങ്ങേറുന്നത്. 2019 ലോകകപ്പിനു ശേഷം ഇതാദ്യമായാണ് ഇരു ടീമും ഏറ്റുമുട്ടുന്നത്. ഇംഗ്ലണ്ടില് നടന്ന ഏകദിന ലോകകപ്പില് രോഹിത് ശര്‍മ്മയുടെ സെഞ്ചുറി മികവില് ഇന്ത്യ അനായാസം വിജയിച്ചിരുന്നു.\nആദ്യ മത്സരത്തില് ഇന്ത്യയെ തോല്‍പ്പിച്ചു തുടങ്ങുമെന്ന് പറയുകയാണ് പാക്കിസ്ഥാന് നായകന് ബാബര് അസം. പാക്കിസ്ഥാന് ക്രിക്കറ്റ് ബോര്‍ഡ് ചെയര്‍മാന് റമീസ് രാജയുമായുള്ള കൂടിക്കാഴ്ചയ്ക്ക് ശേഷമായിരുന്നു ബാബറിന്റെ പ്രതികരണം. “ലോകകപ്പ് മത്സരത്തില് താരതമ്യം ചെയ്യുകയാണെങ്കില് പാക്കിസ്ഥാനേക്കാള് സമ്മര്‍ദം ഇന്ത്യക്കായിരിക്കും. ഇന്ത്യയെ പരാജയപ്പെടുത്തി ടൂര്‍ണമെന്റ് ആരംഭിക്കുകയാണ് ലക്ഷ്യം,” ബാബര് പറഞ്ഞു.\n“യുഎഇയില് കളിക്കുന്നത് സ്വന്തം നാട്ടില് കളിക്കുന്നപോലെ തന്നെയാണ്. ഞങ്ങളുടെ 100 ശതമാനവും കളത്തില് കൊടുക്കും,” ബാബര് കൂട്ടിച്ചേര്‍ത്തു. ന്യൂസിലന്‍ഡിനെതിരായ പരമ്പരയ്ക്കുള്ള ടീമില് താന് തൃപ്തനാണെന്നും ടീം സന്തുലിതമാണെന്നും അദ്ദേഹം അഭിപ്രായപ്പെട്ടു. മുന് പാക്കിസ്ഥാന് നായകന് സര്‍ഫ്രാസ് അഹമദ്ദിനെ സ്ക്വാഡില് നിന്നും പുറത്താക്കിയപ്പോള്, ഇഫ്തിക്കര് അഹമ്മദ്, കുശ്ദില് ഷാ എന്നിവരെ ടീമിലെടുത്തു.\nPrevious articleരണ്ടാം കപിൽദേവ് അവതരിച്ചു. കൗണ്ടര് അറ്റാക്കിങ്ങില് റെക്കോഡ് സ്വന്തം.\nNext articleപരിക്കേറ്റ് വേദന സഹിച്ചും പന്തെറിയാന് അവന് എത്തി.


permission-to-shoot-wild-pig | കാട്ടുപന്നി ശല്യമാണോ? എങ്കിൽ ഇനി ഫോറസ്റ്റുകാരെ വിളിച്ചേക്കാം; അവർ വെടിവെച്ച് കൊന്ന് കുഴിച്ച് മൂടിയിട്ട് പൊക്കോളും; കാട്ടുപന്നികളെ വെടി വെക്കുന്നതിനുള്ള നിയന്ത്രണം എടുത്ത് കളഞ്ഞ് സർക്കാർ - MarunadanMalayali.com\nOctober 18, 2019 | 07:47 AM IST | Permalink\nഎരുമേലി: കാട്ടുപന്നികളുടെ ശല്യം ഏറ്റവും കൂടുതൽ അനുഭവിക്കുന്നത് കർഷകരാണ്. എന്നാൽ ഇവയെ കൊല്ലാനും സാധിച്ചിരുന്നില്ല. കാരണം സർക്കാർ അതിന് നിയന്ത്രണങ്ങൾ ഏർപ്പെടുത്തിയിരുന്നു. എന്നാൽ ഇപ്പോൾ വനം മന്ത്രി കെ. രാജു കർഷകർക്ക് ഏറെ ആശ്വാസകരമാവുന്ന കാര്യമാണ് പറഞ്ഞിരിക്കുന്നത്. കാട്ടുപന്നികളെ കൊല്ലുന്നതിനുള്ള നിയന്ത്രണങ്ങൾ എടുത്തുകളഞ്ഞിരിക്കുകയാണ്. പാലാ ഉപതിരഞ്ഞെടുപ്പു പെരുമാറ്റച്ചട്ടം നിലവിൽ വരുന്നതിനു മുൻപ് എടുത്ത തീരുമാനമാണിത്. തീരുമാനം പ്രാബല്യത്തിലാവുകയും ചെയ്തു. കൃഷിയിടങ്ങളിൽ നാശം വിതയ്ക്കുന്ന കാട്ടുപന്നികളെ വെടിവച്ചു കൊല്ലാൻ കടുത്ത ഉപാധികളോടെ മുൻപ് അനുമതി ഉണ്ടായിരുന്നു.\nപന്നി ഗർഭിണിയാണെങ്കിൽ വെടിവയ്ക്കാൻ അനുവാദമില്ലായിരുന്നു. പന്നി കാട്ടിലേക്കു മടങ്ങുകയാണെങ്കിലും വെടിവയ്ക്കരുതെന്നായിരുന്നു മുൻപത്തെ വ്യവസ്ഥ. ഈ കാര്യങ്ങൾ എളുപ്പം മനസ്സിലാക്കാനാവുന്നതല്ലെന്നതിനാൽ രണ്ടു വ്യവസ്ഥകളും എടുത്തുകളഞ്ഞതായി മന്ത്രി പറഞ്ഞു. എന്നാൽ കാട്ടുപന്നികളെ വെടിവയ്ക്കാൻ അനുമതി നൽകുന്നത് യൂണിഫോമിലുള്ള പൊലീസ്, വനം ഉദ്യോഗസ്ഥർക്ക് മാത്രമാണ്. കാട്ടുപന്നികൾ സ്ഥിരമായി കൃഷി നശിപ്പിക്കുന്ന മേഖലകൾ തിരിച്ചറിഞ്ഞാവും വെടിവയ്ക്കൽ. വനംവകുപ്പിലെ ഫീൽഡ് സ്റ്റാഫുകൾക്കായി സംസ്ഥാനത്ത് 40 ജീപ്പുകളും പന്നികളെ തുരത്താൻ ആവശ്യമായ ആയുധങ്ങളും വാങ്ങാൻ തീരുമാനിച്ചതായും മന്ത്രി പറഞ്ഞു.


മുസ്ലിം യുവാവിനെ 'ജയ് ശ്രീറാം'ഉരുവിടാന് നിര്‍ബന്ധിച്ചു;രണ്ട് പേര് അറസ്റ്റില് | muslim man forced to chant jai shriram| kamal nath congress leader| communal harmony disturbance\nമുസ്ലിം യുവാവിനെ 'ജയ് ശ്രീറാം'ഉരുവിടാന് നിര്‍ബന്ധിച്ചു;രണ്ട് പേര് അറസ്റ്റില്\nAug 29, 2021, 06:42 PM IST\nപ്രതീക്താമക ചിത്രം | ഫോട്ടോ:മാതൃഭൂമി\nഭോപ്പാല്: മധ്യപ്രദേശിലെ ഉജ്ജെയിന് ജില്ലയില് മുസ്ലിം യുവാവിനെ ഭീഷണിപ്പെടുത്തി 'ജയ് ശ്രീറാം' ഉരുവിടാന് നിര്‍ബന്ധിച്ച കേസില് രണ്ട് പേര് അറസ്റ്റില്. ശനിയാഴ്ചയാണ് സംഭവം നടന്നത്. യുവാവിനെ ഭീഷണിപ്പെടുത്തി ജയ് ശ്രീറാം വിളിപ്പിക്കുന്നതിന്റെ ദൃശ്യങ്ങള് സാമൂഹിക മാധ്യമങ്ങളില് പ്രചരിച്ചിരുന്നു.\nസംഭവത്തെക്കുറിച്ച് മഹിദ്പുറിലെ സബ് ഡിവിഷണല് പോലീസ് ഓഫീസര് ആര്.കെ.റായ് പറയുന്നതിങ്ങനെ: മഹിദ്പുര് നഗരത്തില് താമസിക്കുന്ന അബ്ദുള് റഷീദ് കാലങ്ങളായി അവിടെ ആക്രിക്കച്ചവടം നടത്തുന്ന ആളാണ്. ശനിയാഴ്ച സ്വന്തം വാഹനത്തില് പാഴ്‌വസ്തുക്കള് ശേഖരിക്കാന് പോയപ്പോഴാണ് സംഭവം നടന്നത്. പ്രതികള് റഷീദിനെ ഗ്രാമം വിട്ടു പോകാന് നിര്‍ബന്ധിച്ചു. ഇനി കച്ചവടം ചെയ്യരുതെന്ന് ഭീഷണിപ്പെടുത്തുകയും ചെയ്തു. ഗ്രാമത്തില് നിന്ന് പോകും വഴി പിപ്ലിയാ ധൂമ എന്ന സ്ഥലത്തു വെച്ചാണ് രണ്ടാളുകള് അദ്ദേഹത്തെ തടഞ്ഞുനിര്‍ത്തി ഉപദ്രവിക്കുകയും 'ജയ് ശ്രീറാം' ഉരുവിടാന് നിര്‍ബന്ധിക്കുകയും ചെയ്തു. ഇവരുടെ നിര്‍ദ്ദേശം അനുസരിച്ച റഷീദ് പുന്നീട് സംഭവസ്ഥലത്തുനിന്ന് രക്ഷപ്പെടുകയായിരുന്നു.\nകുറ്റാരോപിതരായ കമല് സിംഗ് (22), ഈശ്വര് സിംഗ് (27) എന്നിവര്‍ക്കെതിരേ കേസ് രജിസ്റ്റര് ചെയ്തു. ഇവരെ അറസ്റ്റ് ചെയ്തതായി പോലീസ് അറിയിച്ചിട്ടുണ്ട്. സാമുദായിക ഐക്യത്തിന് ഭംഗം വരുത്തി എന്നതാണ് ചുമത്തിയിരിക്കുന്ന കുറ്റം.\nസാമൂഹിക മാധ്യമങ്ങളില് വൈറലായിരിക്കുന്ന വീഡിയോകളില് റഷീദിന്റെ വാഹനത്തില്‍നിന്നും പ്രതികള് ആക്രി സാധനങ്ങള് വലിച്ചെറിയുന്നതും ഭീഷണിപ്പെടുത്തുന്നതും കാണാം. നിര്‍ബന്ധത്തിനു വഴങ്ങി റഷീദ് 'ജയ് ശ്രീറാം' ഉരുവിടുന്നതും വീഡിയോയിലുണ്ട്.\nമുന്‍പും സംസ്ഥാനത്ത് സമാന സംഭവങ്ങള് ഉണ്ടായിട്ടുണ്ടെന്ന് സംസ്ഥാന കോണ്‍ഗ്രസ്സ് അദ്ധ്യക്ഷന് കമല് നാഥ് ആരോപിച്ചു.\nഇതൊരു പ്രത്യേക അജണ്ട പ്രകാരം നടക്കുന്ന കാര്യമാണോ ? ഒരു നോക്കുകുത്തിയെപ്പോലെ സര്‍ക്കാര് എല്ലാം കണ്ടു നില്‍ക്കുകയാണ്. സംസ്ഥാനത്തുടനീളം അരാജകത്വം നിലനില്‍ക്കുകയും നിയമത്തെ പരിഹസിക്കുകയുമാണ്. സമാധാനം ഇല്ലാതാക്കുന്നവരക്കെതിരേ ശക്തമായ നടപടിയെടുക്കണമെന്നും കമല് നാഥ് കൂട്ടിച്ചേര്‍ത്തു.\nഇത്തരം സംഭവങ്ങള്‍ക്കെതിരേ നടപടിയെടുക്കുന്നതില് സംസ്ഥാന സര്‍ക്കാര് പ്രതിജ്ഞാബദ്ധരാണെന്ന് മന്ത്രി വിശ്വാസ് സാരംഗ് പറഞ്ഞു. ഇത്തരം സംഭവങ്ങളെ ആസ്പദമാക്കിയുള്ള വീഡിയോകള് എങ്ങനെയാണ് കോണ്‍ഗ്രസിന്റെ സാമൂഹിക മാധ്യമങ്ങളില് വൈറലാകുന്നതെന്ന ചോദ്യം നിലനില്‍ക്കുന്നുണ്ടെന്ന് അദ്ദേഹം കുറ്റപ്പെടുത്തി.\nസംഭവങ്ങള് ആസൂത്രിതമാണോ അല്ലയോ എന്നത് അന്വേഷിക്കപ്പെടേണ്ട കാര്യമാണെന്നും സാരംഗ് കൂട്ടിച്ചേര്‍ത്തു.\nContent Highlights: muslim man forced to chant jai shriram in up


പൂഞ്ഞാറില് മാറ്റത്തിന്റെ തിരയിളക്കം; ടോമി കല്ലാനിയുടെ ജനപ്രീതിയില് പൂഞ്ഞാറും മാറുന്നു; ആവേശത്തോടെ യുഡിഎഫ് | Naattuvartha\nഈരാറ്റുപേട്ട : രാവിലെ ഏഴുമണിയോടെ തന്നെ വഴിക്കടവ് ടൗണ് ഇന്നലെ സജീവമായിരുന്നു. വാദ്യമേളങ്ങളുടെ അകമ്പടിയോടെ പ്രകൃതി ഭംഗിയാല് അനുഗ്രഹീതമായ വാഗമണ്ണിന്റെ താഴ്വാരത്തില് മഞ്ഞു പുതച്ചു കിടക്കുന്ന ടൗണില് വലിയ ആള്‍ക്കൂട്ടമാണ് യുഡിഎഫ് സ്ഥാനാര്‍ത്ഥിയെ സ്വീകരിക്കാനെത്തിയത്. സ്വതസിദ്ധമായ ശൈലിയില് നിറഞ്ഞ പുഞ്ചിരിയോടെ പ്രവര്‍ത്തകര്‍ക്ക് ഒപ്പം പ്രിയ ടോമിച്ചേട്ടന് വഴിക്കടവിലെ ആദ്യ സ്വീകരണ സ്ഥലത്ത് എത്തിയതോടെ ആവേശം വാനോളമായി. ജോയി എബ്രഹാം എംപി തീക്കോയി പഞ്ചായത്ത് തല പര്യടനം ഉദ്ഘാടനം ചെയ്തതോടെ സ്ഥാനാര്‍ത്ഥിയുടെ ലഘുവായ പ്രസംഗം. പക്ഷേ പറഞ്ഞത് ചെറുതെങ്കിലും കുറിക്കുക്കൊള്ളുന്നത് തന്നെ. കാലങ്ങളായി മുരടിച്ചു കിടക്കുന്ന പൂഞ്ഞാറിന്റെ വികസന സ്വപ്‌നങ്ങള്‍ക്ക് ചിറകു മുളപ്പിക്കുമെന്ന് ടോമി കല്ലാനി ഉറപ്പു നല്‍കിയതോടെ കരഘോഷം ഇരട്ടിച്ചു.\nതുടര്‍ന്ന് ഓരോ സ്വീകരണ കേന്ദ്രങ്ങളിലേക്ക്. വഴിനീളെ കുട്ടികളും സ്ത്രീകളുമടക്കം നിരവധിപ്പേര് സ്ഥാനാര്‍ഥിയെ കാണാന് റോഡിന്റെ ഇരുവശങ്ങളിലും കാത്തുനില്‍ക്കുന്നുണ്ടായിരുന്നു. തുറന്ന വാഹനം നിര്‍ത്തി എല്ലാവരെയും നേരില് കണ്ടു വോട്ടഭ്യര്‍ത്ഥിച്ചാണ് അദ്ദേഹം ഓരോ പോയിന്റും പിന്നിട്ടത്. ഉച്ചയോടെ തീക്കോയി ടൗണില് എത്തിയ സ്ഥാനാര്‍ത്ഥിയെ നൂറുകണക്കിന് പ്രവര്‍ത്തകരെത്തിയാണ് സ്വീകരിച്ചത്. വ്യാപാര സ്ഥാപനങ്ങളിലും ഓട്ടോറിക്ഷ സ്റ്റാന്‍ഡിലും ബസ്‌റ്റോപ്പിലുമെല്ലാം കണ്ടവരോട് പരിചയം പുതുക്കിയായിരുന്നു വര്‍ത്തമാനം. അരുവിത്തുറ കോളേജിലെ പഠനകാലത്ത് ഒന്നിച്ചു പഠിച്ച പലമുഖങ്ങളെയും അദ്ദേഹം കണ്ടു. പരിചയവും പുതുക്കി. വെട്ടിപ്പറമ്പിലായിരുന്നു തീക്കോയി പഞ്ചായത്തിലെ പര്യടനത്തിന്റെ സമാപനം.\nതുടര്‍ന്ന് ചെറിയൊരു വിശ്രമത്തിനു ശേഷം പൂഞ്ഞാര് പഞ്ചായത്തിലെ ആദ്യ സ്വീകരണ സ്ഥലമായ പള്ളിവാതിലില് എത്തിയപ്പോള് നിരവധി പ്രവര്‍ത്തകര് സ്ഥാനാര്‍ത്ഥിയേയും കാത്തു നില്‍ക്കുന്നു. എല്ലാവരോടും കുശലം പറഞ്ഞു വീണ്ടും തുറന്നവാഹനത്തിലേക്ക്. നെല്ലിക്കാച്ചാലില് എത്തിയപ്പോള് കുട്ടികളുടെ ഒരു വലിയ സംഘത്തിനൊപ്പം വോളിബോള് കളിക്കാനും സ്ഥാനാര്‍ത്ഥി സമയം കണ്ടെത്തി. കുട്ടികള്‍ക്കും വലിയ ആവേശം..പൂഞ്ഞാറിന്റെ മാറ്റം ഉറപ്പെന്നായിരുന്നു എല്ലാവരുടെയും പ്രതികരണം. രാത്രി വൈകി പൂഞ്ഞാറിന്റെ വിവിധ ഭാഗങ്ങളില് എത്തിയപ്പോഴും നിരവധി പേരാണ് സ്ഥാനാര്‍ത്ഥിയെ കാത്തുനിന്നത്. എല്ലാവരോടും പ്രാര്‍ത്ഥനയും സഹായവും അഭ്യര്‍ത്ഥിച്ച് അടുത്ത സ്വീകരണ സ്ഥലത്തേക്ക്. രാത്രി വൈകി പനച്ചികപ്പാറയിലാണ് പര്യടന പരിപാടി സമാപിച്ചത്.


ജോയലിന്റെ ജീവിതത്തിന് നിറം കൊടുത്ത ടീച്ചറമ്മ | women's day| special page| story ofateacher and student\nജോയലിന്റെ ജീവിതത്തിന് നിറം കൊടുത്ത ടീച്ചറമ്മ\nMar 8, 2020, 10:05 AM IST\nമൗത്ത് പെയിന്റിങ്ങിലൂടെ പ്രശസ്തനായ ജോയലിന്റെയും അവനെ നിറങ്ങളുടെ ലോകത്തേക്ക് കൂട്ടിക്കൊണ്ടുവന്ന ചന്ദ്രികടീച്ചറുടെയും കഥ.\nചന്ദ്രിക, ജോയൽ കെ. ബിജുവിനൊപ്പം\nഇത് ഒരു അധ്യാപികയും വിദ്യാര്‍ഥിയും തമ്മിലുള്ള സ്നേഹബന്ധത്തിന്റെ കഥയാണ്. മൗത്ത് പെയിന്റിങ്ങിലൂടെ പ്രശസ്തനായ ജോയലിന്റെയും അവനെ നിറങ്ങളുടെ ലോകത്തേക്ക് കൂട്ടിക്കൊണ്ടുവന്ന ചന്ദ്രികടീച്ചറുടെയും കഥ. സംസ്ഥാന സര്‍ക്കാരിന്റെ ഉജ്ജ്വലബാല്യം അടക്കമുള്ള പുരസ്‌കാരനിറവിലും നിഴല്‍പോലെ കൂടെയുണ്ട് അവന്റെ ടീച്ചറമ്മ...\nനാല് ചുമരുകള്‍ക്കുള്ളിലായിരുന്നു ജോയലിന്റെ ജീവിതം. വാശിയോടെ കരഞ്ഞുതീര്‍ത്ത നാളുകള്. കൂട്ടുകാര് കളിക്കാനോടുന്നത് നിറകണ്ണുകളോടെ നോക്കിനില്‍ക്കുന്നവന്. മസ്‌കുലര് ഡിസ്‌ട്രോഫി എന്ന അപൂര്‍വരോഗമാണ് അവന്റെ സ്വപ്നങ്ങളെ തകര്‍ത്തത്. പരസഹായത്തോടെ നീങ്ങുന്ന ചക്രക്കസേരയില് കാരച്ചാല് കണ്ടംമാലി വീട്ടിന്റെ അകത്തളങ്ങളില് അവന് ഒരു നൊമ്പരമായി നിറഞ്ഞു.\nഇത് ഒന്നരവര്‍ഷം മുമ്പുള്ള കഥ...പെറ്റമ്മയെപ്പോലെ സ്നേഹിക്കുന്ന അവന്റെ ടീച്ചറമ്മയെ കാണുന്നതിന് മുമ്പ്. മീനങ്ങാടി ജി.വി.എച്ച്.എസ്. എസിലെ എട്ടാംതരം വിദ്യാര്‍ഥിയായിരുന്നു ജോയല് അന്ന്. സുല്‍ത്താന് ബത്തേരി ബി.ആര്.സി. യില് നിന്നുള്ള റിസോഴ്‌സ് അധ്യാപകരാണ് വീട്ടിലെത്തി ക്ലാസുകള് നല്‍കിയിരുന്നത്. 2018-19 അധ്യയനവര്‍ഷത്തില് ചന്ദ്രിക ജോയലിന്റെ അധ്യാപികയായി വന്നതോടെ അവനില് മാറ്റങ്ങള്‍കണ്ടു. അല്‍പ്പം ചലനശേഷിയുള്ള കൈകൊണ്ട് ഒരിക്കല് അവനൊരു ചിത്രംവരച്ചു. വിടര്‍ന്ന പൂവിന്റെ ചിത്രം വെറുമൊരു ചിത്രമല്ലെന്ന് ചന്ദ്രിക ടീച്ചര് മനസ്സിലാക്കി.\nപിറ്റേന്ന് കൈനിറയെ കടലാസുകളും നിറങ്ങളുമായാണ് ടീച്ചര് വന്നത്. കൂടുതല് ചിത്രങ്ങള് വരയ്ക്കാന് അവനെ പ്രോത്സാഹിപ്പിച്ചു. ജോയലിന്റെ ഉള്ളിലെ ചിത്രകാരന്റെ ഭാവനക്കൊത്ത് കൈകള് ചലിക്കാതായപ്പോഴാണ് മൗത്ത് പെയിന്റിങ്ങ് എന്ന ആശയം ജനിച്ചത്. ചന്ദ്രിക ടീച്ചറുടെ സുഹൃത്ത് അനിത കുമാരിയിലൂടെ കെ.ആര്.സി. തായന്നൂര് എന്ന ചിത്രകാരനെ ജോയലിന്റെ വീട്ടിലെത്തിച്ചു. അദ്ദേഹം മൗത്ത് പെയിന്റിങ്ങിന്റെ ബാലപാഠങ്ങള് പകര്‍ന്നുനല്‍കി. ഇന്ന് ഭിന്നശേഷിക്കാരായ കലാകാരന്‍മാരുടെ അന്താരാഷ്ട്ര സംഘടനയിലെ (ഐ.എം.എഫ്.എ.) ഏറ്റവും പ്രായംകുറഞ്ഞയാളാണ് ജോയല്.\nനിരാശയില് കഴിഞ്ഞിരുന്ന ജോയലിന്റെ ജീവിതം മാറ്റിമറിച്ചത് ചന്ദ്രികയാണ്. അവന് വിധിയോട് തോല്‍ക്കാതിരിക്കാന് സ്വന്തം മക്കളേക്കാള് വാത്സല്യവും കരുതലും നല്‍കി. വാശിയും സങ്കടവും പതിയെ അവന്റെ മുഖത്തുനിന്ന് മാഞ്ഞു. ചക്രക്കസേരയിലിരുന്ന ജോയല് പ്രകൃതിയെ തൊടുമ്പോള് നിഴല്‍പോലെ ചന്ദ്രിക കൂടെനിന്നു. ആരോടും സംസാരിക്കാത്ത ജോയല് അവനേറ്റവും ഇഷ്ടമുള്ള മിന്നാമിനുങ്ങേ മിന്നും മിനുങ്ങേ എന്നപാട്ട് ഏറെത്തവണ പാടിക്കൊടുത്തത് അവന്റെ ടീച്ചറമ്മയ്ക്കാണ്. വാട്‌സ് ആപ്പില് സ്വന്തമായി ഗ്രൂപ്പുണ്ടാക്കി അത് നിയന്ത്രിക്കാന് അവനെ പഠിപ്പിച്ചത് ടീച്ചറാണ്. ഒരു ചിത്രം വരച്ചാല് ആദ്യം പ്രസിദ്ധീകരിക്കുന്നത് ഈ ഗ്രൂപ്പിലാണ്. ഏതു പാതിരാത്രിയിലാണെങ്കിലും അവന്റെ ചിത്രത്തിനുള്ള ആദ്യ പ്രോത്സാഹനം ടീച്ചറുടേതാകും.\nഅന്താരാഷ്ട്രതലത്തില് ശ്രദ്ധനേടിയ ജോയല് ഇന്ന് തിരക്കുള്ള കലാകാരനാണ്. നാടുനീളെയുള്ള സ്വീകരണങ്ങള്. ഉദ്ഘാടനങ്ങള്, പുരസ്‌കാരങ്ങള്. ജോയല് ഇന്ന് സ്റ്റാറാണ്. എവിടെപ്പോയാലും മാതാപിതാക്കള് അവന്റെ പ്രിയപ്പെട്ട ടീച്ചറെയും ഒപ്പംകൂട്ടും... കാരണം അവന്റെ ഉള്ളൊന്ന് പിടഞ്ഞാല് ആദ്യമറിയുക ആ അമ്മ മനസ്സാണ്... മീനങ്ങാടി പുറക്കാടിയില് മൊറാഴ വടക്കേവീട്ടില് വിജയന്റെ ഭാര്യയാണ് ചന്ദ്രിക. അന്തകൃഷ്ണന്, രാധിക എന്നിവര് മക്കളാണ്.\nContent highlights: inspired story ofateacher and student\nവനിതാദിനത്തില് നിലപാടുകള് ഉറക്കെ വിളിച്ചുപറഞ്ഞ് യുവതലമുറ


Malayalam News - 'തെരത്തെടുപ്പിൽ വിജയിക്കുക എന്നതാണ് പ്രധാനം'; യൂത്ത് കോൺഗ്രസിന് ക്വാട്ട ആവശ്യമില്ലെന്ന് ദേശീയ അധ്യക്ഷൻ| National President says Youth Congress does not need quota for election seats | News18 Kerala, India Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » India » NATIONAL PRESIDENT SAYS YOUTH CONGRESS DOES NOT NEED QUOTA FOR ELECTION SEATS SS TV KPA\nവിജയ സാധ്യത നോക്കി ജനങ്ങൾക്കിടയിൽ സ്വാധീനമുളളവർക്ക് മാത്രം സീറ്റ് നൽകിയാൽ മതിയെന്ന് ബി.വി. ശ്രീനിവാസ്\nUpdated: January 21, 2021, 4:22 PM IST\nLast Updated: January 21, 2021, 4:22 PM IST\nനിയമസഭാ തിരഞ്ഞെടുപ്പ് ഒരുക്കങ്ങൾ കോൺഗ്രസിൽ സജീവമായിരിക്കുകയാണ് യൂത്ത് കോൺഗ്രസ് ദേശീയ അധ്യക്ഷന്റെ പ്രതികരണം. സ്ഥാനാർത്ഥി പട്ടികയിൽ യൂത്ത് കോൺസിന് ക്വാട്ട ആവശ്യമില്ലെന്ന് യൂത്ത് കോൺഗ്രസ് ദേശീയ അധ്യക്ഷൻ ബി.വി ശ്രീനിവാസ് പറഞ്ഞു.\nജനങ്ങൾക്കിടയിൽ സ്വാധീനമുളളവർക്ക് മാത്രം സീറ്റ് നൽകിയാൽ മതി. തിരത്തെടുപ്പിൽ വിജയിക്കുക എന്നതാണ് പ്രധാനം. വിജയ സാധ്യത നോക്കി യുവാക്കൾക്ക് പരിഗണന നൽകിയാൽ മതിയെന്നും ശ്രീനിവാസ് ന്യൂസ് 18 നോട് പറഞ്ഞു. സീറ്റുകൾ ചോദിച്ച് വാങ്ങേണ്ട ആവശ്യമില്ല. യുവാക്കൾക്കും വനിതകൾക്കും എക്കാലത്തും കോൺഗ്രസ് കൃത്യമായ പരിഗണന നൽകിയിട്ടുണ്ട്.\nAlso Read രണ്ടാംഘട്ട വാക്സിൻ വിതരണത്തിലേക്ക് കടക്കാൻ കേന്ദ്രം; പ്രധാനമന്ത്രിയും മുഖ്യമന്ത്രിമാരും വാക്സിൻ സ്വീകരിക്കും\nകഴിഞ്ഞ ലോകസഭ തിരഞ്ഞെടുപ്പിൽ ഹൈബി ഈഡൻ, ഡീൻ കുര്യാക്കോസ് അടക്കമുള്ള യുവാക്കൾ മത്സരിച്ച് വിജയിച്ചു. സംവരണ മണ്ഡലമായ ആലത്തൂരിൽ നിന്നും വനിതയെ പാർലമെന്റിൽ എത്തിക്കാനായതും കോൺഗ്രസിന് മാത്രമാണെന്നും ശ്രീനിവാസൻ പറഞ്ഞു. പാർട്ടി ചുമതലകളിലും നിരവധി യുവാക്കൾക്ക് അവസരം നൽകിയിട്ടുണ്ട്. തെരഞ്ഞെടുപ്പിൽ യൂത്ത് കോൺഗ്രസിന് നിശ്ചിത ശതമാനം സീറ്റ് നൽകണമെന്ന് സംസ്ഥാന നേതാക്കൾ നേരത്തെ ആവശ്യപ്പെട്ടിരുന്നു. ഇത് സംബന്ധിച്ച പട്ടികയും തയ്യാറാക്കിയിരുന്നു.\nഎന്നാൽ സീറ്റുകൾ ആവശ്യപ്പെടുമ്പോൾ ഈ നേതാക്കൾക്ക് ജനങ്ങൾക്കിടയിൽ എത്രത്തോളം സ്വാധിനമുണ്ടെന്ന് നേതൃത്വം പരിശോധിക്കണമെന്ന് ശ്രീനിവാസ് പറഞ്ഞു. നേതാക്കൾ ജനങ്ങൾക്കിടയിലേക്ക് ഇറങ്ങി പ്രവർത്തിക്കുന്നില്ല എന്ന പരോക്ഷ വിമർശനമാണ് ശ്രീനിവാസ് ഉയർത്തുന്നത്.\nFirst published: January 21, 2021, 4:21 PM IST


തിയേറ്ററുകള് തുറന്നു; എങ്ങും ആരവം ഉയര്‍ന്നു - vatakara News\nHome Trending തിയേറ്ററുകള് തുറന്നു; എങ്ങും ആരവം ഉയര്‍ന്നു\nതിയേറ്ററുകള് തുറന്നു; എങ്ങും ആരവം ഉയര്‍ന്നു\nതിരുവനന്തപുരം: കോവിഡിനെ തുടര്‍ന്ന് അടച്ചിട്ട തിയേറ്ററുകളില് പത്തു മാസത്തിനു ശേഷം ആരവമുയര്‍ന്നു. ആളും ബഹളവുമായി തിയേറ്ററുകള് സജീവമായി. വിജയിയുടെ ഏറ്റവും പുതിയ സിനിമയായ മാസ്റ്ററുമായാണ് പ്രദര്‍ശനത്തിനു തുടക്കം. രാവിലെ ഒമ്പതിനു തുടങ്ങിയ പ്രദര്‍ശനത്തിനു മണിക്കൂറുകള്‍ക്കു മുമ്പേ ആളുകളെത്തി. രാത്രി ഒമ്പത് മണിവരെയേ പ്രവര്‍ത്തനമുള്ളൂ എന്നതിനാല് ദിവസം മൂന്നു പ്രദര്‍ശനമേ ഉണ്ടായിരിക്കുകയുള്ളൂ.\nകോവിഡ് പ്രോട്ടോക്കോള് പ്രകാരം അണുവിമുക്തമാക്കിയശേഷമാണു തിയറ്ററുകള് തുറന്നത്. രോഗഭീതി നിലനില്‍ക്കുന്ന സാഹചര്യത്തില് ആരോഗ്യവകുപ്പ് നിര്‍ദേശിച്ചിട്ടുള്ള സുരക്ഷാ മുന്‍കരുതലുണ്ടാകും. ഇതിന്റെ ഭാഗമായി ഒന്നിട വിട്ട സീറ്റുകളിലാണ് ആളുകളെ ഇരുത്തുന്നത്. ഓരോ ഷോ കഴിയുമ്പോഴും അണുനശീകരണം നടത്തും. തെര്‍മല് സ്‌കാനര്, സാനിറ്റൈസര് എന്നിവയും സജ്ജീകരിച്ചിട്ടുണ്ട്.\nതിയറ്ററിലെത്തുന്നവര് മാസ്‌ക് ധരിച്ചിട്ടുണ്ടോയെന്നു നിര്‍ബന്ധമായും പരിശോധിക്കും. അതോടൊപ്പം തിയറ്ററുകളില് കൂട്ടംകൂടാനും അനുവദിക്കില്ല.\nആദ്യഘട്ടത്തില് ദിവസേന മൂന്നു ഷോയേ ഉള്ളൂവെങ്കിലും വരും ദിവസങ്ങളില് ഇതു വര്‍ധിപ്പിച്ചേക്കും. സംസ്ഥാനത്തെ 670 സ്‌ക്രീനുകളില് അഞ്ഞൂറില് മാത്രമാണ് പ്രദര്‍ശനം. വലിയ ആവേശത്തോടെയാണ് പ്രേക്ഷകര് വിജയ് ചിത്രം മാസ്റ്ററിനെ വരവേറ്റത്. പത്ത് മാസങ്ങള്‍ക്ക് ശേഷം വീണ്ടും തീയറ്ററുകളിലേക്ക് എത്തുന്നതിന്റെ ആവേശം പ്രേക്ഷകരില് പ്രകടമായിരുന്നു. എല്ലാ തിയറ്ററുകളിലും ഹൗസ് ഫുള് ആയിട്ടാണ് മാസ്റ്റര് പ്രദര്‍ശിപ്പിക്കുന്നത്. വരും ദിവസങ്ങളിലേക്കുളള ബുക്കിംഗുകളും 80 ശതമാനത്തോളം പൂര്‍ണമായിക്കഴിഞ്ഞു എന്നാണ് റിപ്പോര്‍ട്ടുകള്. ബിഗ് ബജറ്റ് ചിത്രമായ മാസ്റ്ററിന്റെ വരവ് കേരളത്തിലടക്കം തിയറ്റര്-സിനിമാ വ്യവസായത്തിന് പുത്തന് ഉണര്‍വ് നല്‍കും എന്നാണ് പ്രതീക്ഷിക്കപ്പെടുന്നത്.\nPrevious articleകെ.വി.തോമസ് മറുകണ്ടം ചാടുമോ; ഇടതു സ്വതന്ത്രനാവുമെന്ന പ്രചരണം ശക്തം\nNext articleഅയ്യപ്പന്‍കാവ് പുഴ നാശോന്മുഖമാവുന്നു; സംരക്ഷിക്കണമെന്ന് എല്‍ജെഡി\nസംസ്ഥാനത്ത് 3346 പേര്‍ക്ക് കൂടി കോവിഡ്\nഐ.വി.ബാബു ധീരനായ മാധ്യമ പ്രവര്‍ത്തകന്: കെ.മുരളീധരന് എംപി\nബിജെപി സ്ഥാനാര്‍ഥിയായ വനിത സിപിഐയില്\nവാടക താമസക്കാര്‍ക്ക് റേഷന് കാര്‍ഡ്; അപേക്ഷ 22ന് സ്വീകരിക്കും\nവലിയച്ഛന്റെ ഓര്‍മ ദിനം; അക്ഷയ പാത്രത്തിലേക്ക് പേരമക്കളുടെ വക ഭക്ഷണം\nകുട്ടികളുടെ സിനിമ ‘അവരറിയാതെ’ പ്രദര്‍ശനത്തിന്\nലോക്ഡൗണിനു ശേഷം ട്രെയിനുകള് ഓടിത്തുടങ്ങി; നിരോധിത പുകയില ഉല്‍പന്നം പിടികൂടി\nവടകര ഗുഡ്‌സ് ഷെഡിലെ ഗോഡൗണ് പുനഃസ്ഥാപിക്കാന് മുറവിളി\nകല്ലാച്ചിയില് കാറിടിച്ച് ബൈക്ക് യാത്രക്കാരന് മരിച്ചു\nനീലിമ നടക്കുതാഴ ഓഫീസ് ഉദ്ഘാടനവും അനുമോദനവും\nപേരോട് ഭര്‍തൃവീട്ടിലെ സമരം: ഷഫീനക്കും മക്കള്‍ക്കും നീതി ലഭ്യമാക്കണം-സിപിഐ\nEducation & Culture303\nBusiness & Agriculture274


കോവിഡ് രോഗിയുടെ മൃതദേഹം5മണിക്കൂര് കഴിഞ്ഞും മാറ്റിയില്ല; തൊട്ടടുത്ത് വെച്ച് പ്രഭാതഭക്ഷണ വിതരണവും | Lapses On Shifting Deadbody At Thiruvananthapuram Medical College\nകോവിഡ് രോഗിയുടെ മൃതദേഹം5മണിക്കൂര് കഴിഞ്ഞും മാറ്റിയില്ല; തൊട്ടടുത്ത് വെച്ച് പ്രഭാതഭക്ഷണ വിതരണവും\nAug 25, 2020, 01:10 PM IST\nതിരുവനന്തപുരം മെഡിക്കല് കോളേജില് മൃതദേഹം മാറ്റുന്നതില് അനാസ്ഥ. പുലര്‍ച്ചെ അഞ്ച് മണിക്ക് മരിച്ചയാളുടെ മൃതദേഹം മാറ്റിയത് അഞ്ച് മണിക്കൂറുകള്‍ക്ക് ശേഷമാണ്. മൃതദേഹത്തിന് തൊട്ടടുത്തുവച്ച് പ്രഭാത ഭക്ഷണവും വിതരണം ചെയ്യുകയും ചെയ്തു\nതിരുവനന്തപുരം മെഡിക്കല് കോളേജിലെ അഞ്ചാം വാര്‍ഡിലാണ് സംഭവം. ഈ വാര്‍ഡില് കോവിഡ് ബാധിതരാണ് ചികിത്സയിലുള്ളത്. ബലരാമപുരം സ്വദേശിയാണ് കോവിഡ് ബാധിച്ച് ചൊവ്വാഴ്ച പുലര്‍ച്ചെ അഞ്ചു മണിയോടെ മരിച്ചത്. മണിക്കൂറുകള് താമസിച്ച് 10.30നാണ് ഇദ്ദേഹത്തിന്റെ മൃതദേഹം അവിടെ നിന്ന് മാറ്റിയത്. മൃതദേഹം കിടന്നതിന് തൊട്ടടുത്തുവെച്ചാണ് മറ്റു രോഗികള്‍ക്കുള്ള പ്രഭാത ഭക്ഷണം വിതരണം ചെയ്തത്.\nഈ രീതിയില് മൃതദേഹത്തിന് തൊട്ടടുത്ത് വെച്ച് വിതരണം ചെയ്ത ഭക്ഷണം കഴിക്കില്ല എന്ന് പറഞ്ഞ് രോഗികള് പ്രതിഷേധിച്ചു. മറ്റ് രോഗികളുടെ ഭാഗത്ത് നിന്ന് വലിയ പ്രതിഷേധം ഉണ്ടായതിനെത്തുടര്‍ന്നാണ് മൃതദേഹം പിന്നീട് നീക്കം ചെയ്തത്\nകൂട്ടം കുറച്ചാല് നേട്ടം കൂടുമെന്ന് പോസ്റ്റ്; സമ്മേളനം കൂട്ടമായി കൂട്ടില്ലേയെന്ന് കമന്റ്\nകോവിഡിനെതിരെ ജാഗ്രത വേണമെന്ന് ഫേസ്ബുക്കില് പോസ്റ്റിട്ട തൃശ്ശൂര് ജില്ലാ ..\nപടിഞ്ഞാറന് യു.പിയിലെ കരിമ്പ് കര്‍ഷകര് തിരഞ്ഞെടുപ്പില് പക തീര്‍ക്കുമോ?\nകോവിഡ് നിയന്ത്രണം; സംസ്ഥാനത്ത് ഞായറാഴ്ച ലോക്ഡൗണിന് സമാനമായ നിയന്ത്രണങ്ങള്


ടെലകോം കമ്പനിയായ വോഡഫോണ് ഐഡിയ ഇനിമുതല് ‘വി’ (Vi) എന്ന പുതിയ ബ്രാന്റ് നെയിമില്. ഇന്ത്യയില് കമ്പനിയുടെ ശക്തി വര്‍ദ്ധിപ്പിക്കുന്ന നടപടികളുടെ ഭാഗമായാണ് പുതിയ നീക്കം. ഡിജിറ്റല് മേഖലയില് പുതിയ സാധ്യതകള് കണ്ടെത്താന് പരിശ്രമിക്കുമെന്ന് കമ്പനി പുറത്തിറക്കിയ വാര്‍ത്താ കുറിപ്പില് പറയുന്നു.\nനികുതി കുടിശ്ശിക അടച്ചുതീര്‍ക്കണമെന്നുള്ള സുപ്രീംകോടതി വിധിക്ക് പിന്നാലെയാണ് കമ്പനിയുടെ വരുമാനം വര്‍ദ്ധിപ്പിക്കാനുള്ള നീക്കങ്ങള് ആരംഭിച്ചത്. 25,000കോടി വരുമാനം ലക്ഷ്യമിട്ടാണ് പുതിയ പദ്ധതികള് ആസൂത്രണം ചെയ്യുന്നത്. 58,254കോടി നികുതി കുടിശ്ശിക അടയ്ക്കണമെന്നാണ് സുപ്രീംകോടതി വോഡഫോണ് ഐഡിയയോട് ആവശ്യപ്പെട്ടിരിക്കുന്നത്. 7,854കോടി രൂപ അടച്ചിട്ടുണ്ട്. ഏപ്രില്-ജൂണ് മാസത്തില് കമ്പനിക്ക് 25,460കോടി രൂപയുടെ വരുമാന നഷ്ടമാണ് സംഭവിച്ചത്. നികുതി അടച്ചുതീര്‍ക്കാന് കമ്ബനിക്ക് സുപ്രീംകോടതി പത്തുവര്‍ഷത്തെ സമയം അനുവദിച്ചിട്ടുണ്ട്.\nലോകത്തെ വലിയ ടെലകോം കമ്പനികളുടെ ഏകീകരണം മാത്രമല്ല തങ്ങളുടെ ലക്ഷ്യമെന്നും കരുത്തുറ്റ4ജി നെറ്റുവര്‍ക്കിലൂടെ ഇന്ത്യയിലെ ജനങ്ങള്‍ക്ക് ലോകോത്തര ഡിജിറ്റല് അനുഭവം ഒരുക്കും കൂടിയാണെന്ന് കമ്പനിയുടെ മാനേജിങ് ഡയറക്ടര് രവീന്ദര് താക്കര് പറഞ്ഞു.\nഈ 10 ആപ്പുകൾ നിങ്ങളുടെ ആൻഡ്രോയ്ഡ് ഫോണുകളിൽ നിന്നും അതിവേഗം നീക്കം ചെയ്യുക; ഇല്ലെങ്കിൽ നിങ്ങളുടെ ഫേസ്ബുക്ക്/ ബാങ്കിംഗ് വിവരങ്ങൾ ഹാക്ക് ചെയ്യപ്പെട്ടേക്കാം\n'ട്രംപിന്റെ കീഴില് അമേരിക്കക്കാര് സുരക്ഷിതർ, അമേരിക്കയെ ഭീകരവാദത്തില് നിന്നും രക്ഷിക്കാന് ട്രംപിന് മാത്രമേ സാധിക്കൂ; പ്രസ്താവനയുമായി ഒസാമ ബിന്‍ലാദന്റെ സഹോദരപുത്രി


മുൻ സിറ്റി ഗോൾകീപ്പർ ചെൽസിയിൽ | Fanport | Transfer News Malayalam\nSunday, Feb 28, 2021 09:40 AM\nHome Football Transfer മുൻ സിറ്റി ഗോൾകീപ്പർ ചെൽസിയിൽ\nമുൻ മാഞ്ചെസ്റ്റെർ സിറ്റി ഗോൾകീപ്പർ ബില്ലി കാബലേറൊ ചെൽസിയിൽ ചേർന്നു. ഫ്രീ ട്രാൻസ്ഫർ അടിസ്ഥാനത്തിലാണ് അർജെന്റീനക്കാരനായ കാബലേറൊ നീലപ്പടയിൽ എത്തിയത്. ചെൽസി വിട്ട അസ്മിർ ബെഗോവിച്ചിന്റെ പകരക്കാരായയാവും കാബലേറൊ ചെൽസിയുടെ വല കാക്കുക.\nകഴിഞ്ഞ സീസൺ അവസാനത്തോടെ മാഞ്ചസ്റ്റർ സിറ്റിയുമായുള്ള കരാർ അവസാനിച്ച കാബലേറൊ ട്രാൻസ്ഫർ സീസണിന്റെ തുടക്കത്തിൽ തന്നെ ചെൽസിയിൽ എത്തുമെന്ന് റിപ്പോർട്ടുകൾ ഉണ്ടായിരുന്നു. ഇംഗ്ലീഷ് ട്രാൻസ്ഫർ വിൻഡോ ഔദ്യോഗികമായി തുറക്കുന്ന ഇന്നാണ് പക്ഷെ ചെൽസി ഔദ്യോഗിക പ്രഖ്യാപനം നടത്തിയത്. ചെൽസിയുടെ ഒന്നാം നമ്പർ ഗോളി തിബോ കോർട്ടോ ക്ക് പിന്നിൽ ചെൽസിയുടെ രണ്ടാം നമ്പർ ഗോളി ആയിരിക്കും കാബലേറൊ. പക്ഷെ 35 വയസിലും മികച്ച ഫോമിലുള്ള കാബലേറൊ ചെൽസിക്ക് മുതൽ കൂട്ട് തന്നെയാവും. കഴിഞ്ഞ സീസണിൽ ജോ ഹാർട്ടിന് പകരം സീസൺ തുടക്കത്തിൽ ഗോൾ വല കാത്ത കാബലേറൊ പിന്നീട് ബ്രാവോ ഫോം ഇല്ലാതെ വിഷമിച്ചപ്പോഴും സിറ്റിയുടെ ഗോൾ വല കാത്തിരുന്നു.\n2014 ഇൽ മാഞ്ചസ്റ്റർ സിറ്റിയിൽ എത്തുന്നതിനു മുൻപ് സ്പാനിഷ് ടീമായ മലാഗയുടെ ഒന്നാം നമ്പർ ഗോളിയായിരുന്നു. മലാഗക്കായി 117 മത്സരങ്ങൾ കളിച്ച താരം പിന്നീട് സിറ്റിയിലെത്തിയതോടെ ജോ ഹാർട്ടിന് പിറകിൽ രണ്ടാം ഗോൾ കീപ്പറുടെ സ്ഥാനത്തായി. 2016 ഇൽ ലീഗ് കപ്പ് ഫൈനലിൽ പെനാൽറ്റി ഷൂട്ട് ഔട്ടിൽ ലിവർപൂളിനെതിരെ മികച്ച സേവുമായി സിറ്റിക്ക് കിരീടം നേടിക്കൊടുത്തു.\nPrevious articleചാമ്പ്യന്മാർ ഇല്ലാത്ത ലോകകപ്പ്, നൈജീരിയയ്ക്ക് വിനയായത് ഏജ് ഫ്രോഡിംഗ്\nNext articleഫാൻസ് പ്ലയർ ഓഫ് ദി ഇയർ അവാർഡ് പിന്തുണച്ചവർക്ക് സമർപ്പിച്ച് വിനീത്


Signs You're Playing Too Many Video Games - Malayalam Gizbot\n| Published: Tuesday, February 24, 2015, 11:51 [IST]\nവീഡിയോ ഗെയിമുകള് ഇന്ന് മിക്കവരും സമയം കൊല്ലാന് ഏര്‍പ്പെടുന്ന വിനോദ ഉപാധിയാണ്. എന്നാല് വെറും സമയം കളയല് എന്നത് കവിഞ്ഞ് ചിലരുടെ ജീവിത ചക്രം തന്നെ തെറ്റിക്കുന്ന തരത്തിലേക്ക് വീഡിയോ ഗെയിമുകള് മാറിയിട്ടുണ്ട്.\nവീഡിയോ ഗെയിമുകള് നിങ്ങളെ അടിമപ്പെടുത്തിയോയെന്ന് സൂചിപ്പിക്കുന്ന ലക്ഷണങ്ങള് പരിശോധിക്കുകയാണ് ഇവിടെ. സ്ലൈഡറിലൂടെ നീങ്ങുക.\nനിങ്ങളുടെ ചര്‍മ്മത്തിലെ വര്‍ണ്ണങ്ങള് നഷ്ടപ്പെടുക.\nഗെയിമുകള് സംഭരിക്കാന് നിങ്ങള്‍ക്ക് സ്ഥലം തികയാതെയാവുക.\nനിങ്ങളുടെ സണ് ഗ്ലാസ്സിലും നിങ്ങള്‍ക്ക് ഗെയിം കളിക്കുമ്പോള് എന്ന പോലെ സ്ഥലങ്ങളെ അടയാളപ്പെടുത്താനുളള പ്രവണത.\nഒരു കണ്‍ട്രോളര് ഉപയോഗിച്ച് നിങ്ങളുടെ കാര് ഓടിക്കാന് സാധിക്കുമോ എന്ന് പരിശോധിക്കുക.\nനിങ്ങളുടെ സുഹൃത്തുക്കള്‍ക്ക് കേള്‍ക്കാന് ഇഷ്ടമല്ലെങ്കിലും, വീഡിയോ ഗെയിമുകളെക്കുറിച്ച് വാ തോരാതെ സംസാരിക്കുക.\nകുളിമുറിയില് പോലും മികച്ച സ്‌നൈപര് സ്ഥാനങ്ങള് ഏതാണെന്ന് ചിന്തിക്കുക.\nകളക്ടേഴ്‌സ് എഡിഷന് കണ്‍ട്രോളറുകള്‍ക്ക് കുറവ് ഇഴയല് സമയം ആണ് ഉളളതെന്ന് ഉറപ്പാക്കുക.\nജീവിതത്തിലെ മറ്റ് പ്രധാന കാര്യങ്ങള് മറന്ന് പ്ലേ സ്റ്റേഷനില് തന്നെ ഇരിക്കുകയാണെന്ന് സുഹൃത്തുക്കള് പരാതി പറയുക.\nലോകത്തില് ഗുരുത്വാകര്‍ഷണമില്ലാത്ത ആളുകള് എന്തുകൊണ്ട് ഉണ്ടാവില്ലെന്ന് ചിന്തിക്കുക.\nകൊനാമി കോഡ് വെന്‍ഡറിങ് മെഷിനുകളില് ഉപയോഗിക്കാനുളള പ്രവണത.\nSigns You're Playing Too Many Video Games.


Kochi Gun Fire: High court asks police to submit detailed report of cases against actor Leena Maria Paul: നടി ലീന മേരി പോളിന്റെ പേരിൽ കേരളത്തിൽ കേസുകളുണ്ടോ? ഹൈക്കോടതിയുടെ ചോദ്യം\nഅധോലോക രാജാവ് രവി പൂജാരിയിൽ നിന്ന് ഭീഷണിയുണ്ടെന്നാണ് ഹർജി\nUpdated: December 19, 2018 3:22:28 pm\nകൊച്ചി: വിവാദമായ കൊച്ചിയിലെ ബ്യൂട്ടിപാർലർ വെടിവയ്പ് കേസിൽ പരാതിക്കാരിയായ നടി ലീന മേരി പോളിനെതിരെ കേരളത്തിൽ കേസുകളുണ്ടോയെന്ന് കേരള ഹൈക്കോടതി. തന്റെ ജീവന് ഭീഷണിയുണ്ടെന്നും പൊലീസ് സംരക്ഷണം വേണമെന്നും ആവശ്യപ്പെട്ട് ലീന മരിയ പോൾ സമർപ്പിച്ച ഹർജിയിൽ വാദം കേൾക്കുകയായിരുന്നു കോടതി.\nഅധോലോക രാജാവ് രവി പൂജാരിയിൽ നിന്ന് തനിക്ക് ഭീഷണിയുണ്ടെന്നാണ് ലീന മരിയ പോൾ ഹർജിയിൽ പറഞ്ഞിരിക്കുന്നത്. അതേസമയം, ലീന മരിയ പോളുമായി ബന്ധപ്പെട്ട കേസുകളുടെ വിശദാംശങ്ങൾ നൽകാൻ ഹൈക്കോടതി പൊലീസിന് സമയം അനുവദിച്ചു.\nരവി പൂജാരിയിൽ നിന്ന് നിരന്തരം ഭീഷണി നേരിടുന്നെണ്ടെന്നും 25 കോടി തന്നോട് ആവശ്യപ്പെട്ടെന്നുമാണ് പരാതിയിൽ പറയുന്നത്. തന്റെ സ്ഥാപനത്തിന് നേരെയുണ്ടായ ആക്രമണത്തിന് പിന്നിൽ രവി പൂജാരി തന്നെയാണെന്നും അവർ പറഞ്ഞു.\nനാല് ദിവസം മുൻപാണ് രണ്ട് പേർ ബൈക്കിലെത്തിയ ശേഷം നടിയുടെ എറണാകുളം കടവന്ത്ര യുവജനസമാജം റോഡിലുളള ബ്യൂട്ടിപാർലറിന് നേരെ വെടിയുതിർത്തത്. എയർ പിസ്റ്റൾ ഉപയോഗിച്ചായിരുന്നു ആക്രമണം. 0.22 കാലിബർ പെല്ലറ്റ് കൊണ്ട് ചുവരിൽ വീണ അടയാളം പൊലീസ് അന്വേഷണത്തിൽ വ്യക്തമായിരുന്നു.\nRead More: ബ്യൂട്ടി പാർലർ വെടിവയ്പ്: കൊച്ചിയെ നടുക്കിയത് ’50 പൈസ’യുടെ വെടിയുണ്ട\nഅക്രമികൾ ഉപേക്ഷിച്ച് പോയ പേപ്പറിൽ രവി പൂജാരി എന്ന് എഴുതി വച്ചിരുന്നു. ഇത് അധോലോക രാജാവിനെ ഉദ്ദേശിച്ചുളളതാണെന്ന് നടിയാണ് മൊഴി നൽകിയത്. കുറച്ചുനാളുകളായി നടി സ്വകാര്യ സുരക്ഷാ ഗാർഡുമാരുമായാണ് സഞ്ചാരം.\nActorGun fireKerala High Court\nWeb Title: Kerala high court actor leena maria paul kochi gun fire kerala police


kp sasikala's arreste; Good Service Entry is awarded to police | കെപി ശശികലയെ അറസ്റ്റ് ചെയ്ത പോലീസുകാര്‍ക്ക് പാരിതോഷികവുമായി ഡിജിപി, 10 പേര്‍ക്ക് ക്യാഷ് അവാര്‍ഡ് - Malayalam Oneindia\n37 min ago ബില്ല് കർഷകരുടെ ജീവിതം മെച്ചപ്പെടുത്തും; പ്രതിപക്ഷം നടത്തുന്നത് വ്യാജ പ്രചാരണം; നരേന്ദ്ര മോദി\n47 min ago കോലിയും ഡിവില്യേഴ്‌സും അല്ല.... ആര്‍സിബിയില് താരമാകുന്നത് മറ്റൊരാള്, ഗവാസ്‌കറിന്റെ പ്രവചനം!!\nPublished: December 1 2018, 9:38 [IST]\nകെപി ശശികലയെ അറസ്റ്റ് ചെയ്തവർക്ക് പാരിതോഷികം\nതിരുവനന്തപുരം: ചിത്തിരആട്ടവിശേഷങ്ങള്‍ക്ക് ശബരിമല നട തുറന്നപ്പോഴുണ്ടായതിന്റെ തുടര്‍ച്ചയെന്നോണം മണ്ഡലകാലത്തിന്റെ ആദ്യ നാളുകളിലും സുപ്രീംകോടതി വിധിക്കെതിരെ ശക്തമായ പ്രതിഷേധമായിരുന്നു ബിജെപി നടത്തിവന്നിരുന്നത്. നിരോധനാജ്ഞ ലംഘിച്ചാല് അറസ്റ്റ് എന്ന നിലപാടില് പോലീസും ഉറച്ച് നിന്നതോട് മണ്ഡലകാലത്തിന്റെ തുടക്കനാളുകളില് ശബരിമല സംഘര്‍ഷഭരിതമായി.\nനിരോധനാജ്ഞ ലംഘിക്കപ്പെട്ടതിനെ തുടര്‍ന്ന് നിരവധി ആളുകളെ പോലീസ് അറസ്റ്റ് ചെയ്ത് നീക്കാനും തുടങ്ങി. ഇത്തരത്തില് ആദ്യമായി അറസ്റ്റ് ചെയ്യപ്പെട്ട പ്രമുഖ നേതാവായിരുന്നു ഹിന്ദു ഐക്യവേദി നേതാവ് കെപി ശശികല. ശശികലയെ സന്നിധാനത്ത് നിന്ന് അറസ്റ്റ് ചെയ്ത് നീക്കിയ പോലീസുകാര്‍ക്ക് സര്‍ക്കാര് പാരിതോഷികം പ്രഖ്യാപിച്ചിരിക്കുകയാണ് ഇപ്പോള്.\nശബരിമലയില് കെപി ശശികലയെ അറസ്റ്റ് ചെയ്ത വനിതാ പോലീസുകാര്‍ക്കാണ് ഡിജിപിയുടെ പാരിതോഷികം ലഭിച്ചത്. പോലീസ് വിലക്ക് ലംഘിച്ച് സന്നിധാനത്തേക്ക് പോകാന് ശ്രമിച്ച ശശികലയെ മരക്കൂട്ടത്ത് വെച്ച് അറസ്റ്റ് ചെയത 10 പോലീസുകാര്‍ക്കാണ് പാരിതോഷികം ലഭിച്ചിരിക്കുന്നത്.\nഗുഡ് സര്‍വ്വീസ് എന്‍ട്രിയും ക്യാഷ് റിവാര്‍ഡും\nകഴിഞ്ഞ് 21 ന് ഡിജിപി ലോക്‌നാഥ് ബഹ്‌റ ഇറക്കിയ ഉത്തരവിലാണ് അവാര്‍ഡ് പ്രഖ്യാപിച്ചിട്ടുള്ളത്. ഗുഡ് സര്‍വ്വീസ് എന്‍ട്രിയും ക്യാഷ് റിവാര്‍ഡുമാണ് പോലീസുകാര്‍ക്ക് നല്‍കുന്ന പാരിതോഷികം.\nസമ്മാനം നേടിയ ഉദ്യോഗസ്ഥര്\nസിഐമാരായ കെഎ എലിസബത്ത്, രാധാമണി, എസ്‌ഐമാരായ വി അനില്‍കുമാരി, സിടി ഉമാദേവി, വി പ്രേമലത, സീത, സുശീല, കെഎസ് അനില്‍കുമാരി, ത്രേസ്യാ സോസ, സുശീല എന്നിവരാണ് സമ്മാനം നേടിയ ഉദ്യോഗസ്ഥര്.\nസിഐമാര്‍ക്ക് 1000 രൂപവീതവും എസ്‌ഐമാര്‍ക്ക് 500 രൂപ വീതവുമാണ് അവാര്‍ഡ്. ഈ ഉദ്യോഗസ്ഥര് സ്തുത്യര്‍ഹമായ സേവനമാണ് ചെയ്തതെന്ന് സംസ്ഥാന പോലീസ് മേധാവി ലോക്‌നാഥ് ബെഹ്‌റയുടെ ഉത്തരവില് പറയുന്നു.\nകേട്ട്‌കേള്‍വി പോലുമില്ലാത്ത നടപടി\nഅതേസമയം ഇവര്‍ക്ക് പാരിതോഷികം നല്‍കിയതിനെതിരെ ഹിന്ദു സംഘടനകള് രംഗത്ത് വന്നിട്ടുണ്ട്. കേട്ട്‌കേള്‍വി പോലുമില്ലാത്ത നടപടിയാണ് സംസ്ഥാന പോലീസ് മേധാവിയുടെ അവാര്‍ഡ് പ്രഖ്യാപനം. പിടികിട്ടാപ്പുള്ളികളെയും ഭീകരപ്രവര്‍ത്തരേയും കീഴടക്കുന്ന പോലീസ് ഉദ്യോഗസ്ഥര്‍ക്കാണ് ഇത്തരം അവാര്‍ഡുകള് നല്‍കാറുള്ളതെന്നും ഹിന്ദുസംഘടനകള് വിമര്‍ശിക്കുന്നു.\nനവംബര് 17 ന്\nമണിക്കൂറുകള് നീണ്ട അനിശ്ചിതത്വങ്ങള്‍ക്കൊടുവില് നവംബര് 17 ന് പുലര്‍ച്ചയോടെയായിരുന്നു ഹിന്ദു ഐക്യവേദി നേതാവായ കെപി ശശികലയെ പോലീസ് അറസ്റ്റ് ചെയ്ത് നീക്കിയത്. പോലീസ് വിലക്ക് ലംഘിച്ച് ശബരിമലയിലേക്ക് പോവാന് ശ്രമിച്ചതോടെയായിരുന്നു ശശികലയെ അറസറ്റ് ആവശ്യമായി വന്നത്\nഅര്‍ധരാത്രിയില് ശബരിമലയിലേക്ക് പോകരുതെന്നും തിരിച്ചുപോകണമെന്നുള്ള പോലീസ് നിര്‍ദ്ദേശം അവഗണിച്ച ശശികലയെ മരക്കൂട്ടത്തുവെച്ച് പുലര്‍ച്ചെ രണ്ട് മണിക്ക് പോലീസ് അറസ്റ്റ് ചെയ്യുകയായിരുന്നു. ഇതില് പ്രതിഷേധിച്ച് ബിജെപി പിന്തുണയോടെ പിറ്റേ ദിവസം കേരളത്തില് ഹിന്ദു സംഘടനകള് ഹര്‍ത്താല് പ്രഖ്യാപിക്കുകയും ചെയ്യും.\nതീര്‍ത്ഥാടനത്തിന് വന്ന തന്നെ അത് പൂര്‍ത്തിയാക്കാന് അനുവദിക്കാതെ അറസ്റ്റ് ചെയ്യുകയായിരുന്നുവെന്നായിരുന്നു ശശികലയുടെ ആരോപണം. കുടെ വന്നവരെ വിവരം അറിയിച്ചിട്ടില്ല. ചട്ടപ്രകരാമല്ല നടപടിയെന്നും ശശികല ആരോപിച്ചിരുന്നു.\nശബരിമലയിലെത്താതെ മടങ്ങിപ്പോവില്ലെന്ന നിലപാടിലായിരുന്നു ശശികല. നെയ്യഭിഷേകം നടത്തണമെന്നും ഹരിവരാസനം കണ്ടുതൊഴാന് അനുവദിക്കണമെന്നുമായിരുന്നു ശശികലയുടെ ആവശ്യം. എന്നാല് സുരക്ഷാ പ്രശ്‌നങ്ങള് മുന്‍നിര്‍ത്തി രാവിലെ മാത്രമേ മലകയറാന് അനുവദിക്കൂ എന്നായിരുന്നു പോലീസിന്റെ നിലപാട്.\nഇതംഗീകരിക്കാതെ തിരികെപോകാന് ശശികല കൂട്ടാക്കിയിരുന്നില്ല. ഇതേ തുടര്‍ന്ന് ശശികലയെ അറസ്റ്റ് ചെയ്ത് നീക്കുകയായിരുന്നു. അറസ്റ്റിനെതിരെ പോലീസുകാര്‍ക്കെതിരെ നിയമനടപടിയുമായി ശശികല മുന്നോട്ട് പോവുന്നതിനിടെയാണ് അവരെ അറസ്റ്റ് ചെയ്ത പോലീസുകാര്‍ക്ക് ഡിജിപി പാരിതോഷികം പ്രഖ്യാപിക്കുന്നത്.\nsasikala sasikala teacher sabarimala bjp protest police ശശികല അറസ്റ്റ് അറസ്റ്റില് ശബരിമല പ്രതിഷേധം പോലീസ് ശബരിമല സ്ത്രീ പ്രവേശനം\nkp sasikala's arreste; Good Service Entry is awarded to police\nStory first published: Saturday, December 1, 2018, 9:38 [IST]


May 2022 - 7:47 am IST\nചന്ദ്രഗ്രഹണ സമയത്ത് ചന്ദ്രന്‍റെ നിറം ചുവപ്പായിരിക്കും. ഇനി ഈ പ്രതിഭാസം സംഭവിക്കുക 2489 ഒക്ടോബര്9നായിരിക്കും.\n580 വര്‍ഷത്തിന് ശേഷം ഏറ്റവും ദൈര്‍ഘ്യമേറിയ അര്‍ധ ചന്ദ്രഗ്രഹണത്തിന് സാക്ഷ്യം വഹിച്ച് ലോകം. ഇന്ന് വെള്ളിയാഴ്ച നടക്കുന്ന ഈ ആകാശ പ്രതിഭാസം ആറ് മണിക്കൂര് നീണ്ട് നില്‍ക്കുമെന്നാണ് റിപ്പോര്‍ട്ട്.\nഫെബ്രുവരി 18,1440-ലാണ് ഇത്ര ദൈര്‍ഘ്യമേറിയ അര്‍ധ ചന്ദ്രഗ്രണം അവസാനമായി ഉണ്ടായത്. നൂറ്റാണ്ടുകള്‍ക്കിപ്പുറം ഇന്ന് ആറ് മണിക്കൂര് ഉണ്ടാകുന്ന അര്‍ധ ചന്ദ്രഗ്രഹണം കാണാനുള്ള ആവേശത്തിലാണ് വാനനിരീക്ഷകര്. ഭൂമിയുടെ നിഴല് സൂര്യപ്രകാശത്തെ തടയുമ്പോഴാണ് ചന്ദ്രഗ്രഹണം നടക്കുക. സൂര്യനും ഭൂമിയും ചന്ദ്രനും അപൂര്‍ണമായി വ്യന്യസിക്കുമ്പോളാണ് അല്പ ഛായയുള്ള ചന്ദ്രഗ്രഹണം സംഭവിക്കുക. അപ്പോള് സൂര്യ രശ്മികള് ചന്ദ്രന് മേല് പതിക്കുന്നത് ഭൂമി തടയുകയും ചന്ദ്രനെ മൊത്തമായോ ഭാഗികമായോ നിഴല് കൊണ്ട് മറക്കുകയും ചെയ്യും.\nഇന്ത്യന് സമയം ഉച്ചയ്ക്ക് 2.34ന് ഈ പ്രതിഭാസം കാണാന് സാധിക്കുമെന്നാണ് റിപ്പോര്‍ട്ട്. ചന്ദ്രഗ്രഹണ സമയത്ത് ചന്ദ്രന്റെ നിറം ചുവപ്പായിരിക്കും. അരുണാചല് പ്രദേശ്, അസം എന്നീ സംസ്ഥാനങ്ങളില് നിന്ന് ഈ പ്രതിഭാസം കാണാന് സാധിക്കുമെന്ന് എം.പി ബിര്‍ള പ്ലാനറ്റേറിയം ഡയറക്ടര് ദേബിപ്രസാദ് ദ്വാരി അറിയിച്ചു. ഇനി ഈ പ്രതിഭാസം സംഭവിക്കുക 2489 ഒക്ടോബര്9നായിരിക്കും.\nഗ്രഹണസമയത്ത് മൂർച്ചയുള്ള വസ്തുക്കൾ ഉപയോഗിക്കുന്നത് ഒഴിവാക്കുക.\nഈ സമയം ഭക്ഷണം കഴിക്കാൻ പാടില്ല. ഗ്രഹണത്തിന് മുൻപോ ശേഷമോ ഭക്ഷണം കഴിക്കുന്നതാണ് അനയോജ്യം.\nഗർഭിണികൾ ഗ്രഹണ സമയത്ത് പുറത്തിറങ്ങാൻ പാടില്ലെന്നതാണ് മറ്റൊരു വിശ്വാസം.\nചന്ദ്രഗ്രഹണത്തിന്‍റെ എല്ലാ ഘട്ടങ്ങളും നഗ്നനേത്രങ്ങളോടെ നോക്കാം\nഗ്രഹണ സമയത്ത് ഉറങ്ങാൻ പാടില്ലെന്ന് പറയപ്പെടുന്നു


ജപമാല കൈയിലെടുക്കുന്നവര് സ്വര്‍ഗത്തിലേക്ക് ചുവടുവയ്ക്കുന്നവെന്ന് മാര്‍പാപ്പാ - Marian Times World\nജപമാല കൈയിലെടുക്കുന്നവര് സ്വര്‍ഗത്തിലേക്ക് ചുവടുവയ്ക്കുന്നവെന്ന് മാര്‍പാപ്പാ\nവത്തിക്കാന് സിറ്റി: മാതാവിന്റെ സ്വര്‍ഗാരോപണത്തിരുനാളിനോടനുബന്ധിച്ച് ഫ്രാന്‍സിസ് പാപ്പാ സിറിയയിലെ കത്തോലിക്കാ സമൂഹത്തിന് 6000 ജപമാലകള് നല്‍കുന്നു.\n‘എളിയവളും ചെറിയവളുമായ മറിയം സ്വര്‍ഗത്തിലേക്ക് ഉയര്‍ത്തപ്പെട്ടു. അവള് ഏറ്റവും ഉന്നതമായ മഹത്വം ആദ്യം നേടുന്നു. നമ്മിലൊരാളായ, മനുഷ്യസൃഷ്ടിയായ മറിയം ആത്മാവും ശരീരവും കൊണ്ട് നിത്യത സ്വന്തമാക്കുന്നു. തന്റെ മക്കള് തന്റെ പക്കലേക്ക് വരാന് കാത്തിരിക്കുന്ന അമ്മയെ പോലെ മറിയം നമ്മെ അവിടെ കാത്തിരിക്കുന്നു. ഓരോ തവണ നാം ജപമാല കൈയിലെടുക്കുമ്പോഴും പ്രാര്‍ത്ഥിക്കുമ്പോഴും നാം മഹത്തായ ലക്ഷ്യത്തിലേക്ക് ഒരു ചുവട് വയ്ക്കുകയാണ്’ പാപ്പാ വിശദമാക്കി.


ബാങ്കിങ് ഓംബുഡ്സ്മാന് ലഭിക്കുന്ന പരാതികളുടെ എണ്ണത്തില് വന് വര്‍ദ്ധനവ്; ഈ സാമ്പത്തികവർഷം ലഭിച്ചത് മുന് വര്‍ഷത്തെക്കാള് 25 ശതമാനത്തിലധികം പരാതികൾ |\nമുംബൈ: ബാങ്കിങ് ഓംബുഡ്സ്മാന് ലഭിക്കുന്ന പരാതികളുടെ എണ്ണത്തില് വന് വര്‍ദ്ധനവ്. പരാതികളുടെ എണ്ണത്തില് മുന് വര്‍ഷത്തെക്കാള് 25 ശതമാനം വര്‍ദ്ധനയാണ് ഈ സാമ്ബത്തിക വര്‍ഷമുണ്ടായത്.\nനഗരങ്ങളില് നിന്ന് ലഭിക്കുന്ന പരാതികളുടെ എണ്ണത്തിലാണ് ഇത്രയധികം വര്‍ദ്ധനയുണ്ടായത്. ലഭിച്ച പരാതികളില് 57 ശതമാനവും ചെന്നൈ, ദില്ലി, മുംബൈ, കൊല്‍ക്കത്ത, ബെംഗളൂരു, ഹൈദരാബാദ് എന്നിവടങ്ങളില് നിന്നാണ്.\nലഭിച്ച പരാതികളില് 97 ശതമാനവും പരഹരിച്ചതായി ഓംബുഡ്സ്മാന് അധികൃതര് അറിയിച്ചു. എടിഎം, ഡെബിറ്റ് കാര്‍ഡ്, ക്രെഡിറ്റ് കാര്‍ഡ് എന്നിവയുമായി ബന്ധപ്പെട്ടാണ് ലഭിച്ച പരാതികളില് ഏറെയും.


സാന്ത്വനത്തിൽ കുഞ്ഞുങ്ങൾ വാഴാത്തത് ദേവിയുടെ ദോഷം മൂലമോ?? അംബികയ്ക്കെതിരെ ശബ്ദമുയർത്തി കണ്ണനും അഞ്ജുവും😮😮പ്രശ്നപരിഹാരം ഉടൻ - മലയാളം ന്യൂസ് പോർട്ടൽ\nഒടുവിൽ മുന്നേ പറഞ്ഞുവെച്ചത് പോലെ പഴിയെല്ലാം ദേവിയിൽ വന്നുചേരുകയാണ്. സാന്ത്വനത്തിൽ സന്താനങ്ങൾ ഉണ്ടാവാത്തത് ദേവിയുടെ ദോഷം കൊണ്ടാണെങ്കിൽ അതിനുള്ള പരിഹാരക്രിയകൾ ഉടൻ നടത്തണമെന്നാണ് അംബിക പറയുന്നത്. അംബികയുടെ വാക്കുകൾ കേട്ട് തളർന്നുപോകുന്ന ദേവിയെയും സാന്ത്വനത്തിന്റെ പുതിയ പ്രൊമോ വീഡിയോയിൽ കാണാം.\nഅതേ സമയം സാന്ത്വനത്തിലെത്തിയ അംബിക ഹരിയുടെ മദ്യപാനത്തെക്കുറിച്ചാണ് ആദ്യം സംസാരിക്കുന്നത്. ഹരിയേട്ടൻ ആദ്യമായാണ് ഇത്തരത്തിൽ മദ്യപിക്കുന്നതെന്നും അതിന് കാരണം അമരാവതിക്കാർ തന്നെയാണെന്നും കണ്ണൻ തുറന്നടിക്കുന്നുണ്ട്. അഞ്‌ജലിയും അംബികയ്ക്ക് നേരെ ശബ്ദമുയർത്തുന്നത് കാണാം. അപ്പുവിനെ സംരക്ഷിക്കാൻ ഇവിടെ ആൾക്കാർ ഉണ്ടെന്നും അതിൽ കൂടുതൽ ആരുടെയും സഹായം ആവശ്യമില്ലെന്നുമാണ് അഞ്ജുവിന്റെ പക്ഷം. കുഞ്ഞ് നഷ്ടപ്പെട്ട സങ്കടത്തിൽ നിന്ന് ഇനിയും പുറത്തുവരാത്ത അപ്പുവിനെ കാണാൻ വന്ന അംബിക ഇത്തവണ വീട്ടിലെ മറ്റ് അംഗങ്ങളുമായി സംസാരിച്ചത് വിനയായിരിക്കുകയാണ്.\nരാജേശ്വരിയുടെ ഇടപെടലുകളാണ് അപ്പുവിന്റെ കുഞ്ഞ് നഷ്ടപ്പെടുന്നതിന് കാരണമായത്. സാന്ത്വനത്തിൽ നിന്നും അപ്പുവിനെയും ഹരിയെയും അടർത്തിമാറ്റാൻ വന്ന രാജേശ്വരിക്ക് അതിന് സാധിച്ചില്ലെങ്കിലും അവരുടെ ജീവിതത്തിലെ വലിയ സന്തോഷം പിഴുതെറിയാൻ വളരെയെളുപ്പം കഴിഞ്ഞു. റേറ്റിങ്ങിൽ മുൻപന്തിയിലുള്ള പരമ്പര സാന്ത്വനം ഇപ്പോൾ സങ്കടകഥയുടെ ട്രാക്ക് പിടിച്ചതോടെ പ്രേക്ഷകരെ അൽപ്പം നിരാശരാക്കിയിട്ടുണ്ട്. ഇത്രയും ലാഗ് വേണമോ എന്നാണ് പ്രേക്ഷകർ ചോദിക്കുന്നത്. ഒരേ രംഗങ്ങൾ തന്നെ വീണ്ടും വീണ്ടും ആവർത്തിക്കുന്നത് പ്രേക്ഷകരെ അസ്വസ്ഥരാക്കുന്നുണ്ട്. ആരാധകർ ഏറെയുള്ള ഒരു പരമ്പര കൂടിയാണ് സാന്ത്വനം.\nശിവാഞ്‌ജലിമാർക്ക് ഉള്ള ആരാധകർ തന്നെ എത്രയോ വലുതാണ്. സങ്കടകഥയുടെ ട്രാക്ക് പിടിച്ചതോടെ ശിവാഞ്ജലി സീനുകൾക്കും ഇപ്പോൾ ഇടവേള കൊടുത്തിരിക്കുകയാണ്. ശിവാഞ്ജലിമാർ പ്ലാൻ ചെയ്തിരുന്ന ട്രിപ്പ് ഉടൻ തന്നെ കാണിക്കണമെന്നും പ്രേക്ഷകർ ആവശ്യപ്പെടുന്നുണ്ട്. സാന്ത്വനത്തിന്റെ ഈ ശോകാവസ്ഥ മറികടക്കാൻ ശിവാഞ്ജലി പ്രണയത്തെകൊണ്ട് മാത്രമേ സാധിക്കൂ എന്നാണ് പ്രേക്ഷകരും വിധിയെഴുതുന്നത്.